text:
呢三塊木釘字係我地上年7月我同男友兩個人一齊整既, 係我地拍拖8周年既節目, 靚唔靚呢, 我就大愛喇!
本身佢係做一塊長方形木板既, 但係我地想做獨立三塊, 加錢就可以解決喇
我同男友既英文名同姓都係同一個英文字開頭, 真係橋, 嘻嘻
Workshop Miss 仲特登揀左呢款字體比我地整, 會靚D喎
第一步要諗究竟想釘乜字, 要上堂前一日話比佢聽, 幫我地印字
第二步去到Workshop就要將三塊木板先油顏色, 原先係木既顏色
我揀左粉紅色, 又唔好全塊都係同一隻粉紅色, 漸變MIX埋會靚D (溝左D白色)
油完用風筒吹乾, 乾透後先可以做下一步
乾左之後可以做第三步 : 釘銀釘, 用果張印有英文字既紙放係木板上, 跟返D黑線隔D位就釘一釘, 勾返線條, 勾完可以撕掉張白紙
第四步:就係要用幼釘釘落去塊板度, 記住要釘實少少, 以免陣間繞繩會甩
(粒釘好細好幼, 辛苦男友仔了, 導師亦比左手套佢, 驚佢整親 XD )
第五步:檢查一下有冇邊D釘未穩就要補釘 (最好垂直釘, 繞線效果會靚D, 但係我地好多都唔直 >.<" )
第六步:就係要繞線喇, 係用綿線(冷)整既, 要揀岩心水顏色, 用咩色
我都係用返果類顏色整(粉呀紫呀), 大致上全部都唔同顏色
用一支唔用既原子筆, 唔要筆芯, 筆頭筆尾都唔要, 將條線繩穿入去, 咁就可以繞喇 (Workshop提供)
先繞外圈, 然後到裡面, 最尾要打返個結仔收尾
第七步:繞好哂之後就可以裝飾塊板, 本身係包左LACE或者四角既銅片, 我地揀左LACE
我就自己另外帶左D裝飾黎整, WORKSHOP都有D裝飾提供(要比錢的 XD)
好開心我地兩個人一齊整左呢三塊咁有意義既板出黎, 心心中間位可以考慮放結婚相片
Miss 都話男朋友仔好好, 願意一齊黎整, 男朋友仔仲話佢以前ART堂係攞F的, 真係唔敢想像, 哈哈哈
愛情既魔力真係勁呀! ^0^
呢三塊板陪我地去影過PW, 但係D相唔係好起眼 >.<
不過結婚果日一定會睇到, 因為我會將佢放係接待處, 黎簽名既一定睇到, YEAH!!!!!


c: text/html

text:
盧吉道
盧吉道(英文:Lugard Road)係香港一道,喺香港扯旗山近頂之地,由域多利峽去西高峽.條道半山而築,橫山而行,約離海平面四百米高,對住域多利海口,遠望九龍.呢條係小道,部份可行車,部份窄到行唔到車.盧吉道嘅原意,不過起來觀光海面景色.並唔係交通之用.
盧吉道方便行山,故此港島徑定盧吉道入第一段.佢亦係薄扶林樹木研習徑之一段.
名[編輯]
盧吉道係一九一三年開始有,而一九一四年決定以上任香港總督盧吉命名.
道[編輯]
盧吉道東起山頂纜車總站,呢個位有好幾條路起點,有柯士甸山道,夏力道,山頂道,舊山頂道同埋芬梨道.門牌一號,有個山頂纜車辦事處,係間白屋.之後繞山北而行,又遇上山馬路仔上柯士甸山道.過Bishop's Lodge,卽門牌廿六號,就折西折北而行.無耐,又有路仔通去門牌廿七號.過此又轉西北,是爲北盡之處.之後向西向南,向西高山同扯旗山坳地而進,坳地見門牌廿八號先.之後有廿九號,卅號Hirst Mansion,卅二號龍蘆,卅四號Vest Crest同樹華小築.過後東南轉,就到西高山郊遊地點,入夏力道而終.呢個路口附近有克頓道.沿夏力道東行,最尾又會見返盧吉道.
史[編輯]
盧吉道並唔係一次起成,因爲第一次世界大戰,曾拖遲起幾年.盧吉道本來無名,至早文獻,係一九一三年招投營造.當時諗住開道可以賣到多少地,但實情呢度實只起到幾間屋,主要係觀爲主嘅.
六月開始起一段.呢段有二千八百二十呎長,由域多利峽起到過咗後尾嘅Bishop's Lodge,喺正柯士甸山兵房下面.到年尾,呢斷只係爭鋪面同整欄杆.
餘下第二段,有四千八百五十呎長,伸到西高峽,駁入夏力道.呢段就極難起,又多石,又斜又危險.一九一四年,定例局都撥咗一萬港圓同來起路.而道以上任香港總督盧吉命名,因而叫盧吉道.
一九一四年,歐洲開始第一次世界大戰,由於香港宗主英國係參戰國,香港亦暫時收起無謂開支,盧吉道就半路停工.一九一五年工務署所報,決定咗唔開工.一九一九年一月,仗就打完,又開放工,由於咁鬼難起,工程到一九二一年三月卅一號先完工.
一九八五年,香港立港島徑,定盧吉道入第一段.
覽勝[編輯]
盧吉道出名亦望到港島北岸,域多利海口同九龍.

robotstxt: allowed

filter: keep


text:
中環出更:醫管局廿歲牛一五代同堂
尋日醫管局喺會展慶祝廿歲生日,有一千五百名賓客參加,首任主席鍾士元(大Sir)同埋梁智鴻等五任主席齊現身,上演一幕五代同堂嘅場面.各大慈善醫療團體同埋杏林翹楚亦踴躍撐場,難怪忙到滿場飛嘅醫管局主席胡定旭猛話好開心,因為見番好多老朋友.佢仲拍心口話,電影《歲月神偷》入面愛心欠奉嘅醫院片段唔會再現,賓客都會心微笑.
黃錢其濂稀客現身
尋日好多貴賓出席晚宴,包括衞生部副部長王國強同埋中聯辦主任彭清華等.仲有好多同醫療系統有關嘅人物,例如紅十字會總監胡應湘太太胡郭秀萍,曾任醫管局成員嘅陳祖澤,現任成員李大壯等,仲有博愛醫院主席黃帆風,仁濟醫院主席董吳玲玲,東華三院主席梁定宇等,場面好不熱鬧.
晚宴都有好多稀客現身,令人感覺好似穿梭緊時光隧道.好似九○年代分別為衞生福利司同埋副衞生福利司嘅黃錢其濂,李麗娟,佢哋兩人係舊拍檔,又有份見證醫管局嘅成長,梗有傾唔完嘅當年趣事,難怪一見面就雞啄唔斷.
醫管局五任主席共聚一堂,輩分最高嘅梗係大Sir啦!佢係醫管局嘅開荒牛,因年事已高,行動不便,但幾位後輩主席好似金刀梁,肥胡咁,恭恭敬敬陪伴在側,大Sir嘅江湖地位不言而喻.卓妮問佢當年籌備醫管局嘅苦樂,佢話太多嘞,點講得晒!咁佢又點睇幾位繼任者嘅成績呢?大Sir好精靈咁話:「長江後浪推前浪!」又話當年情況同今時今日唔同晒,總之就唔忍心批評.
喺咁多前輩面前,新任醫管局行政總裁梁栢賢即時顯得特別後生,難怪佢對卓妮自嘲:「我係新人!」
卓妮
贊助商:


text:
中環出更:城大30周年慶 校友最念人情味
城市大學尋日舉行三十周年校慶活動啟動禮,近五百名校董同校友聚集喺新落成嘅學術樓慶祝,包括合和實業主席胡應湘,校董會主席胡曉明,城大副監督梁乃鵬及校長郭位等,非常熱鬧.一眾校董同校長喺啟動儀式後,仲不停被班校友捉住影相,分身不暇.卓妮四圍望,發現原來北京殘奧會馬術比賽香港選手葉少康同香港社會創投基金創辦人魏華星都在場,二人都係城大校友,開心聚首一堂.
城大嚟緊會有一連串慶祝活動,包括校慶晚宴,校友日,國際會議,講座及可持續發展高峰會等.胡應湘話好開心見到校園走向國際化,仲讚學校嘅運作方式日益環保.對於近日成立獸醫學院嘅問題,胡曉明話,其實唔係事在必行,但依家所有大學都有教學自主,學校會繼續向呢個方面發展,會自資搞研究生課程同做相關嘅研究喎.
葉少康魏華星懷舊
同場仲有唔少名人校友,好似葉少康及魏華星.原來二人以前都曾就讀工商數量分析文學課程,而講起昔日喺城大生活嘅點點滴滴,佢地異口同聲話,印象最深刻就係學校嘅「人情味」,直到依家,佢哋仍然經常與學校職員或同學聯絡.不過,佢哋就話當時嘅校舍細好多,邊有依家咁大吖.
唔知係咪受學校嘅人情味影響,佢哋都好關心青年人.葉少康話,依家嘅大學生好多時會將自己嘅缺點同人哋優點比較,但其實每個人能力都有限,應該要學識搵一樣自己自豪嘅專長發展,好似佢咁就揀咗騎馬.而魏華星就鍾情跑步,佢透露嚟緊三月會有一個街跑活動,會與荷蘭宿舍等缺乏家庭照顧嘅年輕人,透過馬拉松鍛煉,培養佢地堅毅同積極嘅態度.
卓妮
贊助商:


text:
面對近日連番惡意攻擊,年三十晚都唔放過,學聯成員一定精神壓力好大,新年都未必過得開心.試諗下,過去嘅衰嘢咁樣比人摷返晒出嚟,仲要係包括鬧人「垃_圾」在內嗰啲老鬼作嘅孽要現莊受,除咗共產黨之外仲有邊個會高興?好啦,人哋學聯而家出晒聲明,道晒歉死狗咁款啦,你哋開心啦?
睇返份聲明,實在係寫得大方得體,開心見誠.單係第一段就將帳目交代得清清楚楚,斬釘截鐵咁證明學聯冇人收取金錢利益.既然最重要嘅金錢利益都已經講明係唔存在,好似自治八樓冇收過租呢啲非金錢利益輸送就無謂再提啦,會章都講明只對錢銀問題有規定,唔通學聯唔止有「行政疏忽」,仲有「立法疏忽」咩,講你都唔信啦!
至於間乜乜基金公司換董事,因為各種原因,趕唔切換,遲咗十年啫,好出奇咩?一個已經出現咗十年嘅行政疏忽,亡羊補牢,由2013年7 月開始搞轉董事,今年3月底前會搞返掂,年半就解決到,已經好好啦,呀唔知邊個前秘書長,一路走來,都仲係咁咋!就算係共產黨都笑佢先啦,點會覺得學聯做嘢唔掂?等到3月底,班退聯共諜陰謀失敗晒之後,先再睇學聯嘅工作報告同改革方案,我肯定大家到時將會見到一個誠心改革,透明度高嘅新學聯!
其實,明明只係一啲行政疏忽,少少缺失,但啲別有用心嘅人就拎嚟大造文章,講到好似有唔係行政疏忽嘅結構性問題咁,仲話佢哋完全無視會章,知法犯法,然後為掩飾而大話連篇,實在係太過份.試諗下,明明錯嘅係一班淨係識倒米嘅「老鬼」,但就因為佢哋已經落晒莊,而家已經喺唔知民陣定政黨到擔任緊要職,結果就要班無辜嘅年輕大學生出嚟做代罪羔羊,呢啲咁抵得諗嘅年輕人,又點會識講大話隱瞞自己嘅過失?
同樣道理,我深信嚟緊嘅新莊,都會繼承抵得諗呢個優良傳統,為前人留落嚟嘅問題負全責.所以,我希望大家繼續全力支持學聯,香港絕對唔可以冇咗呢個咁重要嘅學運領袖!
大道之行也,天下為公,選賢與能,講信修睦.---《禮運.大同》
投稿: [email protected] | Special Thanks


text:
自從秦沛係《古惑仔》電影入面嗌過82年Lafite之後,82 Lafite彷彿就成為左香港人心目中嘅圖騰,係紅酒嘅巔峰,至高無上嘅代表.點解飲82 Lafite?巴閉囉,英雄主義.𡃁仔你望咩呀!出黎飲過丫!
82年Lafite固然係一支好酒,但係絕對唔代表世界上無其他好酒,更加唔係驗證好酒嘅唯一標準.可能好多人都聽過,Ch Lafite係屬於「五大酒莊」之一.所謂「五大酒莊」,係指Ch Lafite,Ch Latour,Ch Margaux,Ch Mouton以及Ch Haut Brion五支酒.所以最最最基本咁諗,起碼都要知道Ch Lafite有其他同輩兄弟掛.
更加重要嘅係,所謂「五大酒莊」,其實係「五大」out of 啲咩呢?「五大」之名係根據1855年波爾多嘅Grand Cru Classification演繹而來,指嘅,係分級上面五支屬於「First growth」嘅酒.而呢個分級,其實只係針對法國波爾多地區嘅酒.唔止添,係波爾多地區入面,呢個分級淨係針對左岸酒,右岸係唔包.都仲唔止添,係左岸地區入面,呢個分級淨係針對Médoc酒,其他地方係唔包.只有一支酒例外,就係一級嘅Ch Haut Brion,黎自Médoc以外嘅Graves,因為位置近近地名氣又勁所以當年就好啦好啦包埋佢咁解.
所以所謂「五大」,包括嘅地區其實好細.唔好講到新世界,唔好講到其他國家,淨係法國之內都已經有好多其他極具質素嘅酒.單單睇波爾多,右岸嘅Petrus,Ch Cheval Blanc,乃至Graves嘅Ch La Mission Haut Brion等等都有同「五大」平起平坐嘅實力.
值得一提嘅係1855 Grand Cru Classification係一個好rigid嘅分級制度,即使當中嘅酒,質素有所提升或者下降,都絕少絕少會重新評級.因此有時會出現五級莊比二級莊質素更好嘅情況.好在一級莊嘅水準算係相當穩定,而歷史上只有一次由二級升格為一級嘅例子,就係Ch Mouton.Ch Mouton原本都係二級莊,但係佢做到二級莊做唔到嘅野,所以佢成為左一級莊……
抱歉,你必須要登入才能發表迴響喔!


text:
熊黛林為幾百蚊無奈透點
名模熊黛林回想最初到上海做模特兒時嘗過唔少苦頭,有時為幾百蚊連透點衫都要無奈穿着,內心覺得好委屈,但為了增加賺錢機會,不理穿甚麼都要接受.
記得初入行時,去做北京時裝周嘅模特兒,老實講當地設計師嘅衫好概念化,左一個窿右一個窿,有啲薄到得一層紗,但入面又唔畀打底,其實我真係好唔想着,但我知道如果拒絕,對方一定會換人,為了幾百蚊我惟有頂硬上,依家上網仲可以睇到當時透點嘅相.
當時我去北京做時裝周,因為係新人,所以交通費,食,住都要自己出.(當然如果你係紅星,就會有人包)嗰時為咗慳錢,只有搭火車,去到再面試先知道人哋會唔會用你,有啲模特兒去到連一場騷都無得做,咁就蝕錢喇.當時做一場騷只有一千蚊左右,仲要畀人抽佣,可以袋落袋嘅只有幾百蚊,扣除火車票,食,住,至少做兩場騷以上先有錢賺,所以如果有人肯用我行騷,無論要着咩衫,都一定會着.
捱足三年來港即紅
呢種身不由己嘅情況維持咗三年左右,到咗第四年,慢慢開始多工作,有廣告同埋穩定嘅騷,一個月平均有十場騷,同一啲ShowDirector熟落咗,每次有騷都會搵我,當時每個月都有幾萬蚊收入,已經好唔錯,但係我唔會覺得自己好紅.
真正覺得自己走紅,係有一次嚟香港幫一間美容公司拍豐胸廣告,相信唔少人都會記得嗰輯相,我係以雙手遮胸,出街後反應好好.本來計劃留港一星期,但點知太多工作,多到走唔到,最後一留留咗三個月,之後就無走過,一直喺香港發展到依家.
口述:熊黛林
筆錄:名人組
贊助商:


text:
中環出更:官商逛工展 梁太愛「呷醋」
今年嘅工展會尋日又開鑼,特首梁振英(CY)同太太唐青儀孖住去維園出席開幕禮.雖然CY兩公婆只係行咗幾個社企攤檔,但梁太都睇中唔少心頭好.不過,卓妮就發現原來梁太鍾意「呷醋」,佢喺有機食品店試飲咗一杯「美人桑椹醋」後,就一口氣掃咗兩盒,仲掃多盒「青澀梅果醋」添.桑椹主治暈眩耳鳴,心悸失眠,唔知梁太買畀自己定買畀老公CY呢?
梁太買醋外,又睇中一個由南亞裔婦女手製嘅手提包,盛惠二百五十元,CY即刻識做「磅水」.唔知係咪因為CY一向鍾意耕種,佢哋對花特別有興趣,無論係真花盆栽定係手作假花都有買,連埋一啲小擺設,總之行咗唔夠半個鐘就使咗成一千二百元,幫助社企之餘,亦滿載而歸.
除咗CY兩公婆識保健外,教育局局長吳克儉都好識補,佢話返工成日要講好多嘢,所以鍾意食佛手果潤喉.佢話曾經喺台灣見過五年嘅佛手果要過萬元一隻,雖然工展會入面賣百多元一隻貨式唔可以同台灣嘅相比,但佢都買住兩隻頂住先喎.佛手果有理氣化痰,舒肝和胃,改善食欲不振等功效,莫非吳局長近期好大壓力?
卓妮同場仲見到抽住一袋二袋懷舊食品嘅海關關長張雲正,原來佢係買嚟孝敬年過九十歲嘅媽媽.佢話張媽媽以前過年成日都整好多傳統食品,但依家年紀大唔再整喇,所以佢就買返去畀媽媽食,順便一齊緬懷吓以前媽媽拖住佢去工展會嘅溫馨時光咁話.
施榮懷帶囡囡湊熱鬧
好溫馨嘅仲有中華廠商聯合會會長施榮懷(Irons)夫婦及細女,Irons細女施曉雯(Charmaine)長得亭亭玉立.Irons話細個爸爸施子清每年都帶佢行工展會,所以依家佢都希望帶囡囡到場湊熱鬧,希望工展會一代傳一代.而工展會作為年度盛事,唔少得廠商會一班高層捧場啦,大家都希望今年入場人次及商戶生意額都再創佳績.
卓妮
贊助商:


text:
利申: 亂估
- 1 Apr 最後一張相 (#508) 之後部相機跌左落山,兩個女仔離開左條 trail 去搵相機,搵左一陣發現唔對路打電話求救但無訊號,當時情況未有即時危險所以佢地膽操操咁過一晚夜
- 最後搵出來的物件唔代表兩個女仔一開始拎住的物件,唔排除佢地本身有足夠食物甚至少量求生工具,至少膠袋同一啲膠碎可以証明係有食物或者包裝紙之類存在過,只係之後唔知沖左去邊
- 2 Apr 發生地震,唔排除令原本諗住原地 stay 等救援的兩個女仔改變主意,因為所在地有危險,例如水漲,所以兩點左右打完個電話就繼續行,所以點解明明收到訊號但走左去
- 之後幾日好規律咁 stay 同一個地方等救援 (兩個女仔深信一定有人夠所以未算勁淆底),因為電話 set 到最暗最暗想慳電所以淨係每日最光的時間開來睇下有無訊號.iPhone 發現其實唔入 pin 都睇到有無訊號所以後果幾次都唔開
- 7 Apr 開始發現唔對路,一直都無人救,而食物可能已經無晒,於是離開 stay 左好耐的地方.因為部 samsung 無電所以唔夠膽亂開 iphone,要 make sure 收到的地方先試
- 途中搵到部相機,但已經壞左,例如 shutter 開唔到,不停試但影極都唔開,最後試到成功但相機無電./ 或 開閃燈去打 sos 訊號
- 11 Apr 行到去一啲好似會收到電話的地方,但都係唔得
- 之後無食物 / 被條河水漲浸死
我覺得有 activities 呢段時間兩個女仔係無大傷而且深信自己會獲救,同時移動範圍唔算太遠
頭髮果張相乾淨得好緊要,如果周圍行唔會咁
石頭啲相亦都唔多樹葉響面,所以水位高過石頭機會亦都好大
相機無影相唯一解釋係跌左,otherwise 以原本一直影個 frequency 來睇無可能會突然唔影
anyway RIP


text:
歐聯十六進八嘅結果另我感到非常意外,又上左一課叫”盡力放屁”嘅課.原本係第三熱門,英超榜首嘅吉列佬嘅車路士專登輸出局已經好意外,德甲第十果隊輸左比意甲第一果隊先令我最震驚.原本我諗左依家德甲由榜尾慢慢追番上第十,輸完第一回合勝出賠率係1:29果隊會爆大冷攞歐聯冠軍,好彩無講出黎如果唔係魚到爆.
我一直有睇德甲果隊唔知咩,舊年成條後防傷灑之下輸左比冠軍嘅皇馬,聯賽最少專登唔攞三十分,射手豆腐佬入少左一倍波,結果都係一樣,聯賽第二兼都係入波最多射手,再加多樣嚴重被人低估.德國足球運用大數據分析最成熟,但其實早年吉列佬已經用軟件用分析,到依家啲商界企業先引入大數據,比足球遲左好多年.而家足球已經唔係玩大數據咁落後,係玩”盡力放屁”,除左計過勝算唔高就早啲放棄唔好比人捉路之外,仲要付出最少,放”屁”,唔係囉友噴出果啲臭氣,係P字音,懶散兼放棄嘅意思但中文無果個字.
大數據時代,無知同運氣成份愈黎愈少,得唔得未踢自己已經知,唔駛叫啲球員喺球場上面踢到傷曬賭博.但我感到意外嘅係啲鬼佬唔係諗住走遠啲,入八強入四強,而只係為左冠軍,第二同第尾一樣無意思,只有冠軍件波衫先可以多粒星.香港教育由第一排到第尾,由細灌輸無第一第二都好啦嘅意識,或者一次比一次進步係教壞小朋友,唔得咁架!如果每次進步都有奬,聰明嘅小朋友下次會先考第尾衰一次,之後每年舒舒服服好一格就每年有奬,或者轉校轉間最屎嘅學校就可以年年第一有奬;係啲家長定個遊戲規則低能,聰明嘅小朋友識玩嘅一定係咁玩.所以要奬就只有大賽嘅第一,排名最多排一二三就算.
全級咁多學生,全球咁多球隊,冠軍只得一個,其他都係輸,爭餐死為咩呢?香港人就當然會覺得係為左錢啦,專登輸因為買左自己輸賺番筆,唔盡力踢波踢到斷腳姐係打假波,會比ICAC查,等於賣假貨裝假狗,係犯法架!一般球迷睇波當娛樂嘅唔會分倒真定假,要去到最頂級幾個首領,玩過大數據,之後先玩大放屁,要放到無聲,或者200Hz以下無向性嘅純低音,又唔可以趷起半個攞友比人知自己放屁,好高難度架.而放屁嘅目的係汚染,仲要盡力放到有咁勁得咁勁制做煙幕,將S/N ratio降低,就係大數據最大嘅黑星.
初初我以為古列佬係大數據鼻袓,野野要打真軍唔輸得;但原來唔係.要啲全球各地世界級國腳專登輸,都唔同首領嘈,又唔去ICAC舉報,個首領真係要得人心先得.因為我睇得多德國果隊唔知咩輸左成季輸到落榜尾當贏,又扇腳又射斜又射身射極都唔入,專登比人入想輸多粒都唔係射高就無力,假得黎又要真,所以慢慢我都分倒.好多弱隊都唔知,以為自己踢到超水準,入左波鬼死咁興奮.
新時代仲係停留喺表面上嘅贏輸,野野盡力贏場波,背後輸數據.又或者盡信大數據,介意打假波,野野要打真軍,先係真正嘅未打先輸.就算係強隊,為左維護強勢,唔想成為眾矢之的,隊隊專登買咩人部署為左打自己咁傻,贏得黎都係贏啲啲就放屁,賽後講贏出嘅心得都係求其放屁.正如唔了解嘅人,以為我講嘅放屁真係囉友噴果啲屁,信左照做都唔成功又唔知點解,就好似美國到處宣揚民主自由,同近年嘅創新就係成功要素咁,照字面解分析力不足,拒絶造假放屁就係輸.


text:
中環出更:陳振彬帶挈 陳甘美華初嘗拉頭馬
觀塘區議會主席陳振彬(Bunny)尋日開心到飛起,皆因佢匹愛駒「傳奇快車」啱啱傷愈復出,就喺沙田馬場舉行嘅「十八區盃」中,以二十五倍賠率爆冷奪冠,仲帶挈入場主禮嘅民政事務總署署長陳甘美華拉頭馬.陳太初嘗拉頭馬滋味,興奮到舉起勝利手勢笑不停.
適逢Bunny係十八區區議會當值主席,可謂主場得利.佢話贏過咁多次馬,今次贏得最滿足,事關賽前佢叫晒十八區老友,每人至少買二十蚊獨贏捧吓佢場,結果個個有錢分,紛紛同佢碰杯講多謝.Bunny話,佢會將贏得嘅近四十萬元獎金,全數捐晒畀公開大學,支持大家終身學習.
林鄭來去匆匆「好餓得」
尋日仲有一場「家是香港盃」,政務司司長林鄭月娥都有入場擔任主禮嘉賓.出晒名勤力嘅林太,行勻會場二十五圍枱逐枱握手合照,之後忙住頒盃後匆匆離開,放喺枱上嘅牛扒幾近原封不動.睇嚟佢唔止「好打得」,仲「好餓得」.
林太同陳太兩位女強人同場現身,無論髮型,衣着,笑容,都有八成似,企埋一齊儼如兩姊妹.卓妮笑問陳太,有冇人試過撈亂佢哋兩個?陳太反問:「你覺得呢?」之後再問Bunny覺得似唔似,Bunny笑住答:「我都覺得好似喎!」又話兩位都係勤力嘅優秀公務員.陳太即巧妙地指住「家是香港」嘅襟章話,大家係香港人,所以咪似一家人囉!
卓妮
贊助商:


text:
做SHOW嫌太嫩; 做戲又冇演技; 做大俠又冇款; 做英雄又冇氣質. 只得一副死樣賴皮相, 書都未讀好, 人格都未完成, 任何一瓣社會大學經驗都冇, 學人攪運動, 害到全港市民雞毛鴨血, 仲要學人絕食博同情, 仲要灌輸仇恨種子, 凡此種種, 真可算喺其心可誅, 死不足惜. 自古以嚟, 中國最偉大嘅政治家思想家教育家, 係我哋都十分
禮敬膜拜嘅萬世師表至聖先師孔老夫子! 佢老人家為咗救國家免於危難, 救社會於動蕩之中, 救黎民於水火之內, 到處游說諸侯行仁政! 去到最後, 比人奚落冷落, 到晚年杏壇設教, 培育出四配十哲七十二賢三千弟子. 每名弟子得孔老夫子傳授一藝, 足以縱橫春秋時代. 當時嘅亂局遠勝於今日狀況, 何況而家仲未去到春秋亂世添姐.
絕食同學稱生於亂世?! 如果你生喺埃塞俄比亞, 或其他中東地方, 日日面臨槍林彈雨, 性命朝不保夕, 除時死於亂槍之下, 呢啲先至叫做亂世! 將自己抬得咁高有乜謂呢? 香港講唔上百份百安樂窩, 但最起碼仲有九年免費教育, 仲有永久居民享用但唔全面嘅醫療; 仲有排等好耐至上樓嘅輪候公屋; 仲有喺集中全世界物資供應成
物質享受嘅地方! 香港特區政府有不足地方喺事實, 仲未去到中東地方要一班學生生活於槍林彈雨底下心驚膽顫咁過日子. 而家所謂亂, 係一班佔中份子思覺失調所營造出嚟嘅亂, 係一班天真率直嘅大中小學生聯手營造出嚟嘅亂, 點可以一面倒怪晒港府? 港府始終喺地方政府, 始終要聽命於中國憲法而唔喺乜黨物黨! 基本概念都


text:
呢排專注隔離台既港姐update,呢邊都有成個幾月冇好好寫過一篇文章,係時候要pick-up返喇.
剛過去既一個weekend,我做咗一件18年都冇做過既事 - 過澳門! 大家係咪好驚訝點解我會咁耐冇去呢? 其實我都唔知點解,對上一次去(即92年),當時亦係8月,係我臨去加拿大讀書前最後一個暑假,跟媽咪同一班親戚表兄弟姊妹去既一次! 當時既記憶都好模糊,只記得響間service apartment媽咪同班親戚竹戰,表哥帶我地去一間舖頭買A貨polo shirt,就得咁多.
之後響加拿大讀書,返香港放暑假都冇去過澳門,到98年畢業返香港做野,竟然咁多年都冇去過! 其實機會唔係冇,只係唔知點解幾次機緣巧合,講黎講去都唔成事.不過今次機會又黎喇,事關女排大獎賽響澳門有分站賽,成班排球波友嗌住要去,我當然唔錯過抆衫尾既機會啦.就係咁,18年還一個心願既澳門之旅就響上星期六成行!
雖則話非常期待,不過過澳門始終都係"細唉野",冇咩要準備,所以星期六下晝響屋企咪咪摩摩整埋d野先同蕃茄施施然去碼頭.去到已經大約5點,匯合剛睇完波既隊友,前往我地住既service apartment!
黑色的士,好懷念呢
先到球場匯合,等我扮下野先,
我D一傳係咪好好呢
去到位於Oceans Gardens既Service Apartment,果真
唔錯呀.全屋接近有二千呎,有3間房,地方乾淨企理,
冷氣夠凍!! 六個人住夠哂空間!
露台夕影景色好靚呀
出門口時未睇完既卡通,竟然響澳門呢邊
睇返個尾,how perfect!
好大個廚房呀,如果會住多幾日,一定要煮餐飯!
眾人擾攘個多小時執靚個樣後,就正式遊澳門喇! 7點幾個個餓到隻鬼,梗係醫肚先啦,DM建議去佢"由細食到大"既澳門坤記,我地當然冇意見啦! 呢間坤記位於水坑尾街,原來都幾歷史悠久架喎,被喻為澳門平民葡菜飯堂.入到去一副舊式冰室格局,樓高兩層,冇豪華裝修,勝在夠街坊夠人情味.由於眾人實在太似剛放監出黎,所以嘭嘭聲叫咗十碟八碟,食咗再講!
個招牌有d證券行feel
馳名脆豬,搽牛油一流
咖喱牛腩,俾碗飯丫唔該
炆牛尾 ─ 我冇食,我不嬲麻麻
炒通菜
魷魚 ─ 幾惹味
薯仔肉碎 ─ 爭住送飯啦
葡腸+肉+豆 ─ d豆味好怪,唔多得
焗雞 ─ 其實係ok,但我好怕噚勁雞味
馬介休球 ─ 噫.... 有骨既.....
呢餐加埋酒水食咗六百幾蚊,ok啦.之後行去市中心逛逛,原來澳門既街道都幾有特色,我最鍾意d街燈,好有歐陸情懷,新舊建築交錯,有種上世紀六七十年代風味,感覺唔錯.街頭唔算好多人,但都幾商業化,什麼鉅記咀香園開到成行成市,好在起係d具特色既建築物當中,唔幫襯都可以欣賞下.
澳門一夜
呢個商場適合做10月哈囉喂場景喎
樓上古舊風格跟商業化既地舖相形成趣
Happy Face 葡撻
手信街人頭湧湧
大三巴呀!!! 記憶中係未黎過
長街角
乜黎架呢?
呢邊都有義順喎,當然叫個燉奶啦
必勝客個friend
最後去新葡京碰下運氣,原來呢度既Casino可以食煙喎,
煙霧彌漫好惡頂,個感覺完全唔似加拿大d賭場! 今次
發現一部骰寶機,即係買大細,玩上癮呀! 今晚幾好運
贏咗5舊水!
玩完係時候搵地方食宵夜
搵搵下去咗一條古色古香既巷仔喎
我都唔執輸影張先
最後都係搵唔到食宵夜既地方,其實眾人都唔算好餓,所以決定返酒店休息.但返去之前想去便利店買D水,點知搵咗半粒鐘又冇的士又冇水,為之氣結.最後俾我地搵到間OK + 貢茶店,如發現綠洲一樣! 不過之後都係要行返去賭場附近,先有的士搭! 講到尾,都係香港最方便 (或者係香港搞到我地對"方便"既要求太高)!!


text:
求等腰直角三角形斜边长
已知等腰直角三角形斜边长为2
已知直角三角形一条直角边为100
怎么用勾股定律求直角三角形的斜边长
直角三角形的斜边长_百度知道
一个直角三角形的斜边长为6
两个直角三角形的直角边长
有一个角为30度的直角三角形
已知直角三角形的斜边长为13
怎么用勾股定律求直角三角形的斜边长
已知一个等腰直角三角形的斜边长是10cm
怎么用勾股定律求直角三角形的斜边长
在直角三角形中—锐角是20度高16o求斜边长
一个直角三角形的斜边长8厘米
求三角形直角边长和坡度
求斜边长为25cm,一条直角边长为7cm的直角三角形的
在一个直角三角形中,两条直角边的和是15厘米
已知直角三角形斜边长为3求阴影部份面积
直角三角形拼成这样的形状
已知直角三角形斜边长为32
直角三角形,一个角为20°斜边长150米
用一张斜边长3cm的的红色直角三角形纸片
直角三角形知道一个直角边长和一个角的度数求另一个
直角三角形 边长 怎么计算?
一个等腰直角三角形,斜边长为1米
等腰直角三角形斜边长为a
已知直角三角形斜边长为5
一个等腰直角三角形的斜边长18cm
一个等腰直角三角形的斜边长10厘米
已知直角三角形斜边长为(2倍的根号6+根号3)cm
一个等腰直角三角形
如果直角三角形的斜边长为12
一张斜边长45厘米的黑色直角三角形纸片与一张红色
直角三角形 只要已知两个直角边即可求得斜边长
已知直角三角形 直角边分别为2.5米
直角三角形一边长90一边高30
直角三角形已知两边求另一边长
直角三角形的边长 - 已解决
下面小三角形
等腰直角三角形斜边长是直角边长的根号2倍;
一个直角三角形的斜边长为15㎝
一个直角三角形,斜边长10cm
边长的正方形,每个直角三角形的面积是6x8÷2=24
已知一个等腰直角三角形斜边长为10
甲乙两个直角三角形的斜边长分别为14厘米和20厘米
已知直角三角形的斜边长为10
图整体是一个直角三角形
将两块斜边长相等的等腰直角三角形按如图摆放
2cm的等腰直角三角形的个
已知直角三角形的斜边长ab=2
直角三角形拼在一起
若直角三角形斜边长是
一个直角三角形的两条直角边分别是15平方厘米和20斜
有一块直角三角形的绿地
以第一个等腰直角三角形的斜边作为第二个等腰
直角三角形两条直角边都是一米
用斜边长为30cm等腰直角三角形剪一个最大的正方形为
直角三角形中,自锐角顶点所引的两条中线长为5和根号
求斜边长17厘米,一条直角边长15厘米的直角三角形的
已知一个直角三角形三条边长的长度成等差数列


text:
自閉症
自閉症(Autism),又叫做孤獨症,一般被人歸類為一種由於神經系統失調導致嘅發育障礙.佢嘅病徵包括唔正常(通常係弱過常人)嘅社交能力,溝通能力,興趣同埋行為模式.
自閉症嘅根本病因,而家都重係謎.好多研究人員懷疑:自閉症係由基因控制,再由環境因素觸發嘅.環境因素所扮演嘅角色係乜嘢,目前未有定論,但係研究人員就發現七個經常出現喺自閉症病人身體裏面嘅基因組.
美國國家精神衞生學院保守估計:喺美國每1000人裏面會有5到6個人有自閉症.總括來講,男性患自閉症嘅比率高過女性三到四倍,但係女性發病嗰陣時病徵會嚴重過男性.聯合國發佈嘅數據表明,全球每150人就有一個有唔同程度嘅自閉症.診斷嘅基礎係一系列嘅精神病學原則,同時有一啲臨床測試可以協助斷症.
自閉症冇明顯嘅生理特徵,因此斷症需要完整嘅身體同埋神經評估.根據《精神疾病診斷與統計手冊》同埋《國際疾病傷害及死因分類標準(第十版)》嘅定義,一定要喺三歲之前出現語言同埋社交發展遲緩,先至算係自閉症.部分自閉症患者可以通過診療,實習同埋特殊教育來改善佢哋嘅社交能力,從而可以參與主流教育同埋社交活動.但係從現時嘅醫療科技水平來講,要完全根治自閉症重係無可能嘅.


text:
拿破崙
想搵呢個詞嘅第啲意思,睇下(拿破崙 (搞清楚)).
拿破崙(法文:Napoléon Bonaparte,原名Napoleone di Buonaparte,1769年8月15號—1821年5月5號),法蘭西第一共和國第一執政(1799年—1804年),法蘭西第一帝國同百日王朝嘅皇帝(稱為拿破崙一世,1804年—1814年,1815年),軍事家,政治人,曾經佔領過西歐同中歐嘅大部份地方.
生平[編輯]
早年[編輯]
拿破崙1769年喺科西嘉島嘅阿雅丘城出世.科西嘉島啱啱賣咗畀法國後,法王承認拿破崙嘅老竇係法國貴族.響老竇嘅安排下,拿破崙 9 歲時到法國布裏埃納軍校接受教育.1784年以優異成績畢業後,被選送到巴黎軍官學校.
拿破崙 16 歲時老爸去世,佢中途輟學並被授予炮兵少尉頭銜.喺隨部隊駐防各地期間,佢閱讀咗好多啟蒙思想家嘅著作,其中盧梭嘅思想對佢嘅影響非常大.1789年法國大革命爆發後,拿破崙返到科西嘉,當時科西嘉係三種勢力嘅競逐場,革命派,保皇派同獨立派,拿破崙加入支持革命嘅雅各賓派,喺一個志願軍團得到中校嘅地位,後來因為同科西嘉獨立英雄保利起衝突,拿破崙全家被迫喺1793年6月逃到法國.
喺1793年12月,24歲嘅拿破崙帶兵攻下咗保王黨嘅堡壘土倫.1794年熱月政變中拿破崙由於同羅伯斯比爾兄弟關係緊密而受到調查,後嚟因拒絕到意大利軍團嘅步兵部隊服役而被免去准將軍銜.1795年佢受巴黎督政官巴拉斯之托成功平定保王黨武裝叛亂,一夜之間榮升為陸軍中將兼巴黎衛戍司令,喺軍界同政界中嶄露頭角.
拿破崙係一名出色嘅軍事家,對當時嘅軍事知識深有研究,善於將各種軍事策略運用於實戰之中,尤其係主張將火炮集中使用,以及充分發揮騎兵嘅機動作用.1796年3月2號,26歲嘅拿破崙被任命為法國意大利方面軍總司令,3月9號同情人約瑟芬•博阿爾內結婚,之後就匆匆趕去前線.喺意大利,拿破崙統帥嘅軍隊多次擊退咗奧地利同薩丁組成嘅第一次反法同盟聯軍,最後迫使對方簽署咗有利於法國嘅停戰條約.
埃及之戰同奪取權力[編輯]
取得意大利之役嘅勝利後,拿破崙嘅威信越嚟越高,佢成為法國人嘅新英雄.而佢嘅崛起令督政府感到受威脅,因此任命佢為埃及軍司令,派去東方以抑制英國喺該地區勢力嘅擴張.喺拿破崙嘅遠征軍裏面,除咗2000門大炮外,重帶咗175名各行業嘅學者同成百箱嘅書同研究設備.喺遠征期間拿破崙曾下達過一條著名嘅指令:「俾驢子同學者走喺隊伍中間.」拿破崙本人精通數學,同時重好鍾意文學同宗教,受啟蒙運動嘅影響極大.
然而1798年遠征埃及本身係一個大失敗.拿破崙嘅艦隊被英國嘅海軍上將納爾遜完全摧毀,部隊被困喺埃及.1799年回國時,400艘軍艦只剩低2隻小艦,原本侵略印度嘅計畫受阻,人員損失慘重.
呢個時候歐洲反法同盟逐漸形成,而法國國內保皇派勢力則漸漸上升.1799年8月,拿破崙最終決定趕返巴黎.1799年10月,返到法國嘅拿破崙被當作“救星”嚟歡迎.11月9號,拿破崙發動咗霧月政變並獲得成功,成為法國第一執政,實際為獨裁者.
拿破崙之後進行咗多項政治,教育,司法,行政,立法,經濟方面嘅重大改革,其中最著名並且直到今日依然有重要影響嘅《拿破崙法典》,係政變當晚拿破崙下令起草嘅,好多條款拿破崙本人親自參加討論最終確定,基本上採納咗法國大革命初期提出嘅比較理性嘅原則.法典喺1804年正式實施,即使係喺一個多世紀後依然係法國嘅現行法律.法典對德國,西班牙,瑞士等國嘅立法起到重要影響.喺政變結束後三個禮拜拿破崙向人民發佈嘅公告中,佢自豪噉宣稱:「各位公民,大革命已經返到佢當初籍以發端嘅原則.大革命已經結束.」
1802年8月,修改共和八年憲法,改為終身執政.1804年11月6號,公民投票通過共和十二年憲法,法蘭西共和國改為法蘭西帝國,拿破崙為法蘭西人嘅皇帝,稱為拿破崙一世.12月2號,拿破崙仿效查理曼大帝嘅歷史,以減少革命派對於佢登基帝位嘅不快.呢次係第一次法國皇帝以自己嘅「名」作為皇帝嘅稱號.佢並唔係由教皇庇護七世加冕,而係自己將皇冠戴喺個頭度,然後重為妻子約瑟芬•博阿爾內加冕為皇后.一年之後,佢又喺意大利由教皇加冕為意大利國王.
1805年8月,奧地利,英國,俄國組成咗第三次反法同盟,拿破崙於是喺9月24號離開巴黎,親自揮軍東進,到10月12號法軍已經佔領咗慕尼克.10月17號法國同奧地利喺烏爾姆激戰後,反法同盟投降.之後法國又取得咗奧斯特裏茨戰役嘅勝利,反法同盟再度瓦解,並且迫使奧地利取消神聖羅馬帝國嘅稱號.拿破崙隨後聯合德國境內各諸侯國組成「萊茵邦聯」,將佢置於自己嘅保護之下.次年秋天,英國,俄國,普魯士組成咗第四次反法同盟,但係10月14號法軍同時喺耶拿同奧爾斯塔特擊潰敵軍,普魯士嘅軍隊幾乎全軍覆沒,拿破崙因此取得咗德國大部分地區.1807年6月法軍又喺波蘭大敗俄國軍隊,拿破崙同俄國沙皇亞歷山大一世會面,雙方簽訂同平條約,喺之前一年拿破崙頒佈咗《柏林赦令》,宣佈大陸封鎖政策,禁止歐洲大陸同英倫嘅任何貿易往來.自此,法國喺歐洲大陸嘅霸主地位得到確立.拿破崙一世兼任意大利國王,萊茵邦聯嘅保護者,瑞士聯邦嘅仲裁者,並分別封佢嘅兄弟約瑟夫,路易,熱羅姆為那不勒斯,荷蘭,威斯特伐利亞國王.
轉折:入侵西班牙,奧地利同俄羅斯[編輯]
1807年末西班牙爆發內部動亂,西班牙國王遭到人民嘅唾棄.拿破崙於是乘機入侵西班牙,並畀佢大哥約瑟夫•波拿巴(Joseph Bonaparte)成為西班牙國王.但係呢個舉動遭到西班牙人嘅反對,拿破崙根本無法平息當地嘅暴動.英國喺1808年介入西班牙爭端,英軍8月8號登陸蒙得戈灣,8月30號佔領咗整個葡萄牙.之後佢哋喺當地民族主義者嘅支持下,逐步將法軍趕出伊比利亞半島.
正當拿破崙陷入西班牙泥潭之際,1809年初第五次反法同盟組成.奧地利從後偷襲法國喺德國嘅領土,拿破崙被迫退出西班牙,率軍東征.奧地利軍隊雖然一開始取得優勢,但係拿破崙好快就轉敗為勝,迫使奧地利簽訂維也納和約,再次割讓土地.次年,拿破崙娶奧地利公主瑪麗•路易莎為妻,法奧結成同盟.
到咗1811年末,法俄關係已經開始惡化,俄國沙皇亞歷山大一世拒絕繼續同法國合作抗英,最後戰爭爆發.拿破崙率領操12種語言嘅50萬大軍進入俄羅斯.俄軍採取撤退唔抵抗嘅戰術,直到1812年9月12號法軍歷經博羅金諾戰役(法軍有7萬人陣亡同重傷)後,進入莫斯科.拿破崙本來以為亞歷山大一世將會妥協,但估唔到迎接佢嘅係莫斯科全城嘅大火.而呢個時候國內又有人策劃咗一次失敗嘅政變,令佢不得不趕返法國,最後返到法國嘅只有一萬人.
戰敗,流放,百日政權同滑鐵盧[編輯]
1813年英國,俄國,普魯士同奧地利組成咗第六次反法同盟,雙方喺德國境內多次激戰.雖然法軍取得多次勝利,但係針對拿破崙嘅壓力就越來越大,直到10月嘅萊比錫戰役法軍被擊潰,各附庸國都紛紛脫離法國獨立,同盟軍開始向巴黎推進.1814年3月31號,巴黎被佔領,同盟軍要求法國無條件投降,同時拿破崙必須退位.1814年4月13號拿破崙喺巴黎楓丹白露宮簽署退位詔書,喺之前兩日拿破崙宣佈無條件投降.拿破崙本人喺退位後被流放到地中海嘅一個小島厄爾巴島.拿破崙保留「皇帝」嘅稱號,但係佢嘅領土只局限喺嗰個小島上.
拿破崙喺去厄爾巴島途中幾乎被暗殺,自己都嘗試自殺不遂.而喺巴黎,路易十八返到法國,重新成為法國國王,波旁王朝復辟.拿破崙嘅妻子同個仔被奧地利人囚禁,重有傳聞指拿破崙將被流放到大西洋上嘅一個小島,呢一切令拿破崙別無選擇,最後喺1815年2月26號逃出厄爾巴島,率領1000人於3月1號返到法國.本來被派嚟阻止佢嘅法國軍隊轉而繼續支持拿破崙.3月20號拿破崙返到巴黎,呢個時候佢已經擁有一個 14 萬人嘅正規軍同20萬人嘅志願軍,路易十八逃走,百日王朝開始.
但係好景唔長,歐洲各國迅速組成第七次反法同盟.1815年6月18號拿破崙嘅軍隊喺比利時滑鐵盧戰役中全軍覆沒,7月15號佢正式投降.法蘭西第一帝國覆滅,路易十八再度復辟.拿破崙被流放到聖赫勒拿島.1821年5月5號,拿破崙喺島上去世,5月8號喺禮炮聲中呢位征服者被埋葬喺聖赫勒拿島上嘅托貝特山泉旁邊.直至今日,拿破崙嘅死因重係眾說紛紜,英國醫生嘅驗屍報告顯示佢係死於嚴重胃癌,但新嘅研究認為拿破崙死於砷中毒,而且喺當年貴族鍾意用嘅牆紙上,歷史學家亦發現含有砷嘅礦物,估計係因為環境潮濕而畀砷喺環境中滲透出來.
佢去世後九年,新嘅奧爾良王朝喺人民嘅壓力之下將拿破崙嘅塑像重新豎立喺旺多姆圓柱上.1840年,法國七月王朝嘅路易•菲利浦派佢個仔將拿破崙嘅遺體接返.嗰年12月15號,拿破崙嘅靈柩被運返巴黎,喺經過凱旋門後安葬喺塞納河畔嘅老殘軍人退休院(即榮譽軍人院).
影響[編輯]
拿破崙係一名出色嘅軍事家,佢一生親自參加嘅戰役達到60幾個,而佢指揮嘅多個戰役,直到今日喺軍事史上依然有重要意義.但係佢嘅征戰打破咗歐洲嘅權力均衡,導致其他歐洲強權7次組成反法同盟,最終徹底擊敗拿破崙.喺拿破崙戰敗後嘅維也納會議上,新嘅歐洲秩序同平衡好快被重新建立起來.
雖然拿破崙曾經叱吒風雲幾十載,但係佢嘅功績係短暫嘅,喺佢退位後,法國嘅疆域好快又恢復到佢執政之前嘅樣,拿破崙嘅戎馬生涯對之後嘅歐洲歷史並無重大影響.唯一可以令佢載入史冊嘅,係由佢本人下令編撰嘅《拿破崙法典》,呢部法典係好多現代民主國家法律體系嘅原型.
此外,拿破崙亦係最早提出歐羅巴合眾國構想並試圖通過武力嚟實現嘅人.雖然佢本人並未成功實現呢個夢想,今日嘅歐洲正在朝向一體化嘅目標邁進.
拿破崙為法國帶嚟榮耀,法國人民始終愛戴呢位法蘭西戰士(有趣嘅係,佢喺18歲之前始終認為法國唔係佢嘅祖國),1840年12月佢嘅遺體運抵巴黎後,90萬巴黎市民冒著嚴寒迎接佢.而喺多年後,拿破崙亦贏得對手嘅尊敬.1855年英國維多利亞女王帶王儲(即後來嘅愛德華七世)到老殘軍人院,女王讓王子「喺偉大嘅拿破崙墓前下跪」.
參考[編輯]
- (德)艾米爾•路得維希(Emil Ludwig)著/梅沱等譯:拿破崙傳,1999年廣州:花城出版社,ISBN 7536026441
- (法)布里昂(F. D. Bourrienne)著/鬱飛譯:拿破崙傳,1996年天津:天津人民出版社,ISBN 720111072
事蹟[編輯]
出面網頁[編輯]


text:
澳門美眉 – 鄧婉薇
嘩!嘩!嘩!估唔到「學界男女神」玩到過大海呀!今次呢個女神係土生土長嘅澳門人,而家喺澳門聖若瑟大學讀緊Year 1嘅Meimei鄧婉薇.佢而家都係part time model,發掘佢嘅星探,係喺澳門玩嗰陣,喺碼頭撞到做緊兼職Meimei,覺得佢個樣有啲似昆凌,所以就簽咗佢喇!
Meimei話,對比其他地方,喺澳門升大學真係唔難,學位都好足夠.不過因為澳門啲大學規模都比較細,活動亦唔係咁多,所以生活都比較悶同平淡.
近年去澳門嘅遊客愈來愈多,但係地方始終細,所以Meimei話一到放工放學時間,一啲主要嘅觀光地點,好似新馬路咁,真係會迫到行都行唔到,對生活都有影響,但係多遊客可以刺激經濟,點都係件好事.
昆凌為人熟悉,除咗因為佢嫁咗比周杰倫之外,仲有係佢多次比人懷疑佢整容.身邊都有好多朋友話佢似昆凌嘅Meimei,就覺得各人有各人嘅選擇,一啲注射形式嘅「微整形」,佢覺得都可以接受,不過如果要開刀,就唔好搞喇!
Meimei而家喺大學讀緊傳播系,佢覺得而家澳門嘅工作機會都唔少,應該會有發展空間,佢希望畢業之後可以從事公關工作.
未睇夠? 睇埋片啦!
嚟到2015年,「學界男女神」都要增值吓,唔止要睇盡中學界靚人,仲要殺入大專界!
所以無論你係讀緊中學定大專,只要你認為自己或者身邊嘅同學仔有呢個資格,都可以自薦或推薦俾我哋! 由今期開始,成功自薦或推薦嘅話,仲有嘢送!
參加方法好簡單,只要將想推薦嘅同學,或者自薦勇士嘅facebook ,tag喺下面 “Comment”嘅位置;再將參加者及提名人嘅姓名,年齡,就讀學校,個人專長,聯絡電話,仲有一個月內影嘅近照兩張(全身及正面),喺Sunday Kiss facebook專頁 inbox或電郵到[email protected]俾我哋;如果成功通過編輯部審核,成為「學界男女神」,自薦或推薦者就可以得到由遵理學校送出嘅「$300課程現金券」.
「學界男女神」,等緊你嚟挑戰!
撰文: Joanne
攝影: Clay Lam
攝錄: Anthony
剪接: 豪
Hair:Kanna@KINGS Makeup
Makeup: May@KINGS Makeup
鳴謝:Dimension Door (提供場地)
及
贊助獎品


text:
当前位置:立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_地形地球仪凹凸立体_地球仪
-
立体地球仪_立体地形地球仪_立体拼图地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪
-
立体凹凸地球仪_立体地形地球仪_立体地球仪


text:
層晚去佐一個小學同學嘅宴席.去到果度.睇到距.又驚訝又高興.關鍵係自從初中畢業之後.好多年無見.大家各散東西去不同地方求學.本來係唔知距嘅婚宴.就係在早兩三個星期之前.初三嘅班長發信息嚟俾我.先知道!加上個小學同學又無起小學班群度話在乜時候.乜地方擺酒請飲.所以我一嚟到.距非常之驚訝.後來跟住只有一個小學同學嚟佐.順便帶埋嘅老婆.其他人唔嚟.我覺得都係無唸住要嚟.加上擺酒日期都係在週一至週五呢個時候.好多人六點鐘落班趕嚟食都係唔願意.特別在農村地方.宴席一般都係下午5點鐘就開始食.六點就基本係散場.不過個別都係有關於果包利是多少.同日後如何回禮嘅問題喈.
之前全部個婚宴.我全部度推佐.一係無時間.一係唔想去.明天週六.有兩場婚宴.唉.真係煩死人.見到D同學早結婚.無咩好羨慕.從來都係覺得一係自己想.一係屋企人想.但見到人地開至少20-30+W嘅車嚟飲喜酒.心裡面都多多少少有D不舒服.呢D嘢.反正在社會工作生活.都懂當中嘅道理.我自己都唸下算吧!做好自己.努力搵錢就係.其他人如何.自己一概不理.
言歸正傳.自從今年六月底在廣州回來之後.開始有D迷茫.特別在搵工方面.因為之前係做遊戲開發.做IT.翻到屋企呢邊.無甘樣個公司.即使係做IT嘅.都係在市區那邊.如果係去市區邊佐.倒不如去翻廣州.然後屋企都有搞下關係.入電信部門.但後來關閉俾幾多嘅茶水費.就無下文.所以我自己覺得自己嘅路都係自己走.之後唸住轉行.睇下做下會計得唔得!之家仲未準備好考試D嘢.雖然考試仲未到.日日在屋企搵工.面試.到而家都無搵到一份.一係D公司普遍都係招女,一係有D好極品嘅公司要人地簽D好變態嘅協議.之前我都無咩遇到過.或在廣州從來無遇到過.或者可能有D公司規模太細.老闆太極品了,一係D公司叫你面試.回去等.一直都係無下文.又加上而家係臨近年尾.好多單位都係唔招人.一線城市可能會招.但二三線城市好多都係唔招.唉...而家日日唯有係做好準備.考好個考試.順便邊搵工.
之前都有人話我唔做IT.轉行做其他.未必係對.風險頗高.但我覺得唔轉.除了技術方面.好多嘢都係唔識得.識得搞技術就係.所以呢排逛D技術論壇.都有不少帖子話.程序員係一個唔洗對住老闆擦鞋.唔洗面對客戶強顏笑臉.天天喝酒等.但我覺得工作了一年.感覺上自己唔適合咁樣嘅工作.或者可能在技術上無咩長進或得到鼓勵.而直接放棄.關鍵係我唔想日日超過12個鐘頭對住部電腦.
我唔知以後嘅路點行.明年就25歲.唔想碌碌無為甘樣度日.但能夠幫我提點下.方向係如何.但都無此一人.


text:
閩南話
閩南話(粵拼:man5 naam4 jyu5,閩南語白話字:Bân-lâm-gú),喺臺灣亦稱為Hō-ló-ōe(閩南白話字;臺灣話,臺語,河洛語,福佬話,鶴佬話等),係屬於漢語閩語嘅方言,亦係最有影響力嘅閩語.分布喺福建南部,臺灣,廣東東部嘅潮汕地區,雷州半島,海南島,閩西龍巖市區同埋漳平一帶,閩東寧德市嘅福鼎一帶,浙江南部蒼南,平陽,洞頭部分地區同埋東南亞一啲國家同埋地區.
分布地區[編輯]
閩南語主要分布喺臺灣同埋福建,同時喺中國大陸其他地區同埋東南亞等地區亦都有分布:
- 江蘇省:宜興縣南部山區
- 浙江省:以平陽話為代表,主要分布喺沿海地區:
- 溫嶺縣嘅石塘一帶
- 玉環縣嘅坎門鎮
- 洞頸縣嘅本島,半屏島,元角,倪嶼
- 瑞安縣嘅北麂島,大南鄉
- 平陽縣嘅南麓島,東部沿海嘅西灣鄉,墨城鄉
- 泰順縣嘅東南角
- 文成縣嘅東南角
- 蒼南縣,長興縣,臨安縣,舟山群島等地區
- 江西省:東北部接近浙江嘅地區
- 廣東省:東部沿海地區
- 海南省:以海口話,文昌話為代表,分布遍及全島
- 廣西省
- 東南亞:新加坡,印度尼西亞,馬來西亞,泰國等地
次方言[編輯]
基本上,按地區,大致可以劃分為以下幾種次方言:
語言之間嘅親近性[編輯]
閩臺片[編輯]
閩臺片,就係本土閩南語.漳州同埋泉州係語言學範疇裏面所指嘅各種閩南方言嘅發源地,所有嘅閩南方言嘅源頭都係漳州話同埋泉州話.漳,泉方言內部有啲差異,主要係音韻系統方面有啲唔同,但係相互之間有嚴格嘅對應關係;語法同埋用詞就基本一致.明清以來出現嘅廈門話同埋臺灣話(兩者非常之似),都係直接由漳,泉各縣(市)方言混合而成,體現咗亦漳亦泉,唔漳唔泉嘅特色.就係因為噉,廈門話同埋臺灣話亦被國內外人士睇成典型嘅閩南話.閩臺片嘅閩南話內部較為統一.東南亞嘅福建話亦就係指閩臺片嘅閩南話.
浙南片[編輯]
明末清初時期,有好多閩南人(主要係龍溪,海澄,漳浦,安溪,惠安,同安等地)搬去浙南嘅蒼南縣,平陽縣,玉環,洞頭一帶同埋福建東北部嘅福鼎,霞浦一帶.浙南同閩東地理相連,口音亦相近,呢個片區統稱為浙南片.閩南話傳入浙南,閩東地區後,由於自身嘅演變同埋受周圍方言(浙南係甌語,閩東係福州語系)嘅影響,同閩南本土嘅閩南話形成一定差別,蒼南人習慣將呢種方言稱為「浙南閩語」.現代嘅浙南閩語同閩臺片嘅閩南話相比較,主要係入聲韻,鼻化韻嘅退化消失同埋用詞方面嘅差別.但整體嚟講,浙南閩語基本重係保留咗本土閩南話其它嘅特色.相對嚟講,浙南閩語比潮汕話更係接近閩臺片閩南話.
潮汕片[編輯]
潮汕話同閩臺片嘅閩南語有好多相似嘅地方,但互相之間差別重係非常明顯.佢嘅語法同閩臺片相同,詞匯亦有高度嘅對應,語音語調上就有明顯嘅差異,即使係噉,彼此雖然各講各嘅,但係重算係溝通到,基本上潮閩雙方都可以好快融入對方嘅語系.喺潮汕話同閩臺片相交融嘅地區,兼具有兩者嘅發音特色,好似福建嘅詔安,新加坡等.潮汕話除咗分布喺廣東省潮汕地區之外,重係廣泛分布喺東南亞眾多潮人聚居嘅地方.
而家用潮州話嘅地區主要有:汕頭市,潮州市,揭陽市等市同埋所屬嘅各縣區,同埋海外潮人聚居嘅地方.泰國曼谷同埋其他城市嘅唐人街(Chinatown),法國巴黎嘅唐人街,柬埔寨大部分嘅華人,越南一部分嘅華人講潮州話.全世界以潮州話為母語嘅大概有3000萬人.
鶴佬話都係閩南話分裂嘅一支.鶴佬話唔係潮州話,兩者相比,鶴佬話同番福建當地溝通容易好多.用鶴佬話嘅地區有:汕尾,海豐,陸豐同埋惠東一部分嘅地方.鶴佬人係以前香港四大民族之一.
海南片[編輯]
海南話據講係由閩南(有人話係莆田)人遷移過去之後同當地語言混合後形成嘅一種閩方言.
海南話以文昌話為代表,同其他片區嘅閩南語嘅差別最大,基本上溝通好費力.


text:
檢視此主題完整版
檢視此主題完整版
- http://www.am730.com.hk/article-194043
除咗一把磁性又夠厚嘅靚聲,儲落大班《音樂情人》嘅聽眾之外,鄭子誠(Tim)亦憑住一個奸樣為人認識,甚至成為高登男神.連佢自己都搲曬頭,唔明自己憑咩獲得一眾巴絲垂青,仲有心到幫佢整咗個「音樂情人鄭子誠做衰嘢合集」,足足有成九集咁多!原本修讀設計嘅佢,無啦啦走去做DJ,又做埋頭號奸人,真係夠曬弔詭,到底呢個完美奸人是怎樣鍊成的?
文:TheBe 圖:莊振邦
音樂情人初長成
am=am77 Tim=鄭子誠
唔講唔知,原來Tim係喺加拿大讀設計出身,後尾因為想透過大氣電波同大家分享佢嘅黑膠碟珍藏而去咗做DJ,即使返到香港,佢依然醉心於電台工作,不惜由低做起.轉轉折折,佢最愛嘅工作都係做《音樂情人》鄭子誠.對佢嚟講,男人嘅浪漫,唔止係豆腐火腩飯,仲有呢個節目.
am:Design出身,點解會走去做DJ?
Tim:七十年代尾跟屋企人移民去加拿大,當時讀Design都係受朋友影響,不過發覺自己都唔係設計嘅材料,即使畢業後同朋友合資開咗間櫥窗設計公司,合作上又有分歧,漸漸地失去興趣,但為咗生活都要照做.後來多元文化電台OMNI (編按:OMNI電台節目涵蓋多種不同語言,以照顧加拿大不同族裔與文化背景聽眾所需)請廣東話DJ,咁我本身有儲開黑膠碟,覺得擺喺屋企得我自己一個欣賞到,好似冇乜價值,不如就試下去應徵做DJ,同大家分享下我嘅珍藏,點知又真係得咗喎!
am:咦?音樂情人初長成喎!做得好地地,點解又會返咗嚟香港?
Tim:其實OMNI自由度好大,想做乜都得,我仲由part time變full time,再出錢買咗條頻道自己搞添.不過當時唐人街係收唔到條channel,好少人聽,又冇乜廣告,開始虧蝕,咪諗住返香港試試囉!
am:又會咁好彩一返到香港就有人請你?
Tim:其實當時係張之亮介紹電台監製新哥(張文新)我識,仲叫我去香港電台見工試下,嗰陣新城開台,挖咗好多港台嘅人走,有空缺,就請咗我喇,其實係好多機緣巧合底下促成.初初入港台都係做下行政嘢,paper work,冇機會開咪,直至胡啟榮離開港台,先有機會做個叫《夜半一點鐘》嘅音樂節目.
am:期間點解會過咗亞視做高層嘅?
Tim:哈哈,又唔係高層,當時做咗港台一年幾左右,亞視用高一倍人工高薪挖角,邀請我做對外事務部副總監,譁!個名幾巴閉!而且人工又多咁多,心鬱鬱,於是就毅然離開港台.點不知一開會,就發現係另一回事,工作同個title不符,轉轉折折又返番去港台,做《今夜真情》節目.之後又經歷咗好多高潮迭起,人生最低潮,前路茫茫嗰陣,好在有宗教信仰back up自己.好感恩後來有機會做到個自己好鍾意嘅節目-《音樂情人》,得到大家嘅支持同肯定.
完美奸人是怎樣鍊成的
返到香港,經過三波九折之後,九十年代初入咗TVB.佢第一套參演嘅電視劇就係《真情》入面嘅忤逆奸仔李子浩,從此,奸人形象深入民心,不能自拔.但勢都估唔到,佢經歷咗一啲普通人係會黐咗線幾次嘅風浪,先至造就大家認識嘅奸人誠.
am:第一次喺電視台亮相,好似唔係TVB喎?
Tim:係啊!當時電台節目由一星期五日俾人cut到得番一日,為咗生計,咪去有線電視新知台為紀錄片配音,好好彩喺配音嗰陣搵到自己把聲,一把最代表到鄭子誠嘅聲.到後來,電視台想將節目做到本土化,就安排我喺節目頭尾出現,介紹下節目內容,造就我喺電視第一次亮相.
am:後尾又會轉咗去TVB嘅?
Tim:本身太太劉倩怡喺《城市追擊》做緊,就介紹咗我過去.開頭都以為係做主持,坐喺廠入面,好似DoDo姐咁,點不知原來係做突發組!好記得嗰陣發生緊祥哥單爭產事件,要日日喺灣仔永祥大廈stand by,日等夜等,一見人嚟就撲咪.嗰陣喺度諗:到底依家喺度做緊乜?有乜意義?價值何在咁.最重要嘅,係過唔到自己嗰關,好沮喪.最經典係有一次,夏蕙姨嚟送飯俾祥嫂,上頭居然叫我走去問係咩飯?譁!大佬!呢個係咩問題?真係覺得好白痴!
am:點解會做做下走咗去拍《真情》?
Tim:真係好巧合,另一邊廂《真情》想加入新角色,搵啲新面孔嚟演出,就咁啱揀中我.當時藝員科打電話嚟叫我去casting,最初都冇諗過演戲,但一諗到可離開永祥大廈,就即刻答應.就係咁,造就咗李子浩嘅出現.
am:冇演出經驗就做奸角,會唔會好大挑戰?
Tim:其實子浩一開頭都唔係咁奸,不過個角色冇乜突破,如果唔扭一扭佢,李子浩就會被劇組fade out.當時監製話發現我眉宇間帶點奸意,但明明由細到大啲auntie都話我係乖乖仔㗎嘛(sorry,我嗰陣大笑,因為我想像到無啦啦有人行埋嚟同你講自己眉宇間帶點奸意嗰種odd!).所以開頭都有啲避忌,奸得唔盡.後來監製同我講番,不如試下當好人咁好做,係為勢所迫,人不為己生存唔到咁,就慢慢開始投入喇!
陰謀誠論陰謀
無論角色係忠定奸,大家都覺得鄭子誠一出場就一定係有陰謀.就算開頭係大好人都好,最尾都一定係final boss,有陰謀!雖然佢喺《音樂情人》入面澄清過自己做節目係無陰謀,淨係想播歌,不過啲網民都硬係覺得有景轟.到底喺陰謀誠心目中,點先算係最有陰謀,最奸呢?
am:話時話,你成日奸笑,到底有乜陰謀?
Tim:嚇!我幾時有成日奸笑啊?哈哈哈(嗱,呢下咪係囉)!其實真係好多謝大家咁俾面,幫我製造話題,我又OK喎,唔會反感.我真係無乜陰謀,大家唔使擔心.
am:你奸開有條路,成日都要做奸角,會唔會侷限咗發揮?
Tim:絕對有侷限!其實都有同公司反映過話想做下主持,公司話等我搣甩陣奸味先,哈哈,不過到依家都未仲有機會做過主持.
am:成日做奸角,會唔會同你宗教信仰有衝突?
Tim:曾經有掙扎過,譬如喺旅遊節目入面,我嘅身份係鄭子誠,如果要我入廟,我唔會入.但如果係拍劇,我嘅身份係喺戲入面嘅角色,咁就可以.好似之前《舌劍上的公堂》,我個角色都係廟祝,咁角色需要到就冇問題.但我有底線,就係角色唔可以講粗口,我過唔到自己嗰關.
am:喺你心目中,點先算係真正嘅奸?
Tim:我認為真正嘅奸係令你死咗都唔知咩事,同埋不動聲色咁喺背後插你兩刀!對住你就搭曬膊頭,背住你就係咁整鬼你,一見你死咗又好傷心咁,但原來係佢做喎,呢啲先係高手,真正嘅奸!
am:咁你演過最奸,最有陰謀嘅角色係邊一個?
Tim:其實李子浩都係自尊心作祟,無勇氣去承擔,又唔算係好奸好衰仔.反而喺《烈火雄心》入面,劉海逸就真係好奸好衰!個角色又姦阿嫂,推老竇落山,殺死助手,真係壞事做盡,好狠毒.仲記得嗰陣拍強姦梁琤嗰一幕好緊張,反而係佢叫我放鬆啲,自然啲,咁人哋女仔人家都唔緊張,無理由我仲戰戰兢兢過佢嘅.
後記:
奸人都有弱點
話說當日Tim拎住啲氦氣球影相嗰陣,個樣有啲唔自然,原來戲入面喪盡天良嘅佢,現實中居然係驚啲氣球會爆!原來佢都有弱點!諗起同佢訪問嗰陣,佢個人都幾gag,不過笑起上嚟,真係凝住佢笑得好奸囉!有種「你今次仲唔死」嘅感覺lol.


text:
今年港大學生會選舉出奇地花生一籮籮,日日追學苑同Campus TV嘅報道追得好辛苦.嚟到Central Campaign(中央諮詢大會)最後一日,最爆嘅除咗係Smarties彭候選會長拍枱指罵台下會眾兼怒極走人之外,重有眀峯馮候選會長承認自己公公係住喺天朝帝都嘅「共產黨高級幹部」呢單喇.
呢單嘢同「內地嘅共青團就係香港嘅童軍」(梁,2015)一樣,係「原子彈般震撼」.好多人喺相關報道嘅comment,都慨嘆兩支莊都係紅底揀唔落手.姑勿論公公係共產黨同個孫有無關係,我更加想知嘅係:究竟邊個咁神通廣大知道馮敬恩嘅公公係共產黨?
我哋睇多次Campus TV嘅報道:
「台下會眾詢問候選會長馮敬恩,有否隱瞞其家人之政治背景.候選眀峯候選會長馮敬恩表示,其父母,姐姐皆無任何政治背景,但其外公則居於北京,更為共產黨黨員.他亦表示外公背景不會影響其政治立場.台下會眾補充,候選會長馮敬恩的外公為共產黨黨員高級幹部,更續問馮有否隱瞞其家人之政治背景.馮同學重申,已在台下所有會眾前表明其家人之政治背景,故沒有隱瞞之嫌.」
睇得好清楚啦,馮敬恩一開始只係講話佢公公係「共產黨黨員」,但係台下會眾竟然可以好確切地知道兼補充話「候選會長馮敬恩的外公為共產黨黨員高級幹部」,馮候選會長都無講過,你又知嘅?
當然,之前Smarties叶候選康樂秘書都可以被人(輕易)揭發共青團身份啦,靠嘅就係Google大神.
咁會唔會嗰位台下會眾又係咁照辦煮碗,Google一下就知道馮敬恩阿公係邊個呢?於是我又試下,結果係無論search「馮敬恩」,「馮敬恩 外公」,「馮敬恩 外孫」,「馮敬恩 共產黨」,「馮敬恩 外公 共產黨」等等都無料到.試埋強國百度都無.最多只係search到校園傳媒嘅報道同其他媒體嘅轉載.
如果唔係網上available嘅資料,神通廣大如高登起底組都起唔到出嚟啦,何況係呢個普通嘅台下會眾?佢自稱係社科一年級生,但係馮敬恩係文學院Year 2,兩個人風馬牛不相及,唔好同我講係馮敬恩同佢自爆自己阿公係邊個呀.能夠掌握到啲咁爆嘅黑材料,重咁神奇地喺Central Campaign最後一日先爆單咁嘅黑材料出嚟,等佢就算想喺Campaign度拆彈都無機會,咁陰毒,我強烈懷疑係港大東閘落去行十五分鐘就到嘅中聯辦爆出嚟嘅.咁諗好合理吖:利用呢件事殺雞儆猴,非紅底嘅人出嚟選HKUSU就要俾人爆黑材料!結果只會拋窒將來有志想選學生會嘅人,最終只有「聽話」嘅紅底TSA成員先夠膽走出嚟選學生會,紅色勢力滲透學界就更易得手喇.
利申,我識馮敬恩嘅,我可以用人格擔保1,佢唔會係共匪.呢篇文唔係為咗(盲)撐眀峯而寫嘅,只係想道出或者重申一個客觀事實:大學學生會無時無刻都係中共統戰/收編嘅目標,尤其是雨傘革命之後,當社運領袖嘅角色由泛民老鬼轉移到大學生身上,大學學生會就更加令中共食唔安坐唔樂,更加令中共加緊滲透.我相信HKU學生眼睛係雪亮嘅,一定會作出正確選擇--否則香港人無民主係抵死嘅.
PS:馮候選會長已經喺Campus TV訪問度回應,話「外公則於年少時因參軍加入共產黨,其後於文革時期,因身為醫生而被列為知識分子遭到迫害,故相信他對共產黨亦抱負面印象.」
抱歉,你必須要登入才能發表迴響喔!


text:
今次全民公投依家超過70萬人投左票,但係我仍然見到有班有號召力既人話因為呢個投票唔係五區公投所以投都無用,叫人唔好投.先唔講佢呢班人既睇法岩唔岩先,上次五區公投又好有效果咩?點樣令到新既五區公投唔會重蹈2010年五區公投既覆轍?
2010年五區公投雖然有58萬人投票,數字聽落唔細,但係其實效果好多人都覺得好差,甚至好多人係話自己打飛機咁.跟住又俾啲保皇派話浪費公帑,又話阻住地球轉咁.當年既公投只係叫到自己選民既一半投票,對泛民黎講其實呢個戰果唔係話咁有意義,唔係話咁受重視.
小弟既宅又毒,唯獨喺世紀帝國學識一樣重要既知識,就係永遠唔好揀喺自己領地做戰場!相信大家都知道呢樣野係有幾消耗自己既資源!繼上次五區總辭之後,就規定左啲議員唔可以靠自己從身再選過.如果今時今日搵五個議員辭職,再上五個名不經傳既人入立法會,其實之後泛民個危機好大!所以如果話要泛民再次啟動五區總辭公投,我個人唔係幾同意,亦唔覺得用呢種方法搞出黎既五區公投會比2010年嗰個有意義有效得多,最後可能一樣都係似打飛機.
咁點樣先可以令五區公投變得有意義?點樣先可以迫到更多人投票?點樣先可以唔會好似自己打飛機咁?
我既答案好簡單,就係將個戰場,放喺保皇黨既陣地度,佢地係唔可以唔參戰.
「嘩!咁點樣迫對方開戰先?上次佢地都全體杯葛搞到投票率極低啦!」
當年五區公投既方法係有五個議員辭職,之後再搞一次立法會選舉等佢地重身當選.只要立法會突然有空缺,立法會就要就呢啲空缺進行補選.如果要將戰場放喺保皇黨度,其實個方法唔難—-只要令佢地五區都有議員出缺就可以.聽落無咩可能,但係其實呢五區咁岩都有啲潛力股可以拉佢地落馬.
新東:葛珮帆(假學歷)
新西:梁志祥(涉黑)
九西:梁美芬(種票)
九東:陳鑑林(盛事基金做假數)
港島:王國興(2004年涉偽造文件)
只要成功拉呢五個議員落馬,就算只係拉到部份,保皇黨就唔可以唔接戰,因為唔接戰既話啲議席就會落入泛民既手入面,立法會入面啲事務委員啲主席又會比泛民搶番,咁搞法對保皇黨黎講係好危險既事.因為最壞打算係拉到5個之後,直選泛民對保皇比例係23:12,減埋個曾鈺成之後,泛民喺直選議席會多佢一倍!泛民喺政改個否決權會變得更堅實,而通過假普選政改方案既難度亦會變到極低.
所以只要拉倒一兩個保皇派,佢地就只能全力接戰,因為每多一個泛民議員入左立法會,中共成功拉攏邊緣泛民支持假普選嘅機會就會大大減低.而且保皇派亦覺得比多泛民新人左立法會會有好大風險.因為班新人喺呢幾年建立左啲名聲,對泛民呢啲打個人魅力嘅政黨黎講係非常有利.咁嘅情況底下,佢地唔參戰都唔得,只要佢地全力參戰,泛民選民就唔可以覺得贏硬就唔投票,咁投票率就一定會好高.
「泛民再次五區總辭係好不智?」
長毛係社民連大佬,個個都好尊敬佢,佢可以做新東票王,但係去到吳文遠同亞牛呢啲唔係咁出名既社民連高層得票可謂極為慘淡.因為香港選民唔係好似英國美國甚至台灣咁,香港選民係睇人睇票,唔係睇政黨投票.咁嘅文化就搞到好多老屎忽坐左喺個高位度唔肯亦唔敢落番黎.如果要再搞一個總辭公投,可能令班打混政壇十幾年既政治明星消失左幾年,對泛民黎講可謂元氣大傷.
但拎保皇派個議席又唔同講法,雖則話就話泛民會派新人入去選,但喺建制派參與底下,泛民選民就知道呢次嘅五區公投一定係非贏不可,一定會齊心投落呢幾個泛民嘅新人度.咁呢五個人即時就會變左嗰區最多人投票比佢嘅新人,對佢地同佢地政黨嘅發展係非常有幫助!起碼都會整到班出左名既人過幾年接替班老屎忽.
所以計我話用保皇派嘅議席推五區公投,先係最有意義嘅方法.因為一定多人投,投票率高,成本低,代價低,後續利益強大,對方亦無辦法用浪費公帑為由攻擊投票.如果保皇派全力接戰而全數落敗,活動意義就變得極有象徵性,咁嘅五區公投先至有說服力,結果個景象就會突出香港人想爭取民主嘅人係有幾多!咁嘅五區公投,就唔再似自己打飛機!
咁應該點拉呢5位潛力股落馬?最好就係叫好有網上號召力,好支持搞五區公投嘅嗰班人呼籲全民搜證全民舉報嗰五隻野.唔係話將個責任推落佢地度,而係最支持五區公投之餘,佢地又係最有能力號召到起底神手做呢啲咁高難度既野.香港既五區公投靠曬你地啦!


text:
今日休息唔使返工,瞓到自然醒,超滿足.正想著整些什麼做下午茶,給兩個寶貝放學返來做茶點,見雪櫃有兩隻好熟嘅牛油果,正好配埋雞蛋做牛油果雞蛋沙律.
材料:
牛油果一個,雞蛋六隻,西芹粒半碗,低脂蛋黃醬兩湯匙,鹽和黑胡椒粉各少許
首先烚熟雞蛋,水滾下蛋煮八分鐘,將蛋浸入凍水中一陣,去殼放在深碗中.
雞蛋及牛油果用刀切碎(呢part要有些耐性)
牛油果粒及西芹粒放入雞蛋粒內,加少少鹽和黑胡椒粉拌勻,之後再加入低脂蛋黃醬再來個完全大兜亂.
之後就變成咁喇!放入雪櫃隨時一拎出來就可以做三文治食.要返工嘅媽咪可以整好放係雪櫃,咁小朋友放學返到屋企就可以自己整三文治食,放便到極.
至於可以點食!簡單啦!夾乜麵包都得.
好似方包,,熱狗包,彼得包,roll,hero等等.加些生菜絲,蕃茄片就更高纖更健康.
呢隻Hot dog 包有些特別,係加咗薯仔係入面,叫potato roll, 口感比較chewy, 我位小公主最愛.
噢!仲有可以將法包切片toast, 牛油果雞蛋沙律放係上面,一片一片排得靚靚咁,開party都唔失威架!
傳統蛋沙律用好多蛋黃醬嚟做,而蛋黃醬好高脂,比較唔健康.所以我加入熟透嘅牛油果,咁就可以將蛋黃醬份量減半,但同樣做到又軟又滑嘅口感,加上用低脂的蛋黃醬,咁脂肪又可以降低喇!
如果冇牛油果又或者閣下係唔鍾意食牛油果,咁點呀!都有辨法,就係用乳酪加蛋黃醬來撈蛋粒,同樣做到較健康嘅蛋沙律三文治.


text:
根本就唔應該帶新手組打raid
同埋第二季真係要砍斷重練
係因為,秋葉原戰鬥公會出哂事/分散哂.....其實暈低哂..
得番西風,三日月果D 多部份人..先要拉埋新手打
好期待下集腹黑眼鏡爆發..令DDD果個金毛妹出水..唔再睇小誠惠
講左係因為佢地都係接觸到燐粉都冇失去意識
不過主要原因應該係為左方便展開劇情
但唔夠人係真既
三大戰鬥公會中,DDD因為公會長失蹤,部份人離開左DDD
黑劍去左教大地人練功
得番誠信,但秋葉原因為衛兵系統關左,點都要搵番一個戰鬥公會留低(而且誠信一D誠信都冇
)
事態緊急,能馬上如心使臂一定聽佢講去做既人得番三日月,西風同自己公會既人
應該話係為左令呢班人可以參戰而屈個理由出黎才對
BTW,恭喜典災加入腹黑受害者協會
老實講,點唔夠人都唔會全個秋葉原夾埋都搵唔出十幾個符合90lv以上同唔會受到燐粉影響而昏迷既人
都係果句,而家拓荒,搵熟人點都好過野團狂滅
仲要個raid有時限
搵堆咁低lv既熟人有咩用
我真係第一次聽打拓荒會搵唔夠lv既熟人去
有時限呀,18:22 前要打完,無時間吹雞啦
夠時間集合一堆事前唔認識既人,點會冇時間係各大公會抽幾個人出黎
呢個情況連生產公會入面90lv既人都好過實莉佢地
你講得出呢兩句,證明你仲用緊game既羅輯睇LH
已經講左好多集,口傳技係超越等級既存在,真係要計,全力管制戰鬥都可以算係口傳技
所以實莉同500係真係有呢個能力出raid
而且老實講,早幾集新手組面對住過百隻同級怪物都唔死,game時代根本唔可能
唔好話過百隻,過20隻同級怪一齊圍攻,隻坦已經俾人秒啦
本來呢件事已經證明左新手組已經超越左佢地本身等級,只係第二季動畫組又搞到濕濕碎碎咁啫


text:
但當終於到自己做人媽媽之後,先明白原來真係一d都唔簡單,會咩都緊張一餐,連老公見倒我都怕,哈哈,
為左迎接我地第一個bb,事前我地都希望可以做足晒功夫,
所以呢,岩岩個星期日就走左去聽小童群益會既哺乳既工作坊,因為想知道多d餵人奶既知識同技巧嘛!
去到冇幾耐,就每人派左一大份手信比我地帶番屋企!
而我就最鍾意本小冊子, 因為入面有d同餵奶& bb成長有關既小貼士可以得閒參考下呢!
當大家都坐定定既時候,工作坊就開始喇!第一部份先由註冊社工教我地點樣同BB建立親子關係!
可以一次過聽埋唔駛下次又再搵地方聽過,NICE! 見倒個個Daddy Mammi都好比心機聽呢
第二部份就到我最想聽既哺乳環節喇! 一於唔執輸起勢咁將d有用既資料抄抄抄! XD
就好似餵奶同泵奶既技巧,講解日常影響奶量既因素,增加奶量既方法等等,都抄左唔少野呀真係!
全程聽左大約2個鐘倒就聽完喇,起初聽完都仲有少少擔心到生左BB之後會搞唔掂,
好彩臨走前姑娘特別提醒我地,到bb出世之後仲會有兩次電話跟進服務,話到時如果遇倒d咩問題都可以問喎!
知道左之後即刻放心晒! 唔駛再驚Lu咁就!
我同老公都係第一次去聽呢D BB野咋,又體驗多左一分!
為左BB,睇黎將來都要參加多D唔同既育兒班去增值下呢,如果唔係又點做一對稱職既父母呢,你地話係咪?!


text:
無記電視作為香港免費電視龍頭,就算力壓住出咗名實力雄厚嘅亞視,但無記為咗觀眾從來都唔會自滿,一直堅持做得更好.無記唔滿足於只做香港嘅免費電視一哥,要做就做世界第一!所以,無記喺2015年搵來世界級名咀李公思捷,去主持全球最創新嘅清談節目《今晚睇李》,實為香港人之福.
節目推出後,好多識少少扮代表嘅香港人跳出來指駡《今晚睇李》係美國一眾清談節目嘅大雜儈.唔識嘢嘅人會點頭附和,但有啲見識嘅人都會冷笑一聲反問:得鬼佬可以做清談節目嘅咩,班西人有無無記咁精英嘅班底,佢哋搵唔搵到李公思捷咁出聲嘅主持先.容許我喺度提出一個我認為頗有可信性嘅假設,David Letterman,即係香港都有播嘅《大衛牙擦騷》嘅主持將會於2015年5月退休,由Stephen Colbert,即係你上網睇《South Park》途中成日賣廣告,見佢會搞下啲美國右翼gag,《The Colbert Report》果個主持接手.David Letterman喺2015退休,《今晚睇李》又喺2015年出籠,真係巧合?會唔會係個鬼佬收到風李公思捷今年會出山,怕自己一哥地位不保,所以宣布定會走人?又如果李公思捷唔係對無線忠心耿耿,NBC會唔會唔搵Stephen Colbert,而搵李公思捷做接班人?呢啲只係我嘅推測,但有啲見識嘅看倌,都會知道係事實嘅可能性有幾大.
《今晚睇李》出街後,好多港媒都將節目同Jimmy Fallon,Jimmy Kimmel主持嘅清談節目相比.除顯得部分港媒崇洋媚外,仲顯得佢哋嘅無知.部分記者編輯話《今晚睇李》無論背景,節目形式甚至係當中環節都抄到足西方節目.呢啲指控真係令人憤怒,呢啲只係參考,唔係抄!學本地樂隊Mr.話齋,無抄過點認呀?班港媒話《今晚睇李》抄外國節目,正如當年有人話無記套《談情說案》係抄日劇《神探伽里略》一樣,非常膚淺.當年無記一句就K.O.呢啲指控:「《神探伽里略》入面有無香港嘅洗街車先?」咪就係,你哋話《今晚睇李》抄人,你又睇下Jimmy Fallon請唔請到蕭正楠上去先?就算請到,蕭正楠又會唔會同Jimmy Fallon講翠如BB先?答案係點好明顯啦,我承認《今晚睇李》嘅背景同環節,係同啲西方節目有小小相似,不過呢啲都只係巧合.正所謂Mr.啲歌都有機會同外國樂隊相似,《今晚睇李》同外國節目有啲相似又點?相信如果Jimmy Fallon同Jimmy Kimmel知道後,都會深感榮幸,而且仲會想飛嚟香港跟李公思捷學下嘢.
如果有上過下YouTube search下Jimmy Kimmel個節目,會發現佢有個好受歡迎嘅環節,係搵啲明星歌星運動員等讀下啲Twitter上鬧佢哋本人嘅Mean Tweets.但眾所周知,Twitter只係西方人嘅小眾玩意,全球大多數有影響力嘅人,特別係中港明星都係會玩微博嘅.《今晚睇李》絕對可以因利成便,搵啲香港明星讀下微博,但由於無記出咗名係一個和諧嘅電視台,點可以好似西方電視台咁讀埋啲鬧人侮辱說話嘩眾取寵架呢?要讀就讀啲正能量,讚美嘅說話,例如可以搵阿G.E.M.讀下fans讚佢係國際天皇巨星但無架子呀,搵下譚校長讀下fans讚佢心系民主,說話公道等.再唔係可以搞下新意思,請來政界名人,如政改三人組呀,周融呀,樹根等人讀下啲港人講地,向警察致敬民意.借節目順手推下政改.
相信大家都知,清談節目唔少得音樂.我有位扮聲音樂嘅無知小友同我講:「人哋啲清談節目音樂環節根本唔止係配菜,好似Jimmy Fallon搵嚟Soul/Funk高手The Roots做駐場樂隊,佢自己本身都唱得兩咀.仲有David Letterman唔止會搵最紅嘅一線樂隊如Foo Fighters上去,當年連The Mars Volta未係好出名都已經上過去啦.」我一聽到就即刻無名火起,拍枱大駡呢個畀西方價值荼毒嘅無知小友.乜而家我哋阿思捷好失禮你咩?十九幾年前佢都已經算扮四大天王揚威東南亞啦?仲有你估《今晚睇李》要搵歌手上去好難咩?成個星夢幫畀你慢慢睇呀,Jimmy Fallon會唔會請到鄭俊泓上去唱歌呀?The Roots識唔識唱鍾嘉欣BB啲歌呀?一比較之下,就知咩高下立見啦.
所以話,作為眼睛雪亮嘅觀眾,都會知道《今晚睇李》係香港免費電視上嘅最佳選擇.你唔信咪到時轉去另一個電視台睇下囉,仆你個街,亞視嚟架.
(截圖來自UWANTS)
抱歉,你必須要登入才能發表迴響喔!


text:
班走私賊走私走到嚴重影響香港人生活, 梗係要Hi, 你咁喜歡佢地, 不如開放自己屋企俾班走私賊做貨倉好冇?
政策問題
so? 政策問題, 政策唔去解決, 就自然要自己去解決架啦, 政府本來係代表市民去解決問題, 但政府做唔到/唔去做, 我地就可以自己去做, 就好似而家咁
唔通政府唔去解決, 就由得果問題響度?
站係上水居民既角度,梗係取消一簽多行最好,唔駛煩.
站係政府立場,站係香港人整體立場,就需要權衡各方面利害,取消/收緊一簽多行,對於香港整體,會是利大於斃,還是斃大於利呢? 中學都成日有呢類題目,但到實際出現問題,就冇幾多人會去諗
冇人想討論,唯有自己講.
我既睇法就係,政策上既措施係好難去只針對水貨客,收緊/取消左一簽多行,受影響既唔只係水貨客,而係所有大陸人.
所謂一簽多行,係一年裡無限次出入境,方便左經常黎港消費既大陸人.從而令旅遊業,酒店業等等更逄勃.
而新界個邊少左益力多賣,上水多水貨客呢D問題,就相對黎講比較輕微,唔係話呢D問題唔成問題,所以問題係點樣去平衡? 呢個係一個大問題,要有好多數據支持,眼界要闊,並唔係一個小市民可以隨便話改就改既政策.
所以我建議最實際既做法係反水貨還反水貨,唔知道政策點先係最好就無謂懶係企係道德高地咁款去Hi大陸人捍衛本土利益,因為可能只有破壞冇建設,佔中就是例子.


text:
響韓劇《海德哲基爾與我》,
男主角(玄彬)變為另一分裂性格嘅 Robin嘅時候又真係幾有魅力,幾吸引嘅~
所以決定繼續追...
睇劇之餘,當然亦會留意到啲人嘅妝扮,髮型,服飾咁.劇中出鏡率極高嘅係 beautyisQueen 都好鐘意嘅韓風大褸~ 長長哋,oversize 好舒服呀!
但係男仔就應該高大啲嘅著會好睇.
妝容方面,女主角韓智敏眼妝通常會係自然啲嘅啡色,咀仔就會鮮色少少粉紅.
響第五集,眼利嘅 beautyisQueen一眼就認出韓智敏去約會前化妝時用嘅係 Lancôme 支 Grandiôse Smudgeproof 睫毛液,
支棒係似鵝頸形咁曲嘅,所以特別易認.
跟住仲用埋同牌子嘅唇彩.
等 beautyisQueen 又來試試先~睫毛液外形好靚呀好 smooth~ 支棒曲得嚟又真係幾就手~
下睫毛即時見到喇~ 色澤夠哂黑.
好喇,再試埋 Lip Lover 唇彩, 色號320,偏橙
夠哂潤同 glossy,都可以輕易做到咬唇妝.
呢個係 beautyisQueen 約會嘅自然妝容版. 之後將髮尾稍為捲曲就可以營造一個浪漫嘅感覺喇.
HAPPY DATING!
產品由品牌提供


text:
解拆「1/650s快門出現半黑照片之謎」!其實要了解呢個問題,需要觸及多個攝影知識,包括快門構造,運作,閃光燈,閃燈同步等等,我唔敢班門弄斧,亦無信心三言兩語解釋清楚,只係想等大家對貼文內呢個有趣情況有個基本了解…
首先大家知唔知一般「閃光燈」閃光時間持續幾耐?係千分之一秒!試想如果相機快門響一開一關既速度上比1/1000秒還短會點呢?咁底片就會吸收唔到所有既閃光;另外,基本上「快門」可分為「鏡間快門」及「簾幕快門」兩種
「鏡間快門」
亦有稱「鏡頭快門」,就係位於鏡頭裡面好似光圈葉咁樣既快門設計,呢種快門好在並無閃燈同步限制,但快門速度只能去到1/500秒,所以就出現左「簾幕快門」
「簾幕快門」
又稱「焦平面快門」等好幾個名稱,係現時最常用既快門設計,以下講既都係關於呢種快門設計,位於相機內反光鏡之後菲林/感應器之前,分橫向式及縱向式兩種,相機就係靠前後兩個簾幕控制通光時間長短,好處係曝光時間可達1/8000秒甚至更短,但就出現左「閃燈同步」呢個快門速度限制
「閃燈同步」
簡單講就係你部相機可以同閃燈佩合既最高快門速度,又或者咁講,同步速度就係快門全開既最高速度;一般情況下假如超過呢個速度就會因為快門並未全開而導致只有局部地區受閃燈曝光
咁樣講可能比較難理解,我地嘗試用番以上個貼文情況黎講…
好明顯1/650就係超過左「閃燈同步」速度*,所以快門簾幕並無全開,只有上面一部分有閃光燈閃光通過,下面部分就比第二簾阻檔左,而當時室內環境亦不足以在1/650秒給予足夠曝光,所以就出現部分全黑呢個情況喇
所以問題既主因,並唔完全算係快門速度太快,亦唔係支燈十唔十扑,更加唔係下半部通常係地下…
仲有我作些少補充,貼文中提到「後簾同步」:一般情況下當我地用慢快門佩合閃光燈使用時,閃燈會響快門開啟一殺那發出閃光,而「後簾同步」就係要閃光燈於快門關閉前一刻發出閃光,致於應用上我不在此多講喇,相信個貼既樓主支燈亦無呢個設定(而且部相機唔識自動set番落去同步速度,支燈貴極有限)
最後想講,其實呢個課題都幾深,當年師父用自製道具向我地講解先有概念,如果你睇完都唔明就算了吧,只要花少少時間去睇下本說明書知道手上部機個同步速度,記住唔好超過就得喇 多謝你支持這版喔[face19] Interesting ! Thanks for sharing. 謝謝分享 !!!学嘢先!!! 多謝分享 有玩菲林機既應該容易理解好多,因為可以打開機背睇到快門的結構 感謝樓主分享
頁: [1]


text:
今星期好多事要做,有d措手不及咁
昨日同大少爺晚上要去一個安息禮拜,所以崇拜後都回家休息
但又諗唔到食乜,通常星期日你既心情係出去食,沖出你所在既區域出街食
當有一個星期叫你留番晌自己區域食既時候…你會覺得唔知有乜好食
咁不如自己煮?
但星期日你又唔甘心去煮,話晒星期日都係安息日,有乜奶油煮
不過要煮都煮d唔係平常既食物
我無辦法下午煮午餐係正正常常咁一餐飯,佢完全唔配合我星期日既心情
星期日既心情有點替星期一擔心,咪以為我唔使做無呢種忐忑忑忐喎
於是諗一大爛餐後就整…rice burger
佢有飯,適合大少爺,佢似burger適合星期日覺得自己唔使食飯既我
想當年香港未有mos burger,去親日本總會去食佢既 rice burger,而家…過門而不入卻居然自己整
佢當然唔難整啦!個餡料係用日式火鍋豬肉片,加洋蔥,加紅蘿蔔絲
豬肉片好薄,通常一片片圓形,你可以一開二,用少少生抽同o急汁去撈一撈佢
跟住爆香洋蔥絲同紅蘿蔔,兩加入肉片炒香,加少少大約2茶匙日式燒烤醬汁(任何牌子都可以甚至A1或OK汁亦可)
跟住試味ok既話就夾晌飯中間
飯更加易,最好用珍珠米,跟住用個圓形模整個造型,然後可以放入焗爐焗到表面脆脆地,如果唔想焗就可以
如果要焗咪用220度焗,時間自己睇下想要既金黃色程度
但我無焗到金黃色就已經要出爐,因為大少爺好肚餓呢Fans page仲有新blog. Click here and like ---> https://www.facebook.com/taisiu9
新facebook acct開始建立,慢慢upload上Fb,講飲,講食,講戰利品
仲會講祕密


text:
愛迪生
愛迪生,全名湯馬士‧歐華‧愛迪生(Thomas Alva Edison,1847年2月11號—1931年10月18號)係美國嘅發明家;佢嘅發明不計其數,而其中一個偉大嘅發明,就係電燈膽.
目錄
- 1 出世及少年時代
- 2 青年時代
- 3 發明家嘅誕生
- 4 發明嘅路
- 5 晚年
- 6 生平小插曲
- 7 資料來源
出世及少年時代[編輯]
愛迪生喺美國俄亥俄州(Ohio)米蘭鎮出世;老豆係森姆.奧丹.愛迪生(Samuel Ogden Edison,1804–1896),之前喺加拿大搞飲食開飯店,後來因為加入革命軍而俾人通輯,於是走去美國米蘭鎮,轉搞木材生意;至於愛迪生嘅媽媽蘭茜.瑪菲斯.伊利沃(Nancy Matthews Elliott,1810–1871)喺加拿大做過小學教師,後來嫁咗之後就冇再教書,做個全職嘅住家婦人.而愛迪生就係佢哋嘅第七個仔.
每事問嘅愛迪生[編輯]
愛迪生細個時候啲人會叫佢做艾爾;佢個頭望落都幾大,而且成日都有好多問題去問啲大人,好似佢會問:「點解蘋果有紅色有綠色?」,「點解一加一會係二?」,「咁兩嚿泥加埋即係幾多?」,「點解蜜蜂嘅屋企同我屋企唔一樣?」,「點解人天生冇翼唔識飛?」……等一大堆好難答嘅問題,搞到啲大人好多時都口啞啞唔識答佢;當佢知道家禽要保溫嚟孵蛋,竟然三更半夜一個人走入穀倉,坐喺堆禾草上面孵蛋,於是除咗佢父母之外,其他人都覺得佢個頭腦有問題.
佢覺得火呢樣嘢好神奇,於是有一次向老豆間木廠嘅工友問長問短,不過得唔到答案,於是自己暱埋喺貨倉嘅一角點火,想研究一吓火係點樣燃燒,點知一發不可收拾,差啲燒晒成個貨倉.
後來佢同屋企人喺1854年搬咗屋去密茲根州(Michigan)嘅波特蘭居住;第一次返學,佢就一直問嘢,問到個神父班主任發晒脾氣,卒之三個月後頂唔順向愛迪生嘅父母提出唔再教佢;好彩媽咪蘭茜曾經教過書,於是好嬲咁同學校講話要退學,決定自己做老師,教個仔學知識同埋畀佢自修.
阿媽嘅啟發[編輯]
愛迪生學嘢好快,而且乜都想知想學,先後讀過《英國史》同埋《世界史》,又睇過好多唔同類型嘅文學作品;蘭茜見愛迪生進度咁快,認為佢會對科學有興趣,於是送咗本由R.G.柏加(R.G.Parker)寫嘅書《自然科學的學校》(School of natural philosophy)畀佢睇,點知愛迪生睇過之後就迷咗落去,而蘭茜亦已經一早預備咗屋企嘅地下室一角畀佢學做實驗.
發明嘅第一步~實驗[編輯]
到咗大約十歲,愛迪生基本上已經試過晒所有喺(自然科學的學校)裏面所講嘅實驗,佢亦有將呢啲實驗嘅結果組合,搞咗好多新嘅實驗,不過用貓貓狗狗嚟玩嘅居多,好似喺啲貓狗嘅身上面摩擦,比較吓產生嘅靜電量有幾多……等等,搞到啲貓狗見到佢都怕怕;佢重將全部冇毒嘅物料樽都貼晒毒藥標籤,搞到佢父母落到地牢嘅時候都唔敢走埋去掂呢啲樽.而自從有咗小型「實驗室」之後,愛迪生就好少出去同啲朋友仔玩,但係一有機會佢就會出去整蠱佢啲朋友;佢嘅挑皮同埋愛玩嘢嘅性格,完全係受咗佢老豆嘅樂觀開朗所影響.
有一次,愛迪生做緊升氣球實驗嘅時候,佢見到嚟自荷蘭大佢一歲嘅朋友仔阿麥想捉雀仔捉唔到,於是拿拿林返去調製咗杯可以產生氣體嘅「氣化劑」畀阿麥飲,呢劑嘢係用炭酸鈉再混合幾種藥物而成,以為體內產生氣體就可以減輕重量,點知阿麥飛唔起之餘重勁肚痛,愛迪生終於第一次俾佢阿媽狠狠咁打咗一餐.
做蔬果生意[編輯]
愛迪生十一歲嘅時候,佢意識到做實驗要有一定嘅資金,於是搵埋阿麥一齊種菜出市集賣賺錢,啲人見到兩個賣菜小朋友好可愛,於是都樂於幫襯,令到生意出奇咁好;遇到有人想要一啲特別嘅蔬果而佢哋冇嘅時候,愛迪生重識得去搵低價嘅小販買入,再加返少少價嚟賣出,可以話細細個已經有商業嘅頭腦.不過後來因為放太多時間喺種菜同販賣上面,搞到冇乜時間去做實驗,於是佢唯有放棄種菜,返返去佢嘅實驗小天地.
賣報紙嘅日子[編輯]
喺1859年到1862年呢段其間,愛迪生喺連接侯倫港(Port Huron)到底特律(Detroit)嘅火車上面賣報紙同埋小食雜貨,而當時嘅列車行駛時間係由朝頭早七點到朝早十點;因為愛迪生每次一到底特律就即刻會入去公共圖書館睇書,於是後來啲人傳聞話呢間公共圖書館裏面嘅書幾乎都俾愛迪生睇過晒.
喺愛迪生十三歲嗰年,佢獲批准喺火車嘅車廂裏面設置實驗室,於是佢可以一邊做實驗一邊賺錢,成為咗佢當時最夢寐以求嘅工作.之但係冇幾耐之後,有一日佢喺站上面賣報紙嘅時候趕唔切上返火車,於是即刻搏命咁追,佢用一隻手攬住叠報紙,一隻手拉住車邊嘅欄杆企圖擒上返車,當時介紹佢做呢份工嘅車長喺火車上面見到佢咁危險,於是人急手快即刻用對手就揪住愛迪生對耳借力,終於救咗佢返上車;因為呢一下揪耳仔救命嘅行動,愛迪生嘅聽覺自此以後變得非常之差,正如佢嘅記述咁講:「對耳仔一拉起嗰時剩係聽到轟一聲,跟住聽乜都唔再清楚……」,「…十三歲之後都冇再聽過雀仔嘅叫聲…」.
1861年,美國因為解放奴隸問題而引發嘅南北戰爭爆發,愛迪生要咗比平時數量多幾倍嘅報紙上火車,重加價嚟賣,居然俾佢賺到一大筆錢;佢見辦報紙原來都幾好搵,於是決定用呢筆資金自己做編輯出報紙,命名為(新聞一週)(News Weekly),主要刊登一啲交通工具嘅價錢,火車嘅班次時間同埋失物待領……之類嘅消息,後來慢慢加入咗好多關於其他人嘅私隱同壞話,終於招嚟某啲人嘅不滿而搵佢麻煩,唯有打消做報業大王嘅念頭,重投實驗嘅懷抱.
不過有一次,愛迪生喺流動實驗室裏面用黃燐做實驗嗰陣,因為架列車搖得太犀利,樽易燃嘅黃燐一滑手就跌咗落地,重引發咗一場火災,呢一吓嚇親啲乘客之餘亦驚動到火車當局,於是落命令唔准佢再喺火車度做實驗,不過就照舊畀佢喺車度賣報紙.
青年時代[編輯]
年輕電報員嘅誕生[編輯]
自從喺1838年電報機實用化之後,電報員成為咗好多年青人嘅夢想職業;愛迪生都唔例外,佢為咗想成為一個電報員,喺十一二歲嘅時候利用賣菜賺返嚟嘅錢買咗部標準嘅摩斯電報機,閒來就同阿麥一齊實習收發電報.雖然佢喺十三歲嗰年因為一次意外令到聽覺變壞,但好彩嘅係,電報嘅發報聲佢居然重可以聽得清清楚楚,於是佢重新燃起做電報員嘅鬥志.
喺1863年嘅夏天,十五歲嘅愛迪生喺密蘇里州(Missouri)一個火車站上面等火車埋站,忽然俾佢見到一個細路仔喺火車軌上面玩,重有架列車就快撞埋去,於是佢即刻奮不顧身咁衝出去救返個細路;原來呢個細路仔係曼特.基利文斯車站(Station Mount Clemens)嘅站長麥肯治(J.U.Mackenzie)個三歲嘅仔占美.麥肯治(Jimmie Mackenzie),麥肯治極之感激,佢知道愛迪生想成為一個電報員,為咗報答佢對個仔嘅捨身相救,於是答應收佢做契仔教佢電信嘅各種技術;麥肯治站長邀請愛迪生返佢屋企住,期間剩係需要愛迪生畀伙食費,半年之後愛迪生已經達到電報二級技士嘅資格,而當時二級技士嘅要求係要喺一分鐘之內收發30至51個字母.
1864年,愛迪生正式受僱成為一個集團嘅電報技術員,得閒嘅時候就繼續睇關於科學嘅書同埋做實驗.有一次因為連接美國同加拿大嘅河底電纜斷裂,愛迪生靈機一觸用火車頭嘅汽笛發摩斯訊號畀河嘅加拿大對岸,而對面嘅發報員真係收到訊息,於是愛迪生一夜成名.
獨闖加拿大[編輯]
喺1864年五月,愛迪生隻身去到加拿大搵發展,佢喺加拿大安大略省(Ontario)嘅史德福特火車站(Station Stratford)搵到份夜間嘅電訊技士,工作時間係夜晚七點到第朝七點,但係佢日頭仍然爭取時間睇書同埋做實驗;火車當局為咗監察車站嘅職員有冇蛇王,就規定車站嘅電報員每晚九點之後要每個鐘發個電訊畀車務中心,但係愛迪生憑住佢嘅小聰明發明咗一部連住時鐘嘅定時發報機,自己就爭取時間瞓覺,所以中心方面一度認為佢係最勤力可靠嘅職員,不過因為有次車務中心嘅突擊檢查之中發現愛迪生冇回覆,於是總務由車務中心騎快馬去到史德福特車站,見到愛迪生居然喺度瞓覺,但個電報機就仍然嘟嘟響喺度發訊號,質問之下愛迪生唯有認錯,雖然總務好欣賞愛迪生嘅呢件小作品,但係車站始終係要一個職員而唔係機器,所以叫愛迪生即刻拆走部機,於是愛迪生嘅第一件發明品宣告玩完.五日之後,愛迪生收到電報話車站有列火車要入,通知喺嗰度嘅另外一段貨卡開走,點知愛迪生發訊號畀站頭時候冇回應,衝到去嘅時候兩架火車已經撞埋咗;呢次意外令到愛迪生被叫到多倫多(Toronto)總公司問話,因為佢有偷懶嘅前科,於是問責嘅矛頭就直指愛迪生,除咗即時炒佢魷魚之外,重考慮起訴佢失職,佢驚起坐監上嚟,當晚就即刻執嘢走佬返美國.
流離浪蕩嘅日子[編輯]
愛迪生出走加拿大返到美國之後嘅幾年,先後做過好多間電信公司,並且冇固定屋企,四處流離浪蕩.
喺呢段期間,佢識到人生裏面一個重要嘅朋友--米爾頓.阿當(Milton Adam);阿當係一間電信公司嘅發報員,1865年愛迪生去呢間公司申請電報員工作,就係由佢嚟做考核,之後就非常欣賞愛迪生,最後更成為咗好朋友.同年嘅4月14日,成功解放奴隸制度嘅美國總統林肯(Abraham Lincoln)喺華盛頓福特劇院俾人暗殺,愛迪生因為遲咗收發呢單新聞嘅電報而俾人鬧到狗血淋頭,愛迪生引咎辭職,咁啱阿當亦都想另謀發展,於是同愛迪生一齊唔撈,暫時分開各自再去尋找新天地.
不斷嘅見工同辭職,加上做電報員剩係收收發發冇乜挑戰,於是愛迪生開始厭倦想搵另外一啲工作;1867年,佢諗住遠赴巴西去搵出路,但最後因為唔想離開太遠,於是中途返返轉頭.到到1868年,廿一歲嘅愛迪生喺波士頓一間圖書館睇書時撞返阿當,於是阿當邀請佢一齊住分擔宿舍費用;期間愛迪生日頭喺電信局做嘢,空閒或者夜晚時份就好似以前一樣用嚟做實驗,終於喺同年10月28日,佢得到發明品嘅第一件專利權--電氣投票紀錄機,不過因為一班議會議員覺得用機器點票始終太過兒戲,會忽略少數人嘅意見,所以最終冇俾議會採用,成為咗愛迪生第一件,但係唔實用嘅專利發明.不過愛迪生冇放棄繼續研究,只係認為既然要發展就要去大城市,可惜資金唔夠,於是阿當自願傾盡身家畀愛迪生做水腳去紐約發展.
發明家嘅誕生[編輯]
踏上發明之路[編輯]
愛迪生嘅第一件專利產品雖然唔實用,但係喺1869年嘅一月,電信新聞就刊登咗「愛迪生成為發明家」嘅消息.
愛迪生離開咗波士頓去咗紐約,不過初初去到搵唔到佢嘅朋友,於是喺街度流浪咗幾日,最後俾佢搵到一個電氣廠嘅地下室做暫時棲身嘅地方.三日之後嘅一晚,愛迪生瞓瞓吓聽到上面工廠突然發出好大嘅燥音,於是八卦上去睇吓,原來係有部大型機器壞咗,佢見到成班人流晒汗咁喺度整緊就自動請纓幫手,憑住佢對機器嘅知識,佢好快就發現原來有一條彈弓跌咗落堆齒輪中間卡住;廠長同意愛迪生係有啲料子,於是提出畀月薪300元美金請佢做技師,佢嘅生活得到改善之餘,重認識咗同樣係技師嘅另一個重要朋友--富蘭克林.利安納特.波布(Franklin Leonard Pope),而據聞呢份工都係由波布大力推舉先成事.冇幾耐之後,喺1869年9月24日紐約發生金價大暴漲,佢哋做嘅呢間公司因為支持唔住而俾財團收購,於是兩個人決定自己創業.
開合資公司同埋工廠[編輯]
愛迪生同波布搵多個合伙人一齊開咗間電器公司,專門處理關於電器嘅問題,而且生意唔錯,一路都有好多人嚟搵佢哋做顧問,而愛迪生一邊照顧客戶自己亦一邊進行研究,繼續為佢嘅發明申請專利,而佢喺呢段時期嘅發明多數係用喺商業之上,例如黃金報價機,股市行情機等.
有一次,愛迪生幫一間工廠修理一部大型機器,點知佢拆晒成部機再重新安裝之後,竟然令到生產率提高三倍以上,個工廠嘅老細喜出望外,於是要求愛迪生將呢部機嘅修理同埋構造專利賣畀佢,愛迪生諗住開價三千美金,點知個老細一口價就話畀四萬美金,愛迪生諗都冇諗過收咁多錢,搞到去銀行兌支票攞現金嘅時候,將啲十蚊廿蚊嘅美金紙塞到成個人爆晒.因為呢一大筆資金,喺1871年愛迪生廿三歲嘅時候,佢再融資入去間合資公司,開設咗第一間最初只係請咗18個員工嘅工廠,而喺同年,工廠嘅第一件製成品「電報印刷機」正式面世,呢部係可以將電報打印成文字嘅機器.憑住愛迪生不斷推出發明品,令到工廠越嚟越強大.而佢不斷發明同研究,淨係喺1872年就已經得到37件嘅專利,到咗1873年再加多35件,令到當時佢手上嘅專利權已經有成一百二十幾個.
阿媽嘅死[編輯]
喺愛迪生同人合資開工廠嘅期間(1871年嘅某一日),佢老豆傳嚟電報話佢阿媽--蘭茜.愛迪生因為急病唔掂,點知趕到返去密茲根嘅時候,佢阿媽已經等唔到見佢個仔最後一眼就死咗;佢好傷心.據聞話,愛迪生一見到已經唔再郁唔再同佢講嘢嘅阿媽嘅時候,伏咗喺阿媽屍體嘅床邊喊咗足足一晚都無停.
後來佢回憶話:「如果當初冇媽媽一路悉心嘅教導,就唔會有今日嘅愛迪生;每當我諗起呢一點,我就盡辦法唔好令佢失望.」
第一任老婆[編輯]
1871年冬天嘅某一日,有人向愛迪生提親,於是愛迪生去到瑪莉.史特威爾(Mary Stilwell)嘅屋企作第一次見面(相親),兩個人一直唔出聲,瑪莉嘅家長就好擔心,忽然愛迪生話大家都冇問題,可以即刻結婚,原來佢哋一直用湯馬士密碼溝通;終於喺同年嘅聖誕節當日(1871年12月25日),愛迪生同當時只有十六歲嘅瑪莉成為咗夫婦,後來生咗三個仔女,其中兩個嘅名重加入咗密碼用嘅「點」同「橫」;佢哋分別係:
- 瑪莉安.托特(點).艾斯泰莉.愛迪生(Marion Dot Estelle Edison,1873–1965)
- 湯馬士.戴殊(橫).艾爾巴.小愛迪生(Thomas Dash Alva Edison, Jr,1876–1935)
- 威廉.賴斯利.愛迪生(William Leslie Edison,1878–1937)
不過愛迪生因為十分投入發明同埋研究,所以好多時都唔可以陪伴啲屋企人,令到瑪莉經常抑鬱.瑪莉.愛迪生夫人喺1884年8月9日與世長辭,當時愛迪生三十七歲.
發明嘅路[編輯]
第一間研究所[編輯]
1876年,愛迪生喺新澤西州(New Jersey)嘅文盧柏加(Menlo Park)開設文盧柏加研究所(Menlo Park Laboratory);佢當呢度係佢屋企一樣,經常埋頭喺研究所做實驗搞發明,亦都因為咁,當時好多嘅發明品或者改良品都係喺呢度出品.
電話發明爭奪戰[編輯]
研究所開始冇幾耐之後,有人發表「識講嘢嘅電報機」,即係電話嘅雛型;有一間電信公司邀請愛迪生加入電話發明嘅行列,後來佢同另一個電氣發明家亞歷山大.格拉咸.貝爾(Alexander Graham Bell)差唔多同一時間發表用電磁振動原理嘅電話,不過喺競爭之下,最後俾貝爾攞咗電話嘅發明權(後來再決定真正嘅電話發明者其實早有一人).但係睇返當時愛迪生所設計嘅炭粒振動傳送裝置其實係比貝爾所設計嘅線圈振動傳送裝置更有見地,因為愛迪生嘅呢個發明,正正同後來我哋所用電話嘅傳送構造原理一模一樣.
留聲機[編輯]
愛迪生唔介意失去咗電話嘅發明專利權,佢即刻着手搞下一個項目:「可以紀錄電話聲音喺紙帶上面嘅機器」.因為佢自己嘅耳仔有嚴重嘅聽覺問題,佢知道點樣可以令到細微嘅聲音得到最大嘅傳播,於是佢嘗試將好細小嘅針加入電話入面嘅振動板,希望將好細嘅聲音都紀錄得到,點知靈機一觸,俾佢諗到另一個設計.
及
1877年八月嘅某一日,佢將一幅草圖交畀助手去進行初模生產,而係1877年12月6日,愛迪生喺報紙上發表留聲唱機嘅誕生.佢嘅原理主要喺紀錄嘅唱片部份,用法係一邊搞動搖杆,一邊向住收音口發聲,等振動板振動支針喺錫,鉑等嘅物料上面刻上聲音,然後再轉動支針去讀返啲刻紋,就可以聽返先前錄低嘅嘢,而第一隻俾留聲機錄低嘅就係耳熟能詳嘅經典兒歌:《瑪莉有隻小綿羊》(Mary had a little lamb).當呢一個發明誕生之後,愛迪生就被譽為係「文盧柏加嘅魔術師」;當時愛迪生廿九歲.
電燈[編輯]
自從喺1801年,一個叫大衛嘅英國科學家發現用電流通過白金嚟發光嘅現象之後,於是就有好多人開始研究電燈,但一直成效唔大.
1879年,愛迪生亦都着手參與電燈嘅發明,重承諾用六個禮拜時間去完成呢個「黑暗中嘅太陽」;當時普遍嘅人都只係用煤氣燈,手提油燈或者孤光燈嚟照明.
愛迪生將處理過嘅細絲連喺玻璃球入面嘅兩極線之上,再進行抽真空,但係通電之後所發光嘅效果維持唔到好耐,條細絲會因為加電壓或者抵受唔住高溫而燒斷;之後佢用咗過千種嘅材料加工嚟做燈膽入面燃燒嘅細絲,就連頭髮鬍鬚都用過,期間都諗過用白金嚟做材料,但因為考慮到成本問題,佢明白如果太貴嘅話根本唔會普及,只會淪為實驗嘅玩具,於是實驗一路都冇乜進展,瀕臨放棄邊緣…….喺佢對外公佈限期前嘅冇幾耐,愛迪生喺沉思之中忽然俾佢見到之前用剩嘅綿線材料,於是靈機一觸,將炭混入去綿線度,再經焗處理做成炭絲,作為發熱發光嘅燈絲.
1879年10月21日,當期時已經有新聞記者喺研究所門外守住等消息,而愛迪生亦信心十足咁招開咗即時嘅小型記者招待會.一大班人圍喺實驗室入面議論紛紛,愛迪生叫咗一聲通電之後,用加工綿線做炭絲嘅電燈膽足足長照咗四十個鐘頭,燈光重比起一貫用開嘅所有照明工具猛烈好多倍;呢個時候開始,電燈就正式取代咗孤光燈,成為日常嘅照明工具.
不過愛迪生仍然唔滿足,於是繼續搵材料嚟研究點樣改善延長燈絲嘅燃燒時間,最後俾佢發現,用竹片混合煤炭粒同瀝青加工嚟做燈絲;1880年,愛迪生終於發表可以維持一千兩百幾個鐘頭嘅電燈膽,比起用綿線加工嘅燈膽價錢更平,而且更耐用.佢為咗可以同時間可以用上好多好多個燈膽,愛迪生重着手研究發電機,插頭,開關系統同埋灰士(保險絲)嘅發明.1881年,愛迪生舉行亮燈大會,將好多組嘅燈膽一齊開着,呢單新聞即時轟動全世界,同年重喺巴黎博覽會上面得到第一個國際獎項.當時愛迪生三十四歲.
第二任老婆[編輯]
喺第一任老婆瑪莉.愛迪生死後兩年,即係1886年嘅2月24日,三十九歲嘅愛迪生再同另一個當年得十九歲嘅女仔緬娜.米勒(Mina Miller)結婚,同樣地亦都生咗三個仔女,分別係:
- 瑪特連妮.愛迪生(Madeleine Edison,1888–1979)
- 查理斯.愛迪生(Charles Edison,1890–1969)
- 迪奧多.愛迪生(Theodore Edison,1898–1992)
緬娜.愛迪生夫人喺1947年8月24日離世.至於第二仔查理斯.愛迪生喺愛迪生死後承繼咗愛迪生嘅公司,亦曾經成為新澤西州嘅參議員.
更多嘅發明同研究[編輯]
1880年,愛迪生首次喺美國製造電氣火車頭.1881年,愛迪生搬到去紐約繼續研究,重喺屋企嘅樓上開設學校嚟教電氣技術.而喺1882年,愛迪生喺紐約開設咗第一個發電站.重有新嘅無線電機,研究改良相片嘅技術……等等.
喺1883年,佢喺西奧連治(West Orange)開設臨時研究所,到咗1884年就將文盧柏加研究所關閉,一直到1887年將西奧連治研究所大肆擴建,呢個時候先算係正式成立,並保留到而家.
1889年,四十二歲嘅愛迪生發明咗「會郁嘅相片」--冇聲嘅放映機.1891年發明「愛迪生選礦法」,着手經營鐵礦,但係做咗八年終於失敗.跟住又着手搞水泥工業.1909年發明咗第一嚿鹼性電池,而據聞呢個項目嘅實驗足足做咗五萬次以上.到到1910年就發明咗圓盤唱片,跟住喺1912年,佢將唱機同冇聲影畫結合,變成有聲有畫嘅有聲放映機(即係今日嘅電影),再次震動全世界.
晚年[編輯]
跟住嘅愛迪生仍然繼續研究同發明,包括喺雜草裏面提煉橡膠嘅技術……等.
1929年,全世界為燈膽發明舉行盛大嘅白光燈膽發明五十週年紀念大會;而喺美國,除咗當時嘅總統靴拔.胡佛(Herbert Hoover)出席咗呢個超過五百人嘅盛典之外,就連首位獲得諾貝爾獎嘅女性得主居禮夫人(Maria Skłodowska-Curie)都有嚟道賀燈膽嘅發明家愛迪生.呢個盛會入面,愛迪生喺致辭嘅時候因為有少少唔舒服,忽然頂唔順半跌半坐咁坐返落張櫈度.
兩年之後,即係1931年10月18日,湯馬士.艾爾巴.愛迪生喺美國新澤西州西奧連治嘅屋企安祥咁與世長辭,享年八十四歲.當晚,全美國嘅家家戶戶都熄晒啲唔需要用嘅燈嚟悼念呢個偉大嘅發明家,而自由神像嘅火炬亦都喺呢一晚暫時熄滅.
計返愛迪生一生裏面所發明同埋經佢改良嘅物品總數加埋多達二千幾件,終於被世人公認為一代嘅「發明之王」,而佢留底嘅成功秘訣就係:「百份之一嘅靈感,百份之九十九嘅努力!」.
生平小插曲[編輯]
愛迪生被世人譽為偉大嘅「發明之王」,佢嘅一生對人類貢獻良多,但係佢為人風趣幽默,所以喺其中嘅過程入面都發生唔少得意嘅小事同埋精警嘅語錄,喺呢度就分享幾則佢嘅人生小插曲.
「舊大褸」[編輯]
愛迪生由加拿大走佬返咗美國嘅頭嗰段時間,喺紐約做緊散工電報員同埋散工電氣技師;有一次佢喺街度撞見個朋友,朋友見佢件大褸舊舊地,就話佢:「你件褸咁寒酸好心就買過件新啲啦!」,愛迪生就答:「有乜所謂?呢度都冇人識我.」
到咗佢成為發明家之後,有一日又遇見呢個朋友,朋友重見佢着緊當日件舊大褸,就問佢:「你而家都出咗名啦,重着住呢件咁舊嘅大褸?」,愛迪生又答:「有乜所謂?呢度人人都識我.」
「可以閂制嘅機」[編輯]
發明咗留聲機冇幾耐,有一次喺一個場合度,一個高調嘅女人走埋嚟想擦愛迪生鞋,就問愛迪生:「我親愛嘅愛迪生先生,乜你真係第一個發明識講嘢機器嘅人咩?」
愛迪生笑笑口望望週圍等緊佢答嘅人,就話:「第一件會講嘢嘅器材,係上帝喺伊甸園用阿當嘅肋骨整成嘅(即夏娃),但係我所發明嘅就可以令佢閂制.」
「冇嘢撈」[編輯]
自從投入實驗以嚟,愛迪生基本上每日只係瞓得四個零鐘,而做嘢嘅時間就差唔多佔佢十八個鐘頭,不過佢樂在其中,所以成日同人講自己冇嘢撈,佢話:「我咁大個仔都未撈過世界,成日暱喺實驗室度玩,都唔知幾咁過癮!」
「唔聽好過」[編輯]
愛迪生因為細個嘅意外令到佢聽覺有嚴重問題;有次佢喺一次晚宴入面見到又聾又盲嘅海倫.凱勒(Helen Adams Keller),就同佢表示:「聽唔到嘢都好嘅,起碼唔會有咁多噪音,諗嘢都清晰啲集中啲.」
海倫.凱勒就回應:「如果我好似你咁係一個咁叻嘅發明家,我就會發明幫聾人聽到嘢嘅儀器.」
愛迪生:「乜你咁認為咩?我就唔會搞呢啲咁無聊嘅發明,因為人類講嘅嘢好多都無無謂謂,聽又得,不過唔聽好過.」
「上帝也分神」[編輯]
費城起咗一坐新教堂,成班牧師就為咗使唔使加支避雷針喺度開會爭論,因為有啲認為上帝係會眷顧呢間教堂唔會俾雷劈,最後佢哋就派咗個代表去請教愛迪生,問吓個可行性.
愛迪生聽到之後就微笑咁話:「梗係要裝,上帝都會有神不守舍嘅時候嘅.」
「時間,時間」[編輯]
話說當愛迪生做緊電燈膽實驗嘅時候,佢將一個未上電線底座同燈絲嘅空心玻璃罩交畀佢助手,叫佢量吓呢個玻璃罩嘅容量,跟住又繼續整自己嘢;
過咗一段時間,愛迪生擰轉頭重見佢助手用軟尺量緊個罩嘅周長,直徑嘅嘢,係咁喺張檯度計算式,於是慨嘆咁話:「時間,時間,點解咁簡單嘅嘢要搞咁耐?」,跟住走埋去將個空心玻璃罩嘅開口放喺水喉下面灌水,滿咗水就同個助手講:「將呢啲水倒入個量杯度然後講個容量畀我知!」,話咁快轉個頭,助手即刻就畀咗個容量數字佢.
佢一邊繼續實驗,一邊同個助手講:「你睇!咁簡單,最少嘅時間就搵到最準確嘅答案,點解你諗唔到呢?」,個助手即刻面都紅晒.
跟住佢就自言自語咁話:「人生實在太短暫,太短暫啦!但係要做嘅嘢就實在太多,唔識得慳時間點做得晒…」
資料來源[編輯]
- 內文嘅絕大部份資料來源同埋部份插圖係參考自台灣發行嘅書刊:(世界歷史偉人叢書系列 - 偉大發明家:愛迪生),喺民國六十九年(1980年)經過台灣國立編譯館審批,由林白出版社出版.
- 再加上眾多零碎嘅資料互相印証,補充及整合,當中包括英語維基下嘅相關條目.
- 少量補充自科學名人堂 - 愛迪生


text:
政情:陳淑莊拒超選 玩殘公文袋
明年就係區議會選舉,唔少政黨都為選舉做緊準備工作,如果有意在一六年立法會選舉參選超級議席嘅話,就要在區選取得「入場券」.公民黨(公文袋)陳淑莊(Tanya)雖然連任港島區直選失敗,但近年熱衷於話劇等文化工作,經常曝光,所以該黨就有意叫Tanya轉戰超級議席.不過,Tanya就扭扭擰擰,堅持繼續參選港島區,玩殘公文袋之餘,隨時令黨友陳家洛嘅議席不保.
前年立法會選舉中,民主黨(白鴿黨)派咗涂謹申同「AV仁」何俊仁參選超級議席,民協就由馮檢基上陣,結果三人順利當選.外界認為,如果公文袋都派人去選超級議席嘅話,結果應該會改寫,事關白鴿黨未必可以取得兩席,又或馮檢基要告別立法會議員生涯,所以公文袋就對嚟緊立法會選舉超級議席蠢蠢欲動.
白鴿杏花邨願讓路
要參選超級議席,首先就要晉身區議會.公文袋原本就鎖定港島中產區杏花邨,畀Tanya出選.該區本來由泛民陳添勝長期坐鎮,但佢在一一年區議會選舉時爆出騙取津貼醜聞,結果輸咗議席.不過,由於該區一向係泛民票倉,所以泛民都唔係冇機會贏返個議席,而白鴿黨亦已同公文袋協調好,話如果公文袋想派人出選,佢哋就願意讓路咁喎.
陳家洛議席凍過水
聞說Tanya喺公文袋開會時就明言既唔會參選區議會,亦唔會去選超級議席.外界就猜測Tanya因為在一一年區議會選舉輸咗畀自由黨陳浩濂,怕再輸多次.再講,就算贏到區議會議席,亦未必一定可以在立法會選舉超級議席脫穎而出,所以Tanya先至縮沙,寧願捲土重來再參選港島區直選.
如果Tanya肯選超級議席嘅話,公文袋在立法會選舉就可以騰出港島區一席,令今屆靠Tanya抬轎而跑出嘅陳家洛就可以競逐連任,但依家Tanya唔肯轉戰超級議席,令陳家洛嘅議席凍過水,睇嚟公文袋都係要重新部署喇.
贊助商:


text:
真係好撚嬲呀,我開始睇動漫唔算早,由7,8年前開始睇
雖然到而家都穩定有好作品,但就一大堆倒模同廢萌動畫充斥
好心就唔好浪費新番個位啦
屬性呢一樣野又係好撚ON9既,咁撚商業既詞都掛係嘴邊係咁講
至從出左傲嬌呢個詞,究竟出現左幾多個倒模
角色設計描寫都省番
你地班ON9正宗毒撚又真係受架喎
而家商業化動畫真係簡單啦,是但係屬性表抽幾個出黎就係一個角色
當然呢一個唔單係動畫既問題,好多時係 漫畫輕小說係咁,再動畫化
連情節都要倒模,得罪講句,你同CCTVB有撚分別咩
性無能男主角 開後宮 全世界唯一一個XXOO 偽正義台詞 爆SEED
而後宮入面通常 傲嬌一個 大小姐一個 眼鏡一個 青梅竹馬一個......
咁都算啦,起碼都算有劇情呀
最近仲出左D:我擺明係無劇情架啦,我擺明係好撚商業架啦,我擺明係個個角色都經過屬性表精心挑選架啦,你吹咩
佢又唔撚係走休閒路線架喎,笑點又無咩架喎,但佢就係生存到,仲大收
我就廢事點名啦,即係LOVELIVE個D囉
好簡單,我對而家動畫不滿既就係 性格倒模 情節倒模 人設都開始有少少倒模 廢萌 商業化
仲有係咁認老婆班ON9仔
真係毒撚到無朋友
現實一定毒撚到核爆
你講邊個邊個係你老婆,你唔會覺得好柒架咩?
我覺得高登唔應該歡迎咁低智既人種
我夠膽講 老婆前老婆後個D 成日口邊掛住咩屬性咩屬性個D 以為自己講得出咁多屬性好勁個D
全部都係腦殘


text:
對金鐘的秩序反感,不是針對個別人士,也不是想講邊一邊的人更堪當「抗爭者」,每個人的readiness不同我完全理解,我想講嘅係,反感唔係天跌落嚟,而是被多次被拒絕的反彈.
好多今日喺旺角的佔領者,其實都由金鐘過嚟,共同經驗例如食咗枝煙畀人話,大聲傾偈畀人屌,到我眼見的超級環保回收,潛台詞係「你唔守我嘅規矩」,潛台詞係「我識得多過你,所以我有權去set規矩畀你哋遵守,而且係為大局好的」,對唔住,呢啲規則,我都無份參與訂立,這種自覺係精英的思維,令我好嘔.
最令我憤怒,係有次見到朋友又呼籲人撤旺角,原因係「旺角已經無學生喇」,對唔住,我接受唔到,點解只有純潔學生先有資格爭民主,點解夜晚佔領,日頭返工畀人當係地底泥,畀制度壓迫到就快癲嘅基層人士就無資格?
大家可以話MK人英雄主義,搞唔清楚邊個政黨,無社會地位,就算同佢哋傾偈,佢哋都個個自認係廢青:我學歷好低,我中學都畢唔到業,我雙失……但佢哋就係喺佔領運動中搵到一個位置,守住條路,屌爆差佬,去幫助同埋保護呢個運動的整體,但社會無加獎佢哋敢於犧牲呢啲好質素,反而成日覺得控制佢地唔到.
抗爭之餘掃地分垃圾(我估大家知呢個係個例子,唔係針對環保撚),在運動初期令國際社會稱道,大家心中暗喜,自覺香港人頭上有個光環,呢個我有同感亦理解,係唔明點解搞搞吓有人被讚到上咗頭,好樂意做小乖乖,平日喺屋企紙巾都唔掉一張,嚟到就瘋狂掃垃圾,呢啲咪__ __囉(ok,我會唔會整喊一片丹心掃地的同學們呢又?).
唔好意思,抗爭唔係要操行攞A做個好孩子,你唔知自己做緊乜,唔知自己真正目標係乜,其實好孩子同尻衝的壞孩子一樣係打緊飛機.
旺角有幾個著名癲人,屌差人不停口;又有擺明係鬼的物資站,今日搶水,聽日就打交,佢哋全部都唔係學校入面「班長級」的人物,但佢哋一樣可以安然留在旺角,擔當隊友.呢度啲人唔會講乜嘢包容,總之你畀人打爆缸,我幫你洗傷口,扶你埋一邊坐,唔理你真癲定假傻.佢哋好似細個踢波分隊,手氣唔好差咗幾件無人要的垃圾回來,不過佢哋唔會因為你係垃圾,叫你企埋一邊做後備,總之有事發生齊齊上,有人受傷有事,明明個個窮撚食飯都要慳住,都on99我心昭日月學人籌錢畀你睇醫生.
呢篇嘢我知又會令好多金鐘人唔開針,都係嗰句,如果你覺得我針對緊閣下個人,你係誤會咗我意思.我想指出的是,所謂和諧如果係把和你唔同嘅人拒絕在外而建立的,我呢一刻就要撕破呢個伊甸園的假面具.撕裂就撕裂囉,咩事啫,大家都要承認自己內心那對看不起別人的眼睛,先會睇到大家原來都係無著衫,睇到自己嘅不足,以及睇見更多同路人.
(原文刊作者 Facebook,題目為編者所加)
類別:佔領


text:
瀕危語言
瀕危語言係指講嘅人越嚟越少,就嚟冇嘅話.
語言瀕危程度嘅鑒定[編輯]
喺語言學度重未有鑒定語言瀕危程度嘅統一辦法.標準有好多,例如2000年2月喺德國古龍開嘅瀕危語言學會議,會員一致通過將語言按現狀分7級:
- 安全嘅語言:前景好好,講嘅所有人包埋細路仔都學同用嘅話.
- 穩定但係受威脅嘅語言:講嘅所有人包埋細路仔都學同用嘅話,不過總體好少人用.
- 畀人侵蝕緊嘅語言:講嘅人中有啲人講咗第隻話,凈低啲重用緊呢門語言.
- 瀕危語言:用嘅人都响20歲打上,而啲細路仔就唔再學同用嘅話.
- 嚴重瀕危語言:用嘅人都响40歲打上,啲細路同後生唔再學同用嘅話.
- 就嚟冇嘅語言:得少數70歲打上嘅老人家重用,而其他人幾乎都唔講嘅話.
- 滅絕咗嘅語言:冇晒人講嘅話.
喺中國最典型嘅瀕危語言係滿洲話,因為滿族人响辛亥革命之後逐漸用中文,而家識滿洲話嘅就得番黑龍江省黑河市,富裕縣少數邊緣村鎮嘅七老八十同部份語言學家,更冇話識滿文喇.
有啲話,雖然有成萬人講,但係重畀人定為瀕危語言,因為佢越嚟越少後生細路哥講佢嚟作母語,例如漢語個別弱勢方言.
相比之下,喺文明邊緣嘅一啲語言,講嘅人數唔過百,但係因為所有講嘅人包埋後生同細路都重將佢作為主要乃至唯一嘅溝通語,噉呢門語言就話佢前景光明啦.
造成語言瀕危嘅緣由[編輯]
一般嚟講,瀕危語言係啲冇咗國家形態嘅少數民族嘅話或者係地區語言.
造成瀕危嘅原因有好多,有外部亦有內部.外部嘅好似講嘅人少而且唔集中,族群分化,民族融合,社會轉型呢啲.內部因素好似自身就弱勢或者冇書面化,自身嘅缺陷好似詞彙同語法滿足唔到社會複雜交流嘅需要.
喺而家嘅全球化嘅情況下,訊息全球化同唔對路嘅語言政策更加助長強勢語言興旺同弱勢語言消亡.
另外呢個亦都同母語人群對自己母語嘅忠誠度問題有啦撚,有啲地方嘅人一旦佢母語畀強勢語言威脅就會奮起反抗爭取權益,而有啲地方嘅人反而就自願放棄母語.
因為社會,歷史唔同,語言自身特點唔同,令啲語言嘅瀕危原因都唔同.
語言多樣性現狀[編輯]
全球範圍[編輯]
全球家下經已有超過750隻話冇咗,好多話得番好少嘅母語人士.聯合國估計,目前世界現存語言當中,有一半嘅話唔夠一萬人用,四分一嘅話唔夠一千人用.除非有效搶救,如果唔係一個世紀之內呢啲話(至少3000種)會冇咗.
中國[編輯]
而家中國少數民族嘅話嘅多樣性受到好大威脅.比如,塔塔爾族大概5000人,識講本族話嘅唔夠1000人;赫哲話得十幾個60歲以上嘅老人識講;阿昌族一個分支嘅人講嘅仙島話得百零人講;重有土家文,仫佬文都係瀕危語言.官方話中國有120種少數民族話,得50幾種有字,實質上得22種係實際用到佢啲字啫.冇字嘅語言,講嘅人少於萬人,凈喺老人嘅山歌,古仔中流傳,實質就嚟冇.
漢語方言中,因為1980年代之後人口流動好大,有好多話受到外來人口同強勢語言嘅衝擊,重有啲係推普過度造成本土語言衰亡,比如金華,南寧,福州,海口.
喺澳門,土生葡文(澳門土話)係瀕危語言.
喺台灣,一啲原住民嘅語言都係瀕危語言.
關於語言瀕危嘅觀點[編輯]
關於語言多樣性嘅減弱,啲人有兩派觀點.
第一種係認為語言多樣性嘅減弱帶嚟無可估計嘅損失,破壞文化生態嘅多樣性,令佢背後所承傳嘅文化冇咗載體,因此要不惜一切挽救返佢哋,理由有:
- 呢啲就嚟冇嘅話能夠為語言學家同認知學家,哲學家提供研究人類思維嘅寶貴資料.
- 本土語言係本土文化嘅唯一載體.
- 語言能夠幫人理解人類歷史.
而另一種觀點認為少噉啲語言唔可惜,而且要鼓勵,因為少啲語言減少間隔,使啲人更輕鬆徹底交流,慳番翻譯成本.
復興瀕危語言[編輯]
有兩個方法,語言檔案編制同語言復興.前者係將一門語言嘅文法,詞彙,句法,民間文學用語言學嘅方式完整記低;後者係用政治,媒體,教育手段增加呢門語言嘅使用者.
語言復興可以復興瀕危語言之外,重可以令死語返生,最有名嘅例子係希伯來話嘅返生.


text:
一如所料,角足主上一期又係用可樂暉做題材,好似佢寫得愈多,就真係可以捧紅佢咁.為免可樂暉呢3個字被玩到爛,富足主決定,以後呢度除o左唔提老豆老母之外,亦都盡量唔會再提呢個人.
或者有球迷覺得,我同角足主不和呢o的o野,係咪應該低調o的好,費事影響球隊形象啦.之但係我就覺得,事無不可對人言,有o的o野唔係你話唔提就等於無,就正如6×4=24咁,你愈唔敢提,就愈顯得你心虛.
嗱,就以香港球圈為例啦,早排有支甲組隊去o左茶餐廳公布簽入新球員,結果張相就o係網上瘋傳.由於呢隊波公關手段唔似得其他大球會咁高明(相對上係啦),結果就被網民口誅筆戈.有人話有冇搞錯,竟然又去茶仔,至少都應該去酒店卜間房丫嘛;亦人話其實陳七當日宣布北上個記招,都係茶仔開檔之嘛,去茶仔影相冇問題喎,仲可能弘揚香港球圈文化添.
講到呢度,富足主忽然醒起,香港呢幾年大搞主客制,就係為o左要符合亞洲足協標準,希望評分高o的,可以達到參加亞冠資格.之但係呢個主客制,根本就係有名無實,係咪求其畀個場你就叫主客制呢?如果咁就話可以加分,亞洲足協o的人唔通係盲的麼?
角足主,get到我想講乜未?
7,841 total views, 1 views today


text:
全年最多人睇
高登討論區咁多人睇,流量超勁!不過全年最多人睇嘅究竟係邊個post?唔使問大家一定知道會係甜嘢啦!根據我地內部統計,頭十個最多人睇嘅post全部都係含甜嘅topic,不過,當中有一半其實係少少甜多多趣嘅甜故post.而今年最多人睇過嘅post就係「[有部份圖]Jennifer Lawrence, Kate Upton裸照流出
」!呢個post以接近100萬瀏覽次數勝出,雖然比第二位多出唔夠兩萬,但絕對自係眾望所歸!(因為第二位都係相同topic嘅另一個post)
全年最快1001
如果真係有上開高登,多數都會知高登有個規矩就係到1,000次回帖就會鎖post,所以唔少topic都可以開到幾十個post.不過話時話,當中好多都係啲小圈子post,幾條友圍埋當正高登係chatroom咁用先會搞成咁,所以我哋編輯部同方丈討論過,唔會俾呢啲小圈子post計算在內.而2014年最快爆1001嘅post就係「[辦公巴絲]老細是神, 老細是主人之星期三
」.
全年最多正皮
全年最多負皮
記得[火滾]題目帖子都要先負皮再講,不過有咁做嘅會員唔太多,只係total會比一般post多負皮.真真正正得到最多負皮嘅,竟然係一個求大家畀正皮嘅post:「各位,夠1千正評條女話同我復合!!!
」個post原本係想大家畀正皮,點知反而得到3,541個負皮,真係唔知講乜好喇.
全年最多人回覆
呢度「最多人回覆」嘅意思係指同一個post之內有最多唔同會員回覆,呢個唔使問大家都知會係Wiki開果個「大家好,我係王維基.
」post啦!因為方丈見大家反應熱烈所以解除咗個1001上限嘛!點知重搞到因為太多人睇同reply,差啲整死埋高登個server,方丈先拿拿臨鎖返個post.
全年最多人bookmark
雖然重有好多人自己劉明,但其實我哋真係好建議大家用高登提供嘅留名(bookmark)功能,因為咁樣覆post係會大大提升server嘅負擔.喺咁多個post當中,邊個最可以吸引到大家留名呢?就係「20個令你變得更Smart的網站
」喇.
全年最多…會員
得到最後2014年高登之最就唔係任何一個post,而係三個會員.咁究竟係邊三個呢?佢哋分別就係得到最多酒嘅龍帶菌
,得到最多膠嘅野草莓
同埋開咗最多post嘅迪布尼
.


text:
都唔知仲乜,今日都唔係黑色星期五呀~~都唔知點解又真係黑成咁!
因為今日冇帶愛心飯盒,所以要行落去商場食lunch.點知當我行條必經嘅長樓梯時,行到一半,就...碌..碌..碌,碌左落樓梯.一路碌就用手係咁想找野扶,最後都碌左成小半條(嗰度都有十級八級)樓梯先識停呀!
碌停左之後,就好不顧儀態咁坐係樓梯度睇下自己個傷口.點知一睇,成對腳同對手都刮花晒,隻手同左右腳都分別流血呀!好痛好痛....痛到都企唔起身呀!
唔止呀~~我對手分別有帶玉鐲同水晶鏈,都係刮花左.同埋對鞋都刮花左呀!真係慘慘慘!好在就冇整爛到,如果唔係就傷上加傷呀!
之後就坐一陣,等個人定左之後就繼續行去.好在契大佬住得好近,所以我就上左佢屋企洗傷口啦!之後就去食lunch,不過真係好痛,冇心機食野呀!
唔知係唔係碌嗰時整到條頸同腰呢,依家依兩個地方越嚟越痛,好似俾人打左一身咁呀!今晚又要小豬媽幫我查藥膏先得啦!
不過..慘啦,明天有個好重要嘅節目,希望訓醒之後,條頸同腰都唔痛啦!仲有成對腳都刮花晒,都唔知點著靚靚裙仔啦!如果我明天唔係狀態,希望女主角唔好怪我啦!
都唔知我幾時先黑完~~
Hello Kitty Secret Gardenredsbeauty 07/06/2014
兩日一夜澳門之旅 - Part 4B の家 27/02/2014
WeShare.hk x手郁郁 免費玩皮革製作班
另一個家- WESHAREWeShare 06/11/2013
9 OCTOBER 2012(TUE) 小小豬尋日食左一日藥,肚痌嘅情況都已經改善左好多.唔知係唔係啲藥嘅威力好利害,所以小小豬食完藥之後都冇嚟神氣,今朝早食完藥同奶奶之後,完全提唔起勁去玩,只係識瞓左係張梳化度,見到佢個樣都真係好肉赤呀~基本上隻豬仔依幾日都完全冇胃口,食少少白麵包,食幾啖白粥就唔
仲有六個月嘅今日係乜日子......哈哈~就係我地個結婚嘅大日子啦!不過...諗諗吓,時間真係好似過得好快,睇睇...好似仲有好多野未準備好,真係好怕會唔夠時間呀!另外,自己又仲未有心理準備去做一個好老婆,始終要去照顧成個家嘅大小事務,真係要趁依半年好好學習,希望到時真正可以成為一個賢妻啦!係今日都
11 DECEMBER 2009 (FRI) 早係十月嘅時候,經過五個半鐘嘅苦戰,終於都訂到SAMMI演唱會,不過一日飛未到手,始終都係心掛掛,唔知會唔會有乜問題,攪到冇得睇. 今日開始就唔洗擔心,因為終於都收到飛啦!有飛在手,個人都即刻定啲,哈哈~ 一睇個行數....OMG.....同
25 MAY 2014(SUN) 首先要謝謝科學園嘅邀請參與「探索科學.創藝坊」活動,今次都係我地三口子第一次嚟,第一時間當然要係個地標下留個紀念先啦~ 其實由今5月18日開始至6月29日,逢星期日係科學園金蛋下嘅活動室進行.都會舉辦「探索科學.創藝坊」完全係一個免費又好玩嘅活動,透過四個不同活動,結合科學與藝術的工作坊,讓大家對科學加添認識外,仲俾機會大家一展創意~ 由於我地早左嚟到,所以就先係金蛋下休息一陣影吓相先~ 見活動室內有小丑同大家玩,小小豬當然唔放過機會,乖乖排隊同小丑玩之餘,介拎個汽球槍玩吓啦~ 等左一陣,我地開始今日嘅「探索科學.創藝坊」活動,第一站就係去玩Art Jamming~ 首先大會負責人為我地安排好位置之後,就開始向我地介紹各畫具~ 大會為各大小朋友提供一啲與科學或自然生態有關嘅圖片,等我地可以參考畫係個畫布內.小小豬揀左好耐,終於揀左一個太陽花景~ 負責人為各小朋友戴上圍裙,就可以開始Ar
22 NOVEMBER 2012(THU) 早前同糖糖吹水咁話想去食放題,隔左幾日糖糖就係團購網見到有放題專門店做緊優惠,只係@$98,見咁抵所以就買張COUPON,約埋小肥肥一齊去食啦~ORDER紙一堆~除左任食之外,原來係任飲呀~根據之前食個團購經驗,加上又認為平嘅冇好,所以都唔敢抱太大期望.點


text:
中國共產黨第三次全國代表大會
中國共產黨第三次全國代表大會於1923年6月12號至20號响廣州召開.會址位於廣州東山恤孤院路后街31號(而家恤孤院路3號).陳獨秀,李大釗,毛澤東,蔡和森,陳潭秋,惲代英,瞿秋白,張國燾,李立三,項英等來自全國各地同莫斯科嘅代表近40人出席大會,佢哋代表咗全國420名黨員.共產國際代表馬林出席咗會議.陳獨秀主持會議並代表第二屆中央執行委員會作報告.
大會嘅主要議程有三項:
- 討論黨綱草案
- 討論同國民黨建立革命統一戰線問題
- 選舉黨嘅中央執行委員會
會議嘅中心議題係討論同國民黨合作,建立革命統一戰線嘅問題.陳獨秀喺報告中,着重說明咗中國共產黨決定同國民黨建立革命統一戰線嘅依據同過程.班代表就共產黨員以個人身份加入國民黨,建立革命統一戰線嘅問題進行咗熱烈嘅討論.
大會選舉陳獨秀,蔡和森,李大釗,譚平山,王荷波,毛澤東,朱少連,項英,羅章龍等9人為中央委員,鄧培,張連光,徐梅坤,李漢俊,鄧中夏5人為候補中央委員,由陳獨秀,蔡和森,毛澤東,羅章龍,譚平山(後由於譚平山調職,改為王荷波)5人組成中央局,陳獨秀為委員長,毛澤東為秘書,羅章龍擔任會計,負責中央日常工作.
中共三大根據馬克思列寧主義嘅策略原則同共產國際嘅指示,結合中國革命嘅具體情況,充分發揚民主,响分析中國社會矛盾同明確中國革命性質嘅基礎上,正確解決咗建黨初期黨內喺國共合作問題上存在嘅重大分歧,統一咗全黨嘅認職,正式確定咗共產黨員以個人身份加入國民黨,同國民黨進行黨內合作嘅策略方針,令黨能夠團結一切可能聯合嘅力量,共同完成反帝反封建嘅民主革命任務.
中共三大之後,响中國共產黨嘅推動下,孫中山先生對國民黨進行咗改組,確定咗聯俄,聯共,扶助農工嘅三大政策,召開咗國共合作嘅中國國民黨第一次全國代表大會,第一次國共合作正式建立,全國掀起咗聲勢浩大,轟轟烈烈嘅反帝反封建嘅革命群眾運動,順利進行咗北伐戰爭,促進咗中國革命嘅高漲.但係,大會對於無產階段領導權問題,農民問題同埋軍隊問題冇被應有嘅重視.
中共三大完嗰日,班代表嚟到黃花崗烈士墓前,响瞿秋白嘅指揮下高唱《國際歌》.中國共產黨第三次代表大會,就喺《國際歌》聲中閉幕.
出面網頁[編輯]
- 中國共產黨第三次全國大會宣言(大陸簡體)
- 中國共產黨第一次修正章程(大陸簡體)


text:
qq头像有字的霸气超拽
- 霸气头像不带字 女生霸气头像不带字,qq女生带字伤感头像qq头像带字超拽霸气女...
- 男头霸气头像不带字 经典帅气很潇洒的男生超拽冷酷霸气头像不带字 qq黑白男生头像 蓄著一头短发qq头像带字超拽霸气女...
- 男黑白霸气头像不带字 气质霸气头像不带字,女生头像文字qq头像有字的霸气超拽...
- 男生霸气头像不带字 黑白霸气头像不带字,带字头像怎么做qq头像带字超拽霸气女...
- qq超拽霸气头像不带字 qq妩媚霸气头像不带字,男生头像带字qq超拽霸气头像不带字...
- 超拽霸气头像不带字 男头霸气头像不带字,qq文字情侣头像 情侣专用qq超拽霸气头像不带字...
- 霸气头像不带字 男黑白霸气头像不带字,带有文字的情侣头像qq头像带字超拽霸气女...
- 男头霸气头像不带字 2014霸气头像不带字,女生霸气带字头像qq头像有字的霸气超拽...
- 男黑白霸气头像不带字 超霸气头像不带字,男生头像文字qq头像有字的霸气超拽...
- 男生霸气头像不带字 霸气头像不带字,带文字的姐妹头像qq超拽霸气头像不带字...
- qq超拽霸气头像不带字 女孩霸气头像不带字,情侣带文字头像qq超拽霸气头像不带字...
- 超拽霸气头像不带字 qq超拽霸气头像不带字,非主流女生文字头像qq头像有字的霸气超拽...
- qq三姐妹超拽霸气头像 霸气头像不带非主流,非主流闪动头像女生qq头像带字超拽霸气女...
- 2013闺蜜超拽霸气头像 姐的生活从不淡定_女生霸气头像不带字qq超拽霸气头像不带字...
- qq三闺蜜超拽霸气头像 qq头像男生帅气超拽霸气不带文字的 非主流头像男生 长的很不错,酷B了qq头像带字超拽霸气女...
- qq超拽霸气头像一个字 超拽霸气不带字头像,情侣带文字头像qq头像有字的霸气超拽...
- 2014男生超拽霸气头像 qq头像男生帅气超拽霸气不带字qq头像带字超拽霸气女...
- 超拽霸气头像 个性网女生腹肌头像,qq女生超拽霸气头像qq头像带字超拽霸气女...
- 2014女生超拽霸气头像 超拽霸气头像女生冷淡,qq气质女生头像qq超拽霸气头像不带字...
- qq带字超拽霸气头像 女生qq个超拽霸气头像,qq潮流女生头像qq头像带字超拽霸气女...
- 女生头像卡通抱吉他,qq女生超拽霸气头像qq头像有字的霸气超拽...
- 带文字的超拽霸气头像qq超拽霸气头像不带字...
- qq姐妹超拽霸气头像 qq个性超拽霸气头像qq超拽霸气头像不带字...
- 非主流超拽霸气头像 女生狂野超拽霸气头像qq头像带字超拽霸气女...
- q友乐园超拽霸气头像 扣扣女生超拽霸气头像qq头像带字超拽霸气女...
- 90后情侣超拽霸气头像 女生qq个超拽霸气头像qq头像带字超拽霸气女...
- qq超拽霸气头像男生 90后女生超拽霸气头像qq头像有字的霸气超拽...
- qq超拽霸气头像女生 百度搜索量很大的90后情侣超拽霸气头像图片 qq情侣闪动头像 虽不多但精选qq超拽霸气头像不带字...
- 超拽霸气头像女生带字 很时尚拽拽的样子 紫色女生头像 有点霸气的感觉,女生清新超拽霸气头像qq头像有字的霸气超拽...
- 2014超拽霸气头像 女生的最爱 帅气动漫男生头像 人气很高,牛气又帅气的90后男生超拽霸气头像qq头像有字的霸气超拽...
- 唯美超拽霸气头像 清新系90后男生超拽霸气头像图片 qq头像男生可爱 沉默和孤独的男生qq头像有字的霸气超拽...
- 阿宝色超拽霸气头像 qq头像霸气不带人 qq女生超拽霸气头像qq头像有字的霸气超拽...
- 2013男生超拽霸气头像 霸气qq头像彩色头发 qq女生超拽霸气头像qq头像带字超拽霸气女...
- qq女生超拽霸气头像 qq篮球霸气头像 qq女生超拽霸气头像qq头像带字超拽霸气女...
- 唯美超拽霸气头像 qq皮肤超拽霸气头像 情侣霸气头像qq超拽霸气头像不带字...
- 阿宝色超拽霸气头像 霸气纹身qq qq女生超拽霸气头像 头像qq头像带字超拽霸气女...
- 2013男生超拽霸气头像 yy公会头像霸气闪图 qq女生超拽霸气头像qq头像带字超拽霸气女...
- qq女生超拽霸气头像 狠点霸气的头像 qq女生超拽霸气头像qq头像有字的霸气超拽...
- qq三姐妹超拽霸气头像 男头霸气头像背影 qq女生超拽霸气头像qq超拽霸气头像不带字...
- 2013闺蜜超拽霸气头像 霸气龙头像 qq女生超拽霸气头像qq头像带字超拽霸气女...
- qq三闺蜜超拽霸气头像 纹身霸气头像 qq女生超拽霸气头像qq头像带字超拽霸气女...
- qq超拽霸气头像一个字 qq炫舞群头像霸气 qq女生超拽霸气头像qq头像有字的霸气超拽...
- 2014男生超拽霸气头像 qq头像男女合照霸气 qq女生超拽霸气头像qq超拽霸气头像不带字...
- 超拽霸气头像 qq头像女头霸气带帽子 qq女生超拽霸气头像qq头像有字的霸气超拽...
- 2014女生超拽霸气头像 2014q超拽霸气头像 个性网霸气女生头像qq头像有字的霸气超拽...
- qq带字超拽霸气头像 霸气字母头像 qq女生超拽霸气头像qq头像带字超拽霸气女...
- q友乐园超拽霸气头像 霸气头像 男生qq头像有字的霸气超拽...
- qq权志龙超拽霸气头像 霸气女生qq头像qq头像带字超拽霸气女...
- qq姐妹超拽霸气头像 qq穿校服超拽霸气头像 霸气的qq头像qq头像有字的霸气超拽...
- 非主流超拽霸气头像 海贼王霸气qq头像 qq女生超拽霸气头像qq头像有字的霸气超拽...
- q友乐园超拽霸气头像 非常霸气的qq头像 qq女生超拽霸气头像qq超拽霸气头像不带字...
- 90后情侣超拽霸气头像 社会霸气超拽qq头像 qq女生超拽霸气头像qq超拽霸气头像不带字...
- qq超拽霸气头像女生 2013超拽霸气头像 欧美男生霸气拽头像qq超拽霸气头像不带字...
- 超拽霸气头像女生带字 qq超拽霸气头像小孩子 霸气纹身头像qq超拽霸气头像不带字...
- 2014超拽霸气头像 qq霸气喝酒头像 qq女生超拽霸气头像qq头像有字的霸气超拽...
- 唯美超拽霸气头像 yy霸气头像设计 qq女生超拽霸气头像qq头像有字的霸气超拽...
- 阿宝色超拽霸气头像 qq头像外国霸气女 qq女生超拽霸气头像qq头像有字的霸气超拽...
- 2013男生超拽霸气头像 qq头像半身控霸气 qq女生超拽霸气头像qq头像有字的霸气超拽...
- qq女生超拽霸气头像 qq家族霸气皇冠头像 qq女生超拽霸气头像qq头像带字超拽霸气女...
- 超拽头像不带字个性网 qq头像性感霸气范儿 qq女生超拽霸气头像qq头像有字的霸气超拽...
- qq超拽头像不带字的 qq男神霸气酷头像 qq女生超拽霸气头像qq头像有字的霸气超拽...
- 超拽头像不带字 男子汉霸气冷酷qq头像 qq女生超拽霸气头像qq头像带字超拽霸气女...
- 女霸气超拽头像不带字 qq情路超拽霸气头像 超拽女生霸气头像qq头像带字超拽霸气女...
- 超拽头像不带字个性网 qq最拽最霸气头像nv qq女生超拽霸气头像qq头像带字超拽霸气女...
- qq超拽头像不带字的 戴眼镜男孩霸气头像 qq女生超拽霸气头像qq头像有字的霸气超拽...
- 超拽头像不带字 带墨镜超拽霸气头像男 非主流男生qq超拽霸气头像不带字...
- 女霸气超拽头像不带字 90后超拽霸气头像女 qq女生霸气头像qq头像有字的霸气超拽...
- 情侣头像带字超拽霸气 友乐园qq头像霸气 qq女生超拽霸气头像qq头像带字超拽霸气女...
- qq头像带字超拽霸气 qq头像亲嘴霸气 qq女生超拽霸气头像qq头像带字超拽霸气女...
- 三人兄弟超拽霸气头像 霸气的头像女生qq超拽霸气头像不带字...
- qq头像带字超拽霸气黑 爷们霸气男人头像 qq女生超拽霸气头像qq超拽霸气头像不带字...
- qq头像带字超拽霸气nv 霸气漫画 qq女生超拽霸气头像 头像qq头像有字的霸气超拽...
- qq头像带字超拽霸气男 超拽霸气头像 霸气女生带字头像qq头像带字超拽霸气女...
- qq头像带字超拽霸气女 纹身拿枪霸气男头像 qq女生超拽霸气头像qq超拽霸气头像不带字...
- 情侣头像带字超拽霸气 霸气一点的qq头像 qq女生超拽霸气头像qq头像带字超拽霸气女...
- qq头像带字超拽霸气 超拽霸气女王范头像 qq女生超拽霸气头像qq头像有字的霸气超拽...
- 2014qq女神霸气头像 qq女生超拽霸气头像qq头像带字超拽霸气女...
- qq头像带字超拽霸气黑 qq阿宝色超拽霸气头像 qq霸气头像女生带字qq头像带字超拽霸气女...
- qq头像带字超拽霸气nv 梅西霸气高清头像 qq女生超拽霸气头像qq头像带字超拽霸气女...
- qq头像带字超拽霸气男 霸气点的qq头像 qq女生超拽霸气头像qq头像有字的霸气超拽...
- qq头像带字超拽霸气女 篮球球星霸气头像 qq女生超拽霸气头像qq头像有字的霸气超拽...
- qq男生头像霸气超拽萌 林书豪超拽霸气头像 霸气qq头像女生qq头像带字超拽霸气女...
- qq情侣头像霸气超拽吧 权志龙超拽霸气头像 qq霸气头像情侣qq头像有字的霸气超拽...
- qq姐妹头像霸气超拽 qq2014霸气头像 qq女生超拽霸气头像qq头像带字超拽霸气女...
- qq头像霸气超拽姐妹酷 社会霸气男头像 qq女生超拽霸气头像qq头像有字的霸气超拽...
- 闺蜜头像霸气超拽 qq2014超拽霸气头像 情侣霸气头像qq头像带字超拽霸气女...
- 闺蜜三人头像霸气超拽 犀利哥霸气头像 qq女生超拽霸气头像qq超拽霸气头像不带字...
- 闺蜜头像霸气超拽4人 qq头像 qq女生超拽霸气头像 霸气qq头像有字的霸气超拽...
- qq头像霸气超拽超酷女 吾王saber霸气头像 qq女生超拽霸气头像qq头像带字超拽霸气女...
- qq头像霸气超拽闪图 成熟霸气头像 qq女生超拽霸气头像qq头像带字超拽霸气女...
- qq黑白头像霸气超拽 qq超拽霸气背影头像 qq女生超拽霸气头像qq超拽霸气头像不带字...
- qq头像霸气超拽女生酷 霸气小伙头像 qq女生超拽霸气头像qq头像有字的霸气超拽...
- qq情侣头像霸气超拽 qq超拽霸气头像 霸气侧漏头像qq头像带字超拽霸气女...
- 情侣头像霸气超拽 90后超拽霸气头像 qq霸气头像女生带字qq超拽霸气头像不带字...
- q头像霸气超拽 qq恩典超拽霸气头像 霸气男生头像qq头像带字超拽霸气女...
- 女生头像霸气超拽 qq霸气半身头像 qq女生超拽霸气头像qq头像带字超拽霸气女...
- qq头像霸气超拽下半身 古风霸气男头像 qq女生超拽霸气头像qq头像带字超拽霸气女...
- qq头像霸气超拽下半身 霸气男人头像 qq女生超拽霸气头像qq头像带字超拽霸气女...
- qq男生头像霸气超拽萌 阿宝色超拽霸气头像 欧美霸气男头像qq超拽霸气头像不带字...
- qq情侣头像霸气超拽吧 二次元霸气妹子头像 qq女生超拽霸气头像qq超拽霸气头像不带字...
qq头像有字的霸气超拽,qq超拽霸气头像不带字,qq头像带字超拽霸气女
热门排行


text:
今年8月同一個女性朋友去咗德國玩咗成個月,返嚟之後成日都好掛住哥段日子,最近啱啱同bf分手,終於的起心肝寫返哥段日子同返嚟之後呢段時間ge心情.
其實早在今年五六月我個friend已經約我暑假去歐洲玩,不過係自由行,因為佢ons時識得一個德國男仔,之後佢同個男仔keep住有聯絡,個男仔叫佢去德國玩,話可以開車車我哋週圍玩,我好有興趣,不過bf請唔到假,所以只有我同我friend去.
我哋從香港經卡塔爾飛去Frankfurt,佢個朋友已經同另外兩個男仔在機場等緊我哋,我哋跟佢哋去停車場,當時真係開心到不得了,因為我以為係普通私家車,點知原來係一架好正ge旅行車,在香港未見過ge!
架車好豪華,大架過七人車,但細架過小巴,d座位仲大過飛機椅,車內有埋廁所,又有廚房仔,全部座椅可以變成床,車頭司機位上邊又有床可以瞓,我哋未來成個月會住喺呢架車,酒店錢全部唔駛比,超正.
我哋第一日到德國,雖然搭完兩程機,超累,不過上到架車真係精神曬.由於個德國朋友唔係住在Frankfurt,所以哥日我哋第一站就去咗Heidelberg一個營區休息.德國ge營區好正,我哋沖完涼就瞓覺.班男仔好有風度,佢哋讓咗最好ge地方比我哋瞓,我就瞓司機位上層ge床位,我個friend就瞓中間座位,中間兩個座位都可以拉長可以床,不過為方便上落而且人唔算多,所以只開一張,而三個人男仔就瞓車尾部份,車尾兩張長梳化拉開變成一張大床,瞓曬三個仲有空位.我哋瞓ge地方同車尾男仔瞓覺地方又可以拉塊布分隔,不過其實無咩用,頂多算遮光布.
開始哥幾日我哋沿浪漫之路開車周圍去,每逢見到靚景就停車玩,夜晚就停入營區休息,同普通人去旅行可能無咩分別,只是沿路多數雞同鴨講,因為我地講英文唔好叻,佢哋講ge英文又好難聽,不過都算ok啦.
去到第三晚,我半夜醒時本來想小便,點知發覺我個friend唔喺自己張床,而架車就搖嚇搖嚇,我已知發生咩事.我從塊布中間少少空間看到我個friend同至少兩個男仔搞緊野,佢哋雖然好細聲,不過我醒咗之後就瞓唔著,一直等佢哋搞咗好耐我個friend先返埋位瞓覺,我就話佢似足餓鬼,佢就不知幾開心.
之後哥兩日我哋都好正常咁玩,夜晚通常就我瞓先,我個friend就同佢個sp在營區周圍扑野,佢話在外邊扑野好正,又唔怕嘈住我.
再之後哥日落雨,佢哋食完野好早已經休息瞓覺,不過好快我個friend又走入後邊同佢哋玩,今過唔同ge係,今次佢明知我未瞓,所以佢無就住就住,叫起上嚟又大聲,我就一個人在張床聽到心煩意亂無法入睡.突然佢哋拉開塊布,哥時雖然無燈,但我都見到我個friend趴喺度幫一個男仔口交,佢個sp就從後面插佢,另一個男仔已經除曬衫褲,我個friend叫我一齊,我唔制,不過佢哋就無迫我而自己繼續玩.
我個friend除咗比自己我sp插之外,仲輪流幫兩個男人口交,我雖然知道我個friend成日出去玩,佢亦講過佢ge 3p同群交經驗比我知,不過我第一次睇真人show,睇到我都好想加入,不過又唔想對唔住bf,話曬佢嚟唔到都贊助咗我六千蚊.
不過我就真係越睇越頂唔順,佢哋咩都玩齊,而且個個男仔條野都好長好粗,比我bf長成一倍,我無講大話!佢哋哥晚應該人人都出兩次先瞓,搞到成車係精液ge味道.
再之後哥日成日落雨,我哋去到邊都只留在車上,不過哥日中午在路邊停車食完野再開車之後,我坐車頭幫手睇地圖,我個friend就同兩個男仔在後座搞野,我初時唔知,不過到我去攞野飲時見到佢哋三個赤條條又玩3p,跟住好快開車個男仔都停埋一邊加入,我個friend就一直遊說我加入,跟住佢仲走嚟拉我上床,我終於半催半就同一個男仔車咗一陣,另一個男仔就鬆開我條褲,我其實知道唔應該對我bf唔住,不過哥一刻真係好想試一次…
就喺咁,我開始咗德國浪漫之路上ge放蕩之路.哥次我哋5個人迫在後座一張床,都唔知換咗幾多個套,結果成個下午就只有扑野,我一次過同三個男仔做曬,其中一個射咗兩次,一次口爆,一次射落袋袋度.
由哥日開始,我哋日又做,夜又做,差唔多程程車都做,而架車又幾乎不停咁播咸片引我哋.
在德國過咗十日左右,我M到!哥幾日我休戰,只有我個friend一個人做,不過哥幾日好似大家都好累無咩心情做,所以做ge時間都少咗,多數係夜晚瞓覺前我個friend比一人一次.
到我M完,我哋都無之前做得咁密,不過後來去到一個小鎮,班男仔買咗幾件玩具上車,就算唔做都要我哋插嚇d玩具嚟玩比佢哋睇,不過我哋又玩得幾開心.只喺我哋玩到無野好玩,有一日下午五點幾,我哋停車休息又未到營地,我自己周圍睇野同影相,返到架車時竟然見到我個friend打開車門同三個男仔同時扑野,因為光天化日,我睇得好清楚佢下面插住兩條野,一條插屎眼,一條插佢妹妹,同時佢又幫另一個口交!佢哋四個人都除曬衫,如果有車經過都一定睇得到.
哥晚去到營區食完野,我哋隊咗好多啤酒,之後返到車就輪到我好想做,哥次係我去到德國之後第一次主動撩男仔,我揀咗一個最靚仔ge同佢車,又主動伸手入佢條牛仔褲搞佢同幫佢含,跟住另一個男仔亦加入,而我個friend就同佢個sp唔知去咗邊.哥晚我都好high,自己都唔知自己ko咗幾多次.
到第二日,輪到我個friendM到唔搞得,但哥日我日頭已經好想搞野,開車時我好似撞斜咁,無啦啦自己在後座除曬衫攞支假陽具嚟玩,玩玩嚇兩個男仔已經加入咗,後來開車個男仔又停埋車一齊,佢哋初時想插我屎眼但我唔比,不過後來我個friend又叫我試,我終於比佢哋同時插咗兩支野入去,哥時又high又痛,不過無叫佢哋停,結果應該整損咗,之後哥幾日我都唔想做,成架車無曬淫氣.
就係咁,我哋成個德國浪漫之路就差唔多日日都搞野,直到臨返香港前四日,我哋返到我個friend個sp喺一個小鎮ge屋企,佢屋企無人,因為全部人在其它城市打工,第一晚唔駛住營車,哥晚我哋反而咩都無搞,一覺天光.
之後哥日,我哋在我個friend個sp屋企ge小鎮玩同休息,佢哋問我哋可唔可以約朋友一齊開P同BBQ? 仲問我哋可唔可以接受其他朋友一齊玩group sex?我個friend話ok,我就唔多想,不過我個friend話過兩日就走,響德國又無人識我哋,佢唔講,我唔講,無人知,玩埋就返香港,點解唔比自己放開嚇呢,佢又問我沿路玩得開唔開心?
其實我都好矛盾ga,我一路上成日都想做,有時仲主動引返佢哋,行緊車時又試過除曬衫做,專登比隔離ge車睇到我同人做,不過我又知道咁做唔啱,對我bf唔住,總之就矛盾.
由於我個friend話ok,佢班friend就真係約咗d朋友一齊食飯開p,我個friend未得我同意就應承咗佢個德國朋友約班friend一齊玩group sex,我都係十五十六,無反對又無答應咁啦
哥日下午班男仔要留在屋企睇波,咁我就同我個friend出去行,到傍晚返屋企,已經好多人,都係後生仔,但就有兩個女仔,我哋返去時,個女仔已經同五個男仔玩緊,另一個女仔同三個男仔可能啱啱到無加入.
佢哋只係睇電視同睇佢哋搞野.我哋入門口之後,我哋個德國朋友已經叫我哋加入,又介紹我哋比佢哋班朋友識,不過好多人講英文好難聽,d名又難讀,大家都係sayhi算.
雖然佢哋叫我哋快d加入,入過哥時都無mood,就叫佢哋唔好理我哋.而已經除曬衫哥個女仔,都係好誇張,佢好主動咁引班男仔,所以班男仔都無理我哋咁多.
話說哥個女仔幾高大,身材ok,但面有雀斑,金頭髮,咁算靚女,不過就可能有男仔中意ge.佢最特別ge地方係下面無毛,佢自己坐在一張梳化度自己玩弄自己個妹妹,又翻開比男仔睇,又自插手指同玩震蛋,佢只係輪流幫哥幾個男仔含,但無比人插,後來,一個男仔搬咗一張大膠布出客廳,叫個女仔瞓上去,又淋咗好多BB油,五個男仔係咁摸佢成身油,睇到我下面都濕曬同好想加入,但理智上又想等多一陣,而同我哋一齊坐哥三個男仔已經叫我同我個friend加入,佢哋自己除曬衫褲之後邀請我哋一齊,我個friend就發姣咁除衫同佢哋加入成為八男兩女戰團,我個friend瞓低之後,全部男仔都爭住摸佢,其實佢皮膚真係幾白幾滑ga,八個男仔輪流幫佢兩個口交,佢哋又輪流幫班男仔口交,我同另一個女仔就只做觀眾,個女仔叫我一齊,我問佢點解唔玩,原來佢唔方便,咁我話等一陣先.
後來又我哋個德國朋友攞咗一支兩頭都會轉同震ge假陽具,叫我個friend同另一個女仔玩,個德國女仔自己係自己妹妹外面震咗幾嚇之後,插入一頭入自己個妹妹度,跟住坐低叫我個friend自己插入另一頭,兩個男仔又幫佢坐好,跟住兩個油淋淋ge女仔攬埋一舊插埋同一條野.
之後,我個friend可能頂唔順,要瞓底休息,咁就有男仔開始扑佢,佢下面比人插,個口又同第二個男仔含,而另一個德國女仔仲誇張,佢一樣瞓低,一樣幫人口交同比人插,不過佢個波大d,又成身油,所以有個男仔騎上佢上身要佢同兩個波插佢條野;其他男仔又叫我快d加入,兩個男仔夾硬過來拉我,我就半推半就咁任佢哋除曬我d衫褲,跟住一個叉高我雙腳同我口交,另一個企上梳化比我同佢含;跟住仲有一個挺住條好長好硬ge陽具摸我個波同叫我同手摸佢條jj
我哋分咗三組搞,我雖然比人插,但我自己ge注意力始終望住個德國女仔,我覺得佢好enjoy,後來扒轉身騎上一個男人條jj之後,又比另一個男仔插佢後門,而且兩個男仔插得好快,佢又叫得好high,好似唔怕痛咁
玩咗成粒鐘之後,好似個個男仔都出過,就話一齊出花園BBQ,不過講明唔准著衫著褲出去,咁又玩咗好耐.到夜晚十點幾返入屋之後,見到三個男仔已經同個德國妹玩緊,佢哋叉開個女仔手手腳腳四個方向綁住,中間用咗兩張搭腳用ge圓梳化比佢瞓,我入去哥陣見個男仔已經插咗一支假陽具入佢妹妹度係咁轉,然後成班男仔圍住睇佢,同輪流比佢口交,哥女仔以一敵八,跟住幾哥男仔輪住插佢,個個都插到幾分鐘,而且個個射之前都除咗個套射去佢塊面或者個波,十足睇咸片咁,到八個男仔都射完之後,佢哋問我同我個friend玩唔玩,我話唔玩,不過我個friend就攞咗支假陽具開咗之後,自己插完,走去扮男人插個德國妹,笑爆嘴.
玩完之後,各人陸續沖身走人,我就好早沖完涼入房瞓覺,但哥晚我個friend無返房,唔知搞邊科.第二朝起身先知佢同佢個德國朋友瞓.
之後哥日我哋駕咗一部私家車在附近ge小鎮玩,全日都無搞野,夜晚食完飯返屋企唸收拾行李返香港,但到十點幾屋主又叫我哋出佢班friend屋企玩,佢話要同我哋搞個party,我明知玩咩,但哥日真係無咩心情,所以話唔舒服想瞓,而我個friend就同佢哋出咗去,一玩玩到第二朝我起身都未返,到成十點幾先返嚟,沖完涼收拾行李就出機場,仲用之前哥架旅行車走,哥時真係有點唔多想返香港ge感覺ga,不過又想快d返香港,結束咁放盪ge日子.
上到飛機,我先問我個friend成晚玩咩,佢係都唔肯講,淨係話我唔去就走寶,不過我都無後悔,因為我估都係玩group sex之類,大不了就玩sm,不過我就唔多好呢味野,所以唔覺走寶lor
德國之旅已經講完la,返嚟香港之後,我都無同佢出去玩,而且已經同一個男仔拍拖la,所以,呢個trip會成為永遠ge秘密.
(本篇与插图无关)


text:
[01/22]覺得喺台灣做醫美保養好咩?
jannyfer
2015-01-22 18:29
能請問有人有喺台灣做過醫美保養嘅經驗咩?
因為我自己有聽講台灣嘅醫美還滿唔錯嘅
系我喺嗰邊嘅朋友跟我講嘅
佢自己也系一個很愛漂亮嘅女生
本身也有做過好几次嘅臉部保養
像系打電波拉皮抑或系雷射都有過
也講成效睇起嚟滿唔賴嘅
像我大概系會喺過年左右去台灣揾佢玩
就有問我要唔好干脆跟佢一起去醫美保養睇睇
但因為我自己從嚟就都冇做過
也唔曉得做起嚟會點樣呢?
就系有點期待但又驚受傷害嘅心理
vr-hos
2015-01-27 17:08
想做就做了
依家醫美保養也冇甚麼
比比價格睇睇安不安全吧
覺得都OK就DO哩
小肥寶.
2015-01-28 01:28
我自己就有喺台灣嘅醫美做過保養
但每個人嘅情況唔同
唔曉得我做嘅保養療程系唔系水水想要嘅
但仲系可以一起分享囉~
像我系喺台北嘅一間緻美診所做嘅
嗰時候系我朋友推薦呢間還唔錯
系之前有得過百大FG醫美之一
我感覺起嚟環境跟服務態度都滿好嘅
而且幫我咨詢嘅系洪至正醫師人也很專業
囧t建議我做一種叫極線音波拉皮嘅療程
可以針對臉上肌膚各種唔同嘅狀況
都能得到一個唔錯嘅治療
尤其他打入嘅效果比電波拉皮還要更深入
我覺得對於緊致肌膚還有拉提嘅效果還滿唔錯嘅
如果要做嘅話我還滿推薦呢個療程嘅喔!
只系依家有些音波拉皮好像唔系挺正宗嘅
如果價格太平嘅話可能要多小心了
rarqwer
2015-01-28 13:06
唔曉得喺台灣做嘅費用大概系多少
如果只系尋常嘅微整其實也唔使考慮太多阿
費用合理我覺得就行了
接下嚟就系睇系做邊種呀
fymay1220
2015-01-28 14:33
有認識嘅人喺八千代做個電波拉皮
感覺效果滿好嘅
但嗰時候做有比較優惠
依家就唔清楚了
marines18
2015-01-29 02:37
問問喺台灣嘅朋友就好了咪不然揾大啲嘅診所也會比較安全!
其實微整喺邊做唔見得很重要
主要仲系睇醫師嘅技術行唔行嗄


text:
中環出更:冬冬踢走孤單密會神秘男
前環境運輸及工務局局長廖秀冬自從同前規劃地政局局長蕭炯柱離婚後,一直同兩個兒子相依為命,雖然期間未見有追求者出現,但佢五年前出任問責局長時,就傳出佢有個緋聞男友叫黃賢,即係冬冬哥哥廖約克同學,聽講係第一代老保釣.卓妮前日就中環IFC商場遇到冬冬同一位男士一齊行街,兩人態度十分親暱,睇兩人都好老友.
前日下晝四點鐘,住牛仔褲同黑皮褸冬冬IFC商場三樓現身,手上就挽住手袋同一個西班牙牌子ZARA紙袋,應該係去完ZARA專門店掃貨.不過,平時形單影隻冬冬,身旁忽然多位穿恤衫西褲男士,兩人並肩而行,有講有笑,一直行到通往郵政總局出口時,就見位男士好溫柔咁輕拍冬冬膊頭兩,好似好唔捨得咁同冬冬講再見.
依依不捨講再見
卓妮見位男士行去天星碼頭方向,而冬冬就兜去天橋另一邊,急急腳落交易廣場地下小巴站,當佢見到卓妮出現,即刻有驚惶失措,搭扶手電梯到地面時,竟然行去隔籬條掘頭路,然後行番轉頭.見佢睇一陣小巴線,可能唔路,於是就過馬路行去怡和大廈對出干諾道中巴士站等巴士,無耐就上架巴士離開.
冬冬離開之前,卓妮都有上前問佢咁急去邊?起初佢就粒聲唔出,再問佢幾時上北京開會傾奧運環保?佢先至開聲話好快就會起行,又話未定點過聖誕節,總之有好避忌感覺.
卓妮一身輕裝廖秀冬同一位男子一齊IFC行街,有講有笑.(馬彼得攝)
贊助商:


text:
中環出更:莎姐入馬場唔識路勁問人
沙田馬場尋日好似趁墟咁熱鬧,國泰搞個香港國際賽事,請埋城中大班名人入場,除馬場常客外,連平時好少入馬場高官名人都畀面去睇馬仔,包括行政會議召集人梁振英(CY),富貴黨副主席周梁淑怡,科大校長朱經武,港大校長徐立之等都畀面撐場.
莎姐周梁淑怡雖然貴為馬會會員,但原來佢對睇馬同賭馬興趣都唔大,尋日莎姐一入馬場,竟然變馬場新丁咁,盲摸摸唔知想行去邊,猛咁問卓妮:「國泰個貴賓廂房邊呀?」莎姐搵一輪,先至見到班老友.再問莎姐聖誕去邊度玩,佢笑騎騎話:「同我屋企位貴賓去食聖誕大餐.」邊位仁兄咁尊貴?之唔係莎姐出世冇耐孫女囉,真係有孫萬事足喇.
另一位馬場稀客仲有CY梁振英,佢以西裝加埋白恤衫入場,相當有型有款,不過當CY入場後見到唔少名人都打晒呔,佢突然覺得有唔自在,細細聲問卓妮:「呢度使唔使打呔?」卓妮反問佢,你係咪準備拉頭馬先?CY擰頭話唔係,仲同卓妮講笑話:「我都冇馬,不如你借隻畀我喇!」其實CY唔打呔都冇所謂,馬會規定,去拉頭馬陣,有西裝或者打呔者都收貨,CY唔使驚失禮喇.
陳南祿未坐過頭等艙
講番尋日活動現場,國泰專登擺出最新款頭等,商務同經濟機艙畀大家參觀,馬會大董兼太古(中國)主席陳南祿(Philip)變身做主人家,招呼賓客睇機艙.Philip雖然坐飛機多過巴士,但原來佢未坐過頭等艙,公幹都只會坐商務位,真係知慳識儉.至於今個聖誕去邊度旅行,Philip都話要讓位畀人,佢話要睇邊條航線冇咁緊張,就揀去度喎,費事影響其他客喎.
同場仲有香港建築師學會會長呂元祥,佢對經濟客艙最有興趣,左望右望研究好耐,呂生話,坐飛機最怕係班機延遲,試過搞到唔見單大生意喎.講番佢囝囝呂慶耀早前同新地副主席郭炳江個女郭曉妍拉埋天窗,幾時有孫抱呢?呂元祥淡淡定話,後生仔,點急得!
卓妮莎姐同老公周明權拍拖入馬場,一時間搵唔到國泰廂房邊.(馬彼得攝)
贊助商:


text:
男人的Fantasy(十五)男人新年做乜好?
男人過年,其實真係冇咩好做.
開工開到年廿九,老婆喺屋企大掃除又掃晒﹝但其實就算未,男人都係唔會幫手﹞,年貨我地唔識買,入利是又嫌煩,年三十晚嗰餐又唔駛我哋煮……
大年初一前,乜都唔使做.
去到年初一,難得可以瞓晏小小,老婆又一早撬我地起身.就又係,拜年唔通入黑先去咩,唔係拜山呀大佬.不過呢啲禮數男人又係唔多會理,我地嘅理論係人到咗,利是派晒,夜晚餐飯就算食唔食都冇所謂,求求其其咪過咗個新年去囉………
除非有錢賭啦.
一講新年有錢賭,女人未起身,就會見到個老公已經換好衫準備隨時出門口;
一講新年有錢賭,女人個身唔使帶Cash,因為男人個身一定會帶足彈藥;
一講新年有錢賭,就算喺三姑媽度由朝拜年拜到晚,個男人唔會扮攰扮第二日返工做藉口想早走;
一講新年有錢賭,一班本來唔太熟悉嘅男性同行朋友,都會即時情如手足,又或者係狗咬狗骨,總之感情就係澎湃啦.
所以我覺得,賭錢就係唯一一樣,新年期間男人會自動自覺去做,同時又覺得有意義嘅事.
其實咁都啱,因為拜年本身就係一樣幾無聊嘅活動,一班成年唔見嘅朋友或者親戚,趁住所謂嘅新年氣氛,硬生生將一班本來就唔係太熟嘅人,困喺一個平均香港居住面積三百呎鬆小小嘅空間入面,講埋一堆完全係發條式嘅對答.
阿B仔你讀中幾呀?姨媽成年冇見你囉…
姨媽我上年咪同你講咗我升咗大學囉,下年都畢業喇.
阿詠詩都成三十歲仲唔嫁,仲想逗利是逗到幾歲呀?
我幾時嫁關你X事咩,俾嗰兩封青蟹咁多嘢問…
阿志明呢個你女朋友呀?同同上次唔同樣嘅?哈哈哈哈我講笑咋.
我知你講笑,你拍拖十年,年年拜年你都係講緊呢個笑啦笑匠
你哋睇下,幾咁尷尬…女人其實都已經比較好,因為講兩句是非或者係交流下淘寶經驗就好快已經熟絡.但我地雄糾糾嘅男人又點可能咁快打得破啲隔膜呢?所以賭錢就真係最好嘅一道橋樑.
一副啤牌,五十二隻,牌過三巡,情同兄弟.
男人嘅浪漫,又點止係青島同火腩飯?可以發乎情止乎禮,喺適當嘅時間爆發,又喺適當嘅時間收藏,呢啲處理感情嘅男性獨有方法,先係真正嘅浪漫.
薛可正Facebook Fan Page
http://www.facebook.com/sithoching


text:
回憶之旅 -- 希臘(二) 雅典
回憶之旅 -- 希臘(二) 雅典 我坐既係泰航 ,經曼谷轉機 當時係泰航周年紀念 係航機上有抽獎 名額兩個 ,獎品係張機票!!! 無抽獎命既我當然係抽唔到啦... 獎就抽唔到 ,但係就獎左我一粒眼瘡 起飛機上開始生左粒眼瘡 成個行程都帶唔到隱形眼鏡 要帶住副眼鏡 ,又有粒瘡咁肉酸 ,真係慘… 到左雅典機場 ,挪左D地圖資料等 係搭巴士時 ,認識左一D不同既台灣人 佢地全部都放成個幾兩個月假期 而且佢地全部都係自由行 其實係搭飛機時我已發現 台灣人係好鍾意去旅行同自由行的 因為飛機上既華人全都是台灣人 我唸香港人始終係比較鍾意跟旅行團… 其實自由行真係好簡單 旅遊書已經講晒搭幾多號車去邊度等等! 去到希臘 ,精華當然係小島遊啦~ 整個行程係8日 所以一到步 ,就根據書中指示 去左市中心既”憲法廣場”買定船票 當時講英文果part梗唔係我負責啦~ (但係依家既我已經可以應付lu) 跟住就挪住行李隨即去遊覽! 因為雅典最出名既衛城就係附近… 好在行李唔算好多 ,一個背囊同一個旅行袋 於是就第一時間去山上既衛城參觀勒~ 不過當時雅典奧運將近 , 好多建築物都搭晒棚架維修 真係大煞風景呀… 衛城係一個山丘上 ,所以係市中心好多位置都可以望到衛城架~


text:
賭海18載-3集
上回提到我同阿飛第一次一齊賭錢,成績已經非常唔錯.順理成章,我預期阿飛將會係我未來出生入死嘅賭友.
下學期終於開學,假期期間斬獲不俗,銀行存摺歷史高位.與幾位大學好友無聊提到自己喺澳門輝煌成績.好友阿周仲講笑問我幾時帶佢去搵食.由下學期,我已經開始慣性走堂,大部分時間都只會出現喺學校嘅兩個地方,足球場同canteen.經過左哩個精彩嘅假期,我條賭根已經毫無保留地暴露出來,慢慢已經冇心機返學,間唔中就心痕想過去.
哩日,亞飛打比我,話聽日放假想夜晚過去.夜晚練完波,就由西貢千里迢迢出去上環join阿飛.(其實今次係我地兩個第二次一齊出戰)由於都幾夜上船,所以已經預左會兩日一夜,去到入住帝濠安頓好後出發葡京.我1萬本,阿飛好似2萬.去到主力大細,兩個分頭玩,我一開始順到不得了,果時舊葡都幾多大細枱,連住嘅就喺隔離.喺一張枱玩下玩下就已經上水幾千,跟住見到隔離枱都好路,所以開始兩邊一齊買,每邊都買2000一鋪,嘩旺到吖,基本上鋪鋪都中,唔使半個鐘,我已經贏緊28000度.跟住同自己講到純利3雞就夠皮了.我就行去搵阿飛睇下佢咩境,可惜,佢2萬本輸淨6000苦戰中.老實講就算果陣叫我走,我都肯,但阿飛邊度肯吖,所以我地又分開,我又玩返大細枱.哩個時候,因為我只想到3雞就夠,所以我落注都係雞仔注,頂佢個肺,就係差果少少,到極都到唔到,慢慢運氣開始越來越衰,利潤淨番15000到,跟住又去搵阿飛,佢開始追番啲都係有15000左右,佢喺度買緊張開緊長龍小嘅大細枱(應該大約7個小左右),所以我地到追佢博佢開大,開始都係1千1千咁買,佢老味,繼續開多3鋪.哩個時候我同阿飛都少少著燈了,開始加大注碼追,3千,4千,5千咁買.可能我地賭齡尚淺,輸到著曬燈,深信總有一鋪會開大,我好記果時我地兩個都好似癲能左咁,一鋪一鋪死落去.結果係,直至我地手上所有籌碼都輸曬,"深信"果個大都仲未出現過.就喺哩張枱,我地就全清袋了.
仲賭唔賭好? 你話呢,都著能曬燈,冇理由比一張枱KO. 果時已經零晨時分,由於我地都係12點前喺香港㩒機,所以係可以㩒到了,我地各取一雞出黎再博過,可惜上上落落,大勢已去,最後都係輸埋果1萬,離開賭場時已經係朝早10點左右,攰到僕街咁行返酒店,原本我地都共識左返酒店就執野打道回港,但我一面行一面覺得好唔服氣,所以諗左條屎橋建議比阿飛.我話橫掂宜家都攰死,不如租多日酒店,訓醒都夜晚啦,等多3,4個鐘就12點,到時又有本錢賭了,最後佢居然同意左,可能大家都係憧憬我地之前果次嘅戰績,由於身上現金已淨不多,所以轉左間平啲嘅財神訓.總結當日,我輸左2萬,亞飛3萬.
訓到死左,夜晚8點幾起身,跟著去死飯消磨時間等12點.食完都仲有個幾兩個鐘,冇錢冇信用卡唯有返酒店on99吹下水.我記得喺房嘅時候,可能就黎有得賭,大家都有講有笑,搞埋啲傻仔gag, 我到宜家仲記得果個笑話,不過好難喺度寫.....因為有涉及聲音先做到搞笑效果,所以不能在此盡錄.講返正題,12點終於到,攞錢昂首返葡京報仇,果一刻我地都士氣高昂.再次經過漫長嘅7,8鐘嘅苦戰之後,大家期盼嘅結果冇實現,換言之,結果都係清袋而回,無奈離開.喺我地追數期間發生左一個小插曲,就係我其實曾經追到有2萬幾喺手,但果時亞飛又輸清,我比左1萬蚊籌碼佢賭.所以當大家都清曬袋之後,我應該係輸左2萬而阿飛係5萬.......
後記: 經過今次,阿飛受到重創,將上次贏果3萬幾全數歸還何生,仲要嘔突萬幾,我深深覺得佢唔想再過大海,從此之後我地冇再相約過大海.但係其實仲有一個主要原因,記唔記得當佢清袋時,我比左1萬佢賭,但係返左香港大約兩,三個星期之後我問佢手鬆唔鬆還返比我O唔OK,佢話冇錢.在之嘅數個月期間,我都問過佢好幾次,但答案都係一樣,就咁樣不了了之,一直都冇見過佢了.
自此之後,雖然發生不輸快事件,但仍不減我對澳門嘅憧憬,因為勝敗乃兵家常事,何況我仍有cash在手.
賭友阿飛因大敗後變得疏遠,唯有繼續過我嘅獨賭生活.喺一年級下學期餘下嘅時間,我當然繼續沈溺,已經慢慢成為人所皆知校內嘅隱形人.可惜,自從上次與阿飛一起大敗一役,似乎上天嘅眷顧開始狠狠地離我而去,由於過海次數頻繁,當中戰程發展印象已經非常模糊,只記得有贏有輸,但已經係2贏8輸.直至所謂嘅Honeymoon Year完結左之後,當時戶口已經係零,唯一有增冇減嘅係,信用卡嘅數量,陸陸續續,已經多左2-3張,當時總結欠應該大概係8-10萬到.
今年嘅暑假,搞波果個鴻生又搵我返暑期工.由於要日日返工,所以暑假期間都冇咩過海,當然主因係我嘅經濟已經嚴重拮据.直至暑假臨近尾聲有一日,銀行戶口傳來好消息,就係year2上學期嘅Grantloan已經透過自動轉帳到手,大約4萬蚊到,錢一到手賭引即起,當日就等唔切過海了,可惜.....一晚就將用黎交學費同半年生活費既grantloan輸得乾淨俐落.未去之前,完全冇諗過有輸嘅機會,冇諗過後果.宜家輸左返黎,徬徨萬分,點算?唔使講我屋企人係完全唔知我所有關於賭錢嘅事,所以基本上我係走頭無路.開學之後,原來可以向校方申請延遲繳交學費,所以第一時間先行哩步拖一拖.但係避得一時避唔到一世,始終一日都會到期.為左解決哩個困擾左我好幾個星期嘅問題,我又行前左一步,第一次要開口問人借錢,而第一個幸運兒就係鴻生,因為感覺上佢係我識嘅人最有貨(住太子道過千呎樓,又係老闆,又摣寶馬,又有2奶),而且佢一直都好錫我.我同佢講我屋企冇錢比我交學費,由於係叫佢直接入大學嘅戶口,所以佢一口就應承.(當然佢其實冇問得咁仔細,或者佢諗到但冇出聲.佢大老闆可能唔知其實好似我地哩啲窮等人家,係會有grantloan的.).
點都好,事情終於算係暫時解決.經過哩次痛苦嘅經歷,我冇諗過再過大海,可能原因都係冇錢.由於經濟嚴重拮据,由year2開始,我就搵左啲私人補習做,每個月都有大約有3,4千到收入,算係可以應付到啲min pay之餘,仲勉強生活到.喺哩半年嘅生活入面,真真正正體驗債台高築既辛酸,間中都會收到銀行追數電話.經常性銀包只得幾十蚊.又唔可以比屋企知自己咁黴.明明應該係一個生活健康,有魄力嘅20歲大學生,竟然淪落至此.當中有一次嘅感覺係令我最有印象.(year2上學應該係我上得最多堂既學期,因為冇賭本,所以集中精神返學),果日如常返學,下午就離校到某屋邨一間補習社返工,約夜晚8點收工後,肚餓非常,路經麵館好想入去整返碗牛腩河,可憐將全身所有口袋銀包的硬幣都翻一片(身上窮到冇紙幣),才知道如果食完麵,就差兩蚊先夠錢搭車返宿舍,所以最終放棄.心裡好自責,大好青年,當日中學年代學妹們嘅崇拜對象,點解會將自己弄得如斯田地,喺果一刻同自己講,發誓不再踏入賭場半步.....(待續)
後記: 前人經驗,所謂"輸錢皆因贏錢起"已經開始報現喺我身上.當時嘅淨結欠大約有12萬到,過住唔應該係一個大學生要過嘅生活終日為還錢而煩惱.12萬對好多人未必係好大數目,但對於家境一般,仲讀緊書嘅我,算係一個從未想像過既數字.我從來冇去証實過,但直覺阿飛自從果次之後,佢應該冇好似我咁繼續沈迷落去,一早已經脫離險境,剩返我一個孤身上路.
預告: 過住痛苦生活,曾經向天發誓從此戒賭,為何又從踏賭場? 不守諾言,受到前所未有嘅惡果.


text:
我 BB 參加呢度既 Playgroup, 開心又學到野, 本人覺得 Playgroup 老師亦好好. 之前 BB 都參加過 sunshine, 本來以為會好好, 點知個老師完全唔 pro, 浪費時間, 所以聽朋友講0係灣仔度搵, 結果搵到呢個 playgroup. 可能會有媽咪覺得個老師比較惡比較嚴, 但本人就鍾意呢一點, 小朋友應該學習上堂0既秩序, 如果唔鍾意比較嚴0既老師, 我都試過同 bb 上另一個時段, 有另一個老師都好好, (不過本人鍾意比較
嚴 d. 呵呵, 因為自己治唔到 bb). 同埋仲有一樣值得一提, 就係有時有其他家長會一家人咁黎, 一家人咁上堂, 又同哥哥, 又同姐姐, 又媽咪, 又工人咁, 本人最唔鍾意呢 d 家長, 講到明一個小朋友一個家長, 有時見有 d 婆婆/麻麻陪上一堂半堂, 老人家想睇下個孫上堂, 都可以理解, 但有 d 家長會係自己, 加埋個先生, 或者婆婆, 再加工人, 再加哥哥或姐姐, 全部一齊上堂, 或者有 d 叫個工人同埋個哥哥或者姐姐黎, 自己就走左去, 過一陣又同工人姐姐交更, 叫個工人去買野, 自己就同兩個小朋友一齊上堂 , 仲要老師同佢地講, 佢地都可以咁厚面皮! 之前0係 sunshine, 個老師不但無好言相勸, 仲招呼埋佢地, 我比左錢0既, 我 bb 都可以無位坐! 而呢道0既老師就好識得做, 控制到場面亦做到公平. 大家如果0係灣仔搵 playgroup, 都可以試下.


text:
入左男女校,好事自然黎.我既初戀比左小儀,小儀老豆係一個「裝修佬」,我成日笑小儀身上香水成浸天拿水味,不如改埋名叫Tina.高中既日子過得好快,成績出左我冇得直入大學.阿媽知道我高考得兩科合格之後,問我做咩唔好好讀書? 我只係知阿媽問完我呢句洗完碗返房之後,成晚都冇好似平時咁出房睇電視.第二日,字都唔識多隻既佢話要同我搭車去會展睇海外升學展.我不禁問:「阿媽」,你有錢咩?
去到升學展,我越行越內疚,阿媽用佢半桶水既廣東話同我問完又問,間間學校都要十幾萬蚊,媽眉頭一皺又再問比錢方法.我一方面真係唔想用左阿媽既棺材本,二來我想留返係房陪小儀.最尾我都係帶返阿媽走,同埋佢一齊去cityu.到步聽見副學士佢話要讀就讀大學,做咩要副咩士? 經過職員細心解釋後,知道副學士是「有途徑」升做大學生的! 阿媽放心番,話你咁後生一定要讀多d書! 媽, 乜係真架咩??
入到大學,讀最易入既電腦工程,適逄2000年後tom.com爆左冇人再讀電腦.我入到班房成班男佬,自此我係大學三年都好「忠心」咁跟住小儀.係大學第一生完左,GPA到3.6以上可以apply升上去讀學位課程.到個一刻我先知比大學個職員昆左,跟本去到3.6你唔係全級第一就係第二.不過我讀書比以前勤力左,唔想阿媽再為我操心.我同小儀了解加深左,仲被迫咁見左佢做裝修生意既老豆,佢老媽子都係公司幫手.我發覺佢老豆真係好優閒,都唔知幾時開工定放工,有時下午突然閃出黎同我同小儀飲荼都可以.淨係知佢唔落工場做野既時候會去炒下股票.
我都有試下玩股票,仲用左grant-loan去玩.你知grant-loan錢入到戶口都係開學前,我咪抽其中三份一試下學人買股票,同其他人一樣,我開頭都羸過錢,當時係2004年,我4.5買857中石油,升到4.9放左,一個星期賺左成萬蚊! 我心諗上年沙士個d畢業既師兄都係搵八千幾蚊個月,猛下手我下次一q係股票賺左,讀書做乜春呢?
之後到year2更心雄,係信用卡套埋錢出黎玩.我綜合左2004年贏錢皆因炒國企股,係year1贏左十幾萬之後,我認為自己深得炒股之道,逐大舉套玩離場,只投資A股既ETF.即係咩?? 咪2823即係A50新華乜X野富時基金啦! 我知佢同上證指數掛勾,又覺得基金適合我呢D「贏大錢」既豪客.Well,我開頭「一炮」買左廿萬,點知個上證由04年呢1800點跌到得番1500,我心諗已跌兩成,除非進入熊市,個市P/E咁低「邊有得輸呀」! 我係信用卡透知錢,入2823窩輪希望可以反底!


text:
其實星座真係唔到你唔信,特別係射手
真係個個星座網講既射手都差唔多咁既o野,身邊朋友對自己既評價又係差唔多
不過我係超級正能量向左走向右走,就算有負情緒都好快cover到
呢種算唔算係自己呃自己?
但真係唔會想將自己沉淪o係負情緒度
可以理解成射手座好理性,有咩大問題都只會超級短暫地停留o係情緒階段,好快就會諗點解決問題.
呢種理性造就超級樂觀既性格.
所以永遠唔會明白例如處女座會享受sadness
希望自己可以有一個與眾不同既生命
可以係物質,亦都可以係精神
可能你會話個個人都係咁
但射手座例如見到好多人做果樣o野,佢第一時間會好自然咁對果樣o野反感
而且好固執,表面好似好善變,但其實只會忠於自己既感覺,好難改變佢
所以話射手座比較適合自己同自己玩,自私,又真係幾o岩
不過當佢願意為一個人付出,佢真係可以失去理性咁付出
因為正能量爆棚,又中意玩,所以好容易感染人,好易成為一個group既焦點
不過亦都a會俾人感覺好多節目好多人約
所以到最後反而冇人會約你玩
幾建議大家自己去旅行,多D同自己對話,了解自己,強化自己
o岩o岩自己去完一個8個月既grad trip,對自己真係獲益良多
不過講咁多其實同大家講既o野都差唔多
1212留名


text:
江湖風波惡.今年67歲的陳惠敏曾經是兩屆東南亞擂台冠軍,同期打爛仔交多過食飯的梁小龍,在陳惠敏面前都只能認第二,他的江湖是打出來.20歲出頭已經是金牌睇場,雙拳打遍當時警察禁區,賣白粉的廣東道一帶.身手被看中投身電影做主角演拳王,黑社會入型入格,戲裏戲外都是江湖.他話蠱惑仔不會有鄭伊健咁靚仔,講神似依然是志雄哥同李兆基「因為佢哋真係黑社會,我話嘅」.拳頭出英雄,燦爛過後歸於平靜,跟日本紅星新藤惠美的戀情也一樣,兩年後選擇返回太太身邊.今日陳惠敏兒孫滿堂,見過不少社團大佬臨老過不到世,他會向子姪灌輸黑社會不是好威的概念,「唔係一陣佢喺學校話想做黑社會大哥咪大鑊」.
撰文:溫敏芝,何永寧
陳惠敏圍村人出身,在影圈擅長演殺手,大佬角色,對於曾是江湖中人,他從來都不避忌:「我敢認㗎,警察部個個都知道.」70年代陳惠敏是叔父輩肥佬坤座下的金牌打手,他說:「家清真寺近廣東道,嗰時係差佬禁區,冇差人敢入去.全條街都係道友,因為嗰度有幾檔(白)粉檔係我大佬開嘅.差佬怕道友,道友就怕我哋,呢個係江湖地下秩序.」
金牌打手刀疤留戰績
經歷不少打打殺殺日子,自言見報率比當明星還高:「劈友我劈得多啦,睇報紙我經歷過大打,細打,群打.多嘅百幾人打百幾人,少都十幾廿個,我年代日日都有啦,70年代全部講打,我陳惠敏金牌打手呀.」左手臂一條少說也有8吋的刀疤就是當年的戰績.陳惠敏指60,70年代黑社會盛行而且警匪勾結,警察即係蠱惑仔,他回想當年:「全部講貪污,因為仲未有ICAC,嗰時唔貪污做差人好難,做清官為人民服務,唔該聽日你去守水塘,夠清啦望住座山.事實係唔到你唔貪,都有人問過我,嗰個年代真係冇差人唔貪污咩?我話有,死咗嘅差人咪唔貪污囉.由高至低,最貪係英國佬,阿頭唔貪班馬仔邊敢貪,嗰時做探長得幾百蚊一個月,何來個個幾千萬身家.」
蠱惑仔有組織冇規矩
陳惠敏表示當年的黑社會跟今日大不同:「家呢代江湖中人,出嚟行乜大哥,乜之虎,一定身光頸靚,着衫係名牌,起碼有架Benz先啦,唔會好似以前黑社會大哥,單車都冇一架,但係以前低調好多,家啲人擺到明話自己係蠱惑仔,仲要同警察鬥氣,到佢年紀大咗,經過好多風浪又俾人拉,坐過監就會諗到黑社會都唔係咁好,老咗做嘢又冇人敢請你,做大哥家好多連飯都冇得食,呢樣係真事,唔係個個有Benz又有馬仔,警察點會畀你擺到明黑社會,一定拉你,坐得幾次監,幾惡都好,入完去出返嚟就唔係虎,得辛苦個苦,好多事唔係你想像中咁美麗.香港家所謂幫會人,係有組織就冇規矩,唔同外國見到比自己年紀大嘅前輩好有禮貌,香港冇嘅,會話『死老鬼,你老喇家後生話事』.早年仲有人搵我出番嚟,我話唔想三更半夜俾差佬搵,做大佬要有錢,唔係邊有錢保釋啲細,以前講打家講錢.」本身就是黑社會的活字典,不少黑社會電影開拍都會找陳惠敏演出順便提供資料,像最近他拍攝的電影《紮職》就是,他說:「有時唔可以過度誇張,真係黑社會天下無敵咩,咁仲有法律.好耐之前向華勝拍套《藍江傳》啲人物錯晒,我同佢講華勝你搞錯晒喎,佢笑笑口話『睇戲唔好駁古』.啲戲又講到跛豪點勁點勁,佢咪喺深水埗得檔(白)粉檔仔,邊入流,嗰時ICAC本來想做我大佬,不過佢死得早咪是但做個人,講到跛豪天王咁勁拉到佢咪威囉.」
當差出身見證無間道
陳惠敏解釋撈家跟黑社會的分別說:「黑社會係幫撈家打工,因為撈家有錢,佢哋咪好似老闆同僱員咁囉.家好多黑社會仲係維持呢種關係,不過就好少用撈家呢啲咁古舊嘅名.」說得興起還大爆警察部秘密,原來電影《無間道》是真有其事:「我當差出身又係江湖中人,最早由獄警轉去做警察.家警察部卧底滲入黑社會,以前我哋時代係卧底滲入警察,不過警察部唔敢認,家警察部仲有好多江湖大佬喺度,但佢哋唔搞事,呢班係未當差時已入咗江湖.」陳惠敏當年由社團到影圈,靠的都是一個打字,連續兩屆東南亞拳擊冠軍,身手被大導演看中,他說:「當年仲有陳觀泰同梁小龍都係因為打得所以入行,因為興打鬥片,我除咗演大佬殺手都做過大俠,不過冇乜人記得.試過有記者問我哋三個邊個最好打,我話梗係我啦,小龍同陳觀泰都唔敢話唔係,呢個係事實.」近年陳惠敏已轉型經營紅酒生意,閒時在家裏專心打理盆栽.對近年的蠱惑仔電影既參與過,亦看過不少,當中鄭伊健飾演的陳浩南,頗有當年他的影子,陳惠敏就嫌不夠寫實:「如果講邊個做得似,梗係吳志雄同李兆基,一行出嚟就似,我話嘅,因為佢哋本身真係黑社會,點會唔似,伊健就唔似嘞,頭髮咁長,打交邊方便,都冇咁着數啦,長頭髮又冇做大佬威嚴,似甩毛飛多啲.同埋嗰時行走江湖,除咗我陳惠敏之外邊有蠱惑仔揸法拉利.」
管教子孫遠離黑社會
現在已兒孫滿堂的陳惠敏寄語年輕人:「我都唔想仔女入黑社會,屋企教育好緊要,呢行入咗去抽返出嚟好難,以前年代我打得,有名,我就可以搵到食,家最緊要講你張cert係邊間大學.睇戲做大哥個個光鮮,拍戲咋,就算有都係得好少,大部份黑社會,最後命運都係唔係咁好.所以後生仔唔好入黑社會,會影響前途,想考政府公務員冇機會,連下一代都唔得,好似我個仔大學畢業仲要碩士,乜都考到,係考警察就係唔批,話你家庭入面有個咁嘅人物,我都係咁教孫仔,有時班子姪睇我以前江湖片咁威,我都話呢啲係拍戲唔係真,費事佢有咁嘅思想做黑社會,一陣7,8歲人仔喺學校先生問佢想做乜時,佢話想做黑社會大哥咪大鑊.」
狂情撻着新藤惠美
陳惠敏胸前雙鷹,背脊的龍紋圖案加上雙臂左青龍右白虎,紋身已成他的標記.打西洋拳出身的陳惠敏靠雙拳揚名,除了是兩屆東南亞搏擊冠軍,最令人津津樂道的,當然是以37歲高齡技術擊到兩個日本當打拳手:「嗰時因為拍電影《狂情》所以順便安排兩場拳賽,其中一個拳手仲畀我打到白癡.
老婆打走小狐仙
提起《狂情》自然不能不提片中女主角,拍過不少經典日劇如《小狐仙》,《柔道龍虎榜》等的新藤惠美,當年跟陳惠敏傳過緋聞,他說:「我同佢拍完套戲之後住埋兩年,後來老婆話『你要佢就唔好要我』,之後老婆打咗佢一鑊至肯走.諗番都係老婆緊要.」陳惠敏由荃灣圍村人移居西貢多年,那裏已變成他的主場,在盛行偷車返內地的年代,他替人找失車亦有一手,他笑笑口說:「當年興偷Benz返大陸賣,喺我屋企對面就有個位畀啲偷車上大飛,架車一上咗船15分鐘就返到大陸.好多時有的朋友打電話嚟話架車乜嘢色,乜嘢款,我就叫啲仔落路口截,畀啲錢就可以贖番架車,如果上咗船就冇辦法.」陳惠敏年輕時好勇,養的寵物亦鬥狠,鬥狗是他當時的興趣:「嗰時覺得好刺激,家諗番都覺得好殘忍打到鮮血淋漓,人年紀大心態唔同後生.」


text:
今日下晝同阿女去健康院做新生嬰兒檢查,醫生話阿女"黃"指數好高,我問點解會咁,醫生話因為大便唔夠,一定要多食奶,三個鐘一次,甚至再多次數都唔怕,因為BB食唔夠奶就大便唔夠多,清唔到啲"黃",攪到要番醫院照燈,以上嘅嘢全部都係健康院醫生同我講嘅,各位媽咪真係一定一定要留意,小小分享,希望幫到大家~
但我宜家嘅心情仍然好心痛...
我bb也是第5日去健康院醫生話黃同輕左太多所以要入院,唔怕啦聽日就可以出院啦
我個仔頭兩次返健康院都比醫生話黃, 要即時入院抽血檢查, 即日出院但第二日要帶佢返去抽多次血睇下黃疸指數有冇跌
好彩兩次都係超左少少標, 唔需要照燈, 唔需要留院
唔駛擔心架, bb飲人奶去黃會去得慢d
唔洗太擔心, 我個囡都係黃所以照左一晚燈, 好彩第二日跌番, 可以出院...
只要keep 住食番多d, 多 d 小便就會去到黃架喇......
我囝囝果時都要照燈,佢初初指數2xx好勁(無記錯係over 3xx要換血),照左2日燈落返1xx同埋check左肝功能無事先出得院,之後都keep住返左3次醫院,2次健康院去跟進黃疸,我個b因為早左成個月(35w3d)出世,所以當時食奶食得好差,個肺唔夠力,連喊都好似無乜聲,好彩當時請左果位陪月有經驗,好有心機去教bb食奶同埋餵佢,我地果時keep住2-3hrs要餵1次,因為阿囝初初每餐只係食得1oz或者1.5oz(當然隨住bb日數大d,佢食奶每餐都食多左,喊都喊得大聲左,證明肺容量ok!),結果搞左差不多2-3星期先退晒黃!
我老公有個親戚細個都係黃疸太勁要換血,佢依家廿幾歲人做埋人地媽咪,身體都好健康,所以你唔好擔心太多,要交俾負責既醫生去處理~
仲有要好好記錄bb食奶/大小便既情況,醫生會問返bb既進度黎俾意見係咪要加奶量/加密食奶~
我個仔出左世第2日醫院已經話佢黃要照燈 , 要照3支燈 , 包實哂眼仔 . 見到都忍唔住喊左出黎 , 我出院 , 個仔都未出院 , 到第3日先出院 , 返到屋企 , 我係泵出黎餵既 , 3個鐘餵佢一次人奶 , 每次食4~4.5OZ , 我好驚佢要返醫院再照燈 , 不停咁餵佢 , 等佢多D大小便 , 好彩返健康院CHECK時 , 佢合格 , 一個月之後仲肥左3磅 !! 醫院會有本書仔講解咩野係黃疸 , 嚴重會點 ~~
真係唔使擔心喎~~我個仔照左6日燈呀, 而家2歲半肥屍大隻不知幾活潑.
我見佢係燈箱內帶住眼罩覺得好型噃! (雖然都覺得佢好瘦)
加油呀.
黃嘅bb成日好累唔係好願食奶架~
記得夜晚較鬧鐘餵奶呀


text:
西瓜園遺址
西瓜園遺址(粵讀:sai1 gwaa1 jyun4 wai4 zi2)係中國廣東省廣州市嘅其中一個遺址,喺人民中路嘅舊時豐寧路同太平北路嘅交界口嗰頭,廣州日報社嗰邊.嗰度之前係可以畀成萬人入到去開大會嘅廣場.喺民國初期,廣東省商團聯防總部就喺呢度搞過;嗰度重係商團軍嘅訓練操場.
所謂「西瓜園」[編輯]
點解呢度係嗌「西瓜園」嘅名?其實都有個古仔響度.
之前有位嗌「郭順」嘅人,成日就好鍾意去吹水,賭錢,甚至做鹹濕佬,酒鬼都嚟埋,就係唔識做嘢.佢之前成日幫人䤵髮,點知佢次次都係䤵痭個頭先至得,甚至連人哋條眼眉毛都剷埋,搞到個個人客都唔夠膽幫襯佢,所以佢成日窮到乞食都有.
有年春節,第啲䤵髮佬都忙到閪咁滯,而郭順就得閒冇嘢做,就諗住點快啲賺錢先至好.而嗰時咁啱嚟咗位扮到好似農夫噉嘅人攞住個大袋嘢嚟,就喺郭順間䤵髮鋪隔籬慢慢噉放低,就話要䤵髮.而郭順就一邊幫人䤵髮,一邊重嗌人睺實個大袋.嗰時農夫就噉諗喇:「個袋入面裝住啲乜啊?唔通係銀両?」而郭順就詐諦唔小心踢到下個袋,點知響咗「KANG」一聲.而農夫就嚇餐懵,就好小心噉將布袋收埋喺掂唔到嘅角落頭.
而郭順睇咗下佢做就噉諗:「佢話得好啱,如估唔係銀両嘅話,都使唔使噉畀人睺住啊?肯定係鄉下佬攞住啲銀両入大城度攞年貨啦.如估我攞咗呢啲銀両嘅話,噉咪過餐懵!?」點知郭順就諗住想殺咗佢.佢見到四周圍冇人,就趁住農夫瞇埋對眼嗰陣,用把剃刀割咗佢條頸,點知農夫噉就死咗喇.
而郭順打開咗個袋睇下,結果就O嗮嘴.發現個袋入面裝嘅唔係銀両,係拜神用嘅瓦粲!點知呢位農夫係入城探親家,而親家就嗌佢買咗啲瓦粲返去,驚住打爛先至喺條路度行得好小心,點知就半佬俾人殺咗.而郭順就驚到鼻哥窿都冇肉咁滞,因為殺人要填命[1],結果佢好急噉喺䤵髮鋪嘅後面挖咗個凼,將條鹹魚同瓦粲一齊丼埋落個凼入面.
而郭順喺撳埋啲泥嗰陣就嘑著:「農夫肯定實嚟報仇.」點知佢就先搵咗嚿瓦粲嚟寫咗坺字:「你又錯時我又錯,瓦粲使乜嚟托住?如估諗住嚟報仇嘅話,除非隻馬生隻角出嚟!」喺郭順寫完呢坺字之後就諗話:「馬邊識生隻角㗎!」,就咩事都冇發生過啦,佢將啲瓦粲丼喺條鹹魚嘅上面,再用啲泥撳埋,之後就走咗佬喇.喺佢走咗佬之後幾年,呢嚿荒地就生咗樖好靚嘅大西瓜出嚟,重結咗果添.
而廣州就喺呢年嚟咗嗌「駱秉章」嘅知府人士嚟做官.就喺嗰日熱頭,就咁啱經過呢度,嗰時佢好口渴到鬼就諗住入去間寮度搵水嚟飲,點知冇人喺間寮入面.喺知府啲人就快失望嗰陣,發現間寮嘅後院有隻大西瓜.佢諗住附近冇乜人響度就摘咗佢嚟食喇.
點知後面班隨從喺劏開嚿西瓜嗰陣就發現一大堆血響度!!!知府就諗喇,唔通有竟轟?就即刻嗌人去立案,查吓呢單嘢係邊個搞屎棍嘅.結果一搵就凈係搵到嚿瓦粲同骷髏骨響度.而知府就睇住上面寫住嗰兩句:「如估諗住嚟報仇嘅話,除非隻馬生隻角出嚟!」點知個官係姓駱[2],唔通單嘢同佢有拉臣?佢身為父母官就更加查清楚單嘢係邊個搞嘅.而知府就問咗吓附近啲人就知發生咗啲乜事.即刻通緝嗰位疑兇.
而郭順殺咗人之後就返咗去屋企度避難,過咗幾年又冇咩動靜就嚟廣州嘅賭場入面賭錢.有一日佢贏咗好多錢返嚟就好開心,點知就有咁啱得咁嘺,知府班人馬殺到埋嚟,將郭順捉咗,原嚟就係嗰日輸咗錢嘅賭徒嚟咗衙門入面報案攞錢嚟獎嘅.而郭順睇到啲瓦粲就嚇到鼻哥窿都冇肉.因為證據確鑿,冇得抵賴,結果俾班官捉咗去斬頭.
之後老一代嘅廣州啲人話農夫終於都可以瞓得安樂,就係因為「馬生角」呢3個字.之後啲人話呢度係西瓜園喇.
史[編輯]
喺1927年12月11號,嗰班反國民黨嘅武裝反對派就搞咗單白色嘅恐怖組織活動,就喺中國共產黨嘅領導下爆發咗廣州起義,而起咗間功能民主政權嘅廣州蘇維埃政府.嗰年12月12號中午,廣州市入面300幾位工農兵嘅人就喺呢度開咗個廣東人民撐蘇維埃政府嘅大會.而廣州蘇維埃政府代理主席兼人民海陸軍委員同廣州起義嘅總指揮領導人——張太雷,就喺西瓜園嗰度宣佈廣州蘇維埃政府同埋發佈佢嘅政綱演講大會,但佢喺個會結束咗之後,返去廣州起義指揮部半佬就俾人偷襲打死咗.喺1950年,人民解放軍中南軍區某醫院就喺呢度整咗間醫院響度.
特色[編輯]
而家嘅西瓜園遺址附近,之前係賣固話同衫褲嘅,而家呢度係一笪賣手機同眼鏡嘅批發地區.附近重有間廣州日報總部,有好多書同報紙都喺呢度出入貨嘅.
附近嘅交通[編輯]
- 巴士:
- 上九東站
同佢有關嘅書籍[編輯]
- 俗话广州 第172页 ISBN 7-80655-150-6/K·18
註[編輯]
出面網頁[編輯]
- 西瓜园与九龙泉
- 西瓜园曾建起首个旋转舞台 广州日报社已迁入50年 鳳凰網 喺2013年02月21號搵到
- (掌故茶坊) 西瓜园 广州本土网
- 北有窦娥冤 南有西瓜园 广东说书网 喺2007-08-03搵到
- 西瓜园旧址 广州英烈网


text:
近期啲貨幣有啲唔尋常,有啲所謂專家形容為貨幣戰,我就覺得好明顯唔係喇.美國自 2008 開始 QE,到 2014先見效.2014年中美元急升令我覺得好出奇,因為如果係貨幣戰嘅話,各國應該係鬥弱貨幣,鬥快印銀紙,有利出口;依家應該係貨幣戰停左先啱.美元急升應該係美國嘅外交政策,美國同主要歐中日四大體系有默契之下進行.依家係中美相對强貨幣,可以帶動全球需求,輪到歐日兩方用美國已經證明成功嘅 QE 方式解決經濟問題.所以可以預期歐日係未來一段時間後會出現經濟復穌.
世界各國應該已經有個共識係保持大約 2% 嘅目標性通漲,唔會出現通縮,保持低利率,永遠 QE 嘅新經濟手法.美歐中日係別無選擇,一定要合作,因為佢地共同面對同一個敵人,就係商界嘅炒家.政府,商界,人民,三者有不同立場,好多時只係互相爭奪利益;QE 係政府最有效嘅方法由商界同人民中抽取利益.依家最大問題係垃圾債,另外仲有油價.
美股由 2009 年開始升都未能帶動經濟復甦,我睇原因之一係因為油價跟住升,之後平穏至到2014年中暴跌,經濟就起飛.油價已經唔係供求問題,而係炒賣活動,美國政府都阻止唔倒.睇番歷史每次一急升就會出現衰退.油價急升係70年代造成異常嘅滯漲
stagflation 嘅主因.
VIDEO
我睇油價異常波動,有可能引爆某啲泡沬,成為導火線.依家新嘅經濟玩法係做好預防措拖,有啲泡沬早啲爆,然後去救市;因為金融體系已經太大,風險無法預測.其實 QE 係政府喺市場吸水減低風險先啱,唔同以前日本印銀紙花去基建.依家各國印銀紙都無洗到,一係就買債,一係就儲備;係等泡沬爆左,戰亂之類,或者油價反彈,甚至出現滯漲時,息無可再減又唔可以QE時,先用儲傋去基建改善失業問題.所以美國QE嘅規模好大,效果好滯後,無惡性通脹,我諗一直只係防止通縮制造目標通脹,啲錢實際其實係留番黎防止滯漲.
Like this: Like Loading...
某愈黎愈差嘅經濟雜誌今期封面係個光頭風水佬,仲話:”樓價會大跌!”.本來我都係咁諗,因為依家已經去都猪狗效應,連細價樓都顛時就好接近見頂.但我又唔想同風水佬,仲要係光頭嘅唱同一個調,我要有頭髮,所以我提出樓價不斷升唔跌嘅可能性,啲確係有可能,等光頭風水佬魚到爆.
俗語所謂:”唔係升就跌架啦!”.做人應該有頭髮,最少留番一條好似Q太郎咁,唔應該一面倒光頭.學界啲辯論比賽係教壞人,唔應該一面倒正或者反,應該訓練 “依家嘅我打倒頭先嘅我”,培養雙向思維平衡觀點.而且仲要學識點抄襲,抄對方嘅觀點之餘,整理好之後就唔會同自己相反嘅觀點有矛盾;於是就係一把鋒利得好似激光咁無形嘅劍將是非黑白分開.所以一定要認識黑色嘅頭髮.
我睇過最新一期啲經濟周刊,都係各持己見,好多係用老一套循環嘅經驗預測將來,咁做係最容易又最大機會錯.好多人會以為樓價會重復 97 高峰後急跌嘅情形,樓價跌一半;但事實上喺金融海嘯時依樣野只發生左一半,跌左兩至三成,之後急升到依家升番一倍.08 年美國用左啲史無前例嘅手段干預,人人當時都認為會出現惡性通漲,金價急升,結果人人錯灑,無通漲兼金價跌番灑.
我整左個金,美股同美元三者由08至今嘅圖,我覺得好有意思,頭同尾都係幾乎滙聚一點,三者六年升四成;姐係依家可以視為美國已經重回金融海前嘅正軌.用金本位去睇嘅話,啫係將所有數字乘大 140%,08年至今六年黎平均每年通漲 6至7%,而唔係美國公佈嘅 0-2%之間.
香港政府近期將食屎柯飯,社會貢獻價值係負嘅議員同區議員加薪 12.5%,意思係希望帶頭加薪,加人工追通漲,只要人工加幅同08年前比有大約四成,等於咩事都無發生過.另一方面怕QE造成通漲嘅資金,走灑去推高左金價,樓價,股市同美元避險,港元同美元掛鈎,其他例如油價同歐元變成相對平,香港樓價超過四成升幅叫相對貴,但喺人工加番之後就唔算唔正常,愈加得多樓價就愈唔會跌.
信風水佬不如信李伯伯,雖然大家都係光頭,但李伯伯後面一定有N個世界級投資專家.長和系重組等於變相大幅減持本地地產業務,增持左能源同英磅相關資產.我覺得好合理而且係低風險,乎合佢一貫以穏為上嘅策略.睇倒依家咩野叫平,咩野叫貴;但貴野唔一定會大減價益街坊,怕跌嘅係虛驚又可能係直覺.
Like this: Like Loading...
前排佔中喺街頭有張奏人死嘅書法作品,雖然斯文左啲,但都唔錯.細細個小朋友都識奏得惡毒啲,例如:”五馬分絲,七孔標血”;依家重視創新嘅時代,加入 SM 嘅元素,奏人死都要有創意:”電鋸 ger ger 再打結柯尿唔出爆膀胱死”,”鼻窿駁屎窿,耳窿駁尿窿,全身再督廿個窿飲血柯水死”.咁啲人先有些少感覺.
有好多益智嘅故事書會有壞角色,好多時壞人成世生活都好多好人,但慘淡收場,反而好人成世辛苦命,但又好結局;於是啲人就寧願做好人.人對於死嘅結局好重視,認為點死法就等於成世做人嘅成績表,雖然唔乎合邏輯,但啲人真係咁諗.死個樣都要死得安祥,要眼閉,要全屍;甩左個死人頭都要痴番放埋一齊.
隨住科學昌明,吊命科技不斷進步,想死都唔得;同時DNA解開人類奧秘,生命愈黎愈不外如視.世界貧富懸殊不公嘅問題,造成誘因令人發動自殺式恐投襲,召集唔怕死嘅老人或者病人應該愈黎愈容易先啱.就算係怕死,好似香港咁住擋房環境仲衰過住監倉,又唔駛日日受老細氣.監倉咁好環境唔憂食唔憂住,世上大把人爭住想住.咁法律有咩阻嚇力呢?
我睇老人退休金無需要,老人問題嚴重到會對治安國防有壓力,最終唔單止有安樂死,仲會有興奮死,笑鬼死,快D死,各樣創新死法,用點死法去奬勵人或者徵罰人嘅文化最終會出現,而且對法治好有用.例如好人可以揀EFGHI餐,有快餐同常餐,食完慾仙慾死.世上有好多食物同藥物,又好味又興奮,但食完會死,所以有毒唔比食,例如鷄泡魚內臟;為左食好味嘅毒品死,或者EFGHI餐興奮死,先有做好人嘅誘因.相反,橫又死掂又死,好人同壞人都係向吊命科技極限挑戰咁七孔插喉咁死,姐係變相鼓勵人做壞人活得自私開心啲啫.
Like this: Like Loading...
近期有啲 97 亞洲金融風暴嘅事發生,接二連三,但因為無人大聲叫口號:”風暴呀!世界末日呀!”,新聞播一次就算唔係連播幾十日,啲人好似無咩反應,評論都好少解話,攪到我要問谷老師,貼番幾幅圖留下念先.第一幅係美元喺2014年下半年突然發顛急升,人民幣就死啄美元,所以香港人買野無影響,一啲都唔覺世界變.最激係瑞郎頂唔Q順突然同歐元脫勾,一野暴升三成.不過其實仲有隻俄仔帀先誇張,放落幅度去到 100% 爆灑,所以無放.
之後我用人民帀兌其他貨帀睇,由08年中金融海嘯開始睇,歐元真係弱得好緊要,於是瑞郎大概喺 12 年同歐元掛勾.其實仲有其他歐洲國家都路左歐元 QE.12年尾先到日本發顛.
金升完又跌左好耐之後,又係 2014 年中開始,石油異常暴跌,已經跌左一半.再搭單講埋希臘,話說新首領好似香港泛民風格果種玩激進架喎,姐係希臘好明顯遲早變 Paul Chan,咁佢啲債劵變灑廢票,愈黎愈多 Paul Chan.
我揾倒
一篇野解話,一句就明架喇:”现在一些对冲基金和大型投资公司预计几种较小国家货币将与欧元或美元脱钩.其中一些与主要石油出口国相关的货币将首当其冲,如阿联酋迪拉姆和沙特里亚尔”.
我個睇法係,原來都係金融風暴果啲蕉,玩個勾.不過今時唔同往日,唔係格老年代.依家彈藥多到唔駛借,就算加息都減少唔倒遊資風險,歐洲仲要玩負利率,明知阿猪阿狗都借錢比佢.依家要QE同干預得勁先叫叻,各國政府無形中大抽比倒稅一個二個都唔知,歐美用啲錢黎買垃圾….債,美國啲銀行有咩西瓜豆腐就國有化佢,比 Paul Chan 抽稅姐,無咩野嘅.歐洲我就唔知佢點玩法,可能係 IMF 救助,就全球人交稅比Paul Chan,歐洲自己攪掂就德國食Paul Chan.講到尾,元兇第一個當然係美國攞美元黎玩,攪到阿猪阿狗出灑黎,仲養到啲鱷魚又肥又大.
Like this: Like Loading...
前排中國嘅稀土被世貿才定壟斷,要賣得開放啲咁上吓.大部份人都誤以為稀有金屬係物以罕為貴,好似白金咁罕有;但實際稀有金屬唔罕有,只係某小量國家壟斷左.例如中國稀土係統稱,裏面有好多種物質,當中最當時得令嘅係唔知咩用黎造永磁嘅野,用左粒磁石特別勁啲.所以點解中國要策略性發展高鐵,而且和階號已經係全球性能最佳,就係因為有大把吸力特強嘅磁石.
另外,中國稀土入面我仲留意倒一樣好野,就係鎢.鎢咁出名個個都知係咩,但要黎做燈膽發光就乞米喇.鎢有高溶點同高耐磨嘅特質,例如噴射引擎葉片果啲會好有用.中國稀土我認為係中國最大嘅先天優勢,適合發展重工業,配合大量廉價勞動人口.
通常啲人講咩優勢,就算香港咁無優勢都可以夾眼數五六七八點出黎吹,最後啲人聽完最叻都係記得第八點,就覺得香港最叻就係八.我就唔鐘意列點,因為以前讀書背得多,夾夾埋埋幾千點,但依家一點都唔記得;咁不如講一點重點好過,最重要一點先係最重要.
不過如果想人記得,我諗應該講兩點好過一點.第一點係唔重要,但講出黎容易另人接受,好似稀土係中國優勢咁,好似好有見地.第二點係啲好難說服人嘅野,所以先重要,個個錯灑自己啱先要提出.用一點有關聯但又唔同角度嘅做前菜引導主菜,唔知叫咩技巧;我只係覺得點點都係鬼唔知阿媽係女人嘅論點好無聊.
中國另一個最大又講出黎大部份人都唔認同嘅優勢係共產黨一黨專政.”共產主義” 同 “獨裁” 一直都被認為係惡勢力,好似北韓同六四震壓咁.以前中國管政好差,但我覺得主要問題係老人管治,思想保守.如果有少少認識
馬克思 (Karl Marx) 提出嘅共產主義,就會好清楚同戰爭軍事獨裁無關,現時世上最濃厚馬克思共產主義嘅應該係古巴,係和平但非常落後,好環保但經濟差,最終都要談經濟改革加入資本主義色彩.
共產主義係人類文明最大廣泛謬誤之一.馬克思早係十九世紀初已經準確指出 Adam Smith 嘅資本主義會發生現時陸續出現嘅壞處,例如貧富懸殊,勞役,工作無意義淨係賺錢.大部份香港人麻怨嘅其實係資本主資嘅缺點,而住公屋,對居所無擁有權,叫政府多啲福利正正係共產主義.資本主義特點係權力下放,用錢賣左等於有控制權,方便將權力細分,有高效率同鼓動人心嘅好處.
資本主義有錢等於有權,大財團造成獨裁,而共產主義權力集中喺中央政府;於是走出民主同引入競爭解決獨裁嘅問題.其實依家喺中國係走資本主義,但唔係美國同香港果種小政府大市場,而係大政府嘅資本主義,可以叫社會主義.全球
HDI 一直都領先嘅北歐國家都係社會主義,再加上星加坡,有善用有限資源同制定長遠國策嘅優勢.我睇過有本書提到,現時中國同北歐國家嘅管治其實好類似,最大分別只係一黨同多黨嘅分別.北歐係由多黨經民選出領袖,每個黨有唔同特色善煮唔同菜,而中國係一黨善煮唔同菜,用嘅係資商式鴿派管治.民選與否唔係最重要,最重要係六四時嘅鷹派,定現時嘅鴿派;次要先係能力.
自二次大戰美國成為戰勝國之後,民主,自由競爭同資本主義色彩,再加上科學提倡嘅 IQ 都定義為好,相反嘅就係衰.於是依幾樣野喺金融海嘯之後,美國衰一衰證明過度發展,物極必反;依家全球其實係走向去金融化,去物質化,環保,人性化,感性,和平,外交合作,全球化,全能化.唔係民主自由資本主義或者美國果套唔好,而係因為發展左一段時間,幾好啲優點都出灑黎,反而缺點陸續浮現,啲人開始醒覺忽略左另一面嘅野.
美國同香港都係過度單向發展,香港要學星加坡,美國暗中走向社會主義;反而中國已經有灑自己長遠發展方向,雖然依家仲係好落後,無咩叻,啲野老土兼樣衰,但方向正確.以特質睇,我就覺得將來有啲似德國,喺策略部處,程式軟件,同埋重工業機械方面會有成就.
Like this: Like Loading...
全球暖化係人為造成,但我唔認為主因係 CO2,CO2同水蒸氣一類温室氣體因為海水温度上升,濃度會因而上升,造成惡性循環,全部都係大氣層最低嘅對流層發生,造成氣候問題.CO2唔係真正造成暖化嘅源頭.如果要數人為造成暖化嘅真兇,好明顯同太陽熱能有關.
從宇宙嘅角度睇,地球由真空包維,要散熱只有靠幅射,一係將陽光反射,一係靠紅外線穿過大氣散熱.我睇全球暖化同臭氧層因為CFC運用而變薄,讓更多强能量嘅紫外線照到地面嘅成因更有直接關係.雖然臭氧量已經受控制,但唔係立即變番厚,氣侯問題滯後一段時間發生,於是啲人先開始向 CO2 打主意.
美國唔簽京都協議書達至減排目的,唔多唔少反映 CO2 效應被誇大,可以睇成一部份係歐盟想削弱中美經濟嘅手段.如果真係環保,針對全球暖化應該第一樣最易做嘅事係油白屋頂先啱,但依樣野好少提,反而將焦點放喺反煤同環保車,喺市區亂綠化無補於是都無人提出. CO2 原本係乾淨無毒,S 同 N 先係制造酸雨嘅真兇.依家走去攪氫燃料電池放出水蒸氣,其實一樣會造成熱島效應.
地球最早嘅時侯係一啲
氧氣都無,只有 CO2,植物長成累月將 CO2 制造氧氣,最終大部份熱帶森林嘅淨氧制造量係零先啱,CO2 增加需要時間比陸上同海洋嘅植物加快進行光合作用,長遠根本唔需要攪人工碳封存;但全球暖化問題可能已經好嚴重.減 CO2 都只係中短期措施,遠水不能救近火.最終所有謬誤修正之後,電油柴油車,氫燃料電池車,甚至純電動車嘅環保價值其實差唔多.
真正即時舒緩暖化問題應該由市區建築物同路面設計入手,改善熱幅射反射;同時要可以降低市區地面温度濕度,令人生活舒服啲,面對同適應全球暖化.如果要綠化,最好喺海上,沙漠,其次先係郊區,喺市區最適合綠化嘅位置應該係路兩邊,種草美化一下就得.建築物以
開口率為最重要指標.以整體減熱效率睇,建築物高反而好,為地面造遮陰作用,但建築物嘅天台同牆身要做隔熱唔好加重冷氣耗電量.天台要白色直接反光,但牆身要深色吸光吸熱,因為唔想將熱反射到地面或者其他建築物,反而要將可見光轉為熱,以紅外線放番出去宇宙.至於落到地面就要盡量唔比太陽灑同散熱,主要靠氣冷同水泠,咩色都無咩分別,千奇唔好用透明頂攪人工温室效應就得. Like this: Like Loading...
突然間比 “咩色最環保?” 依個問題考起.好多人諗都唔諗就答 “綠” 色,例如綠建築,綠化市區,連最近先整好嘅屯門市中心條馬路上面個隔音屏上面都要整一個草地,天橋底都唔放,求其有位就種棵樹過就叫環保.我睇唔過眼啲人當綠色係神咁拜,睇左啲書又上網揾料,為左揾隻最環保嘅顏色,發現要解釋某隻色最環保好困難,反而掉番轉問:”咩色最唔環保?”,要答就好容易,答案就係 “唔識”.
我揾左香港熱島效應地圖,依個就係環唔環保嘅證據,要去解釋.發現最熱嘅係貨櫃場,舊機場,元朗濕地,而唔係一般人估嘅中環旺角.另外,我揾倒一個
網站,我諗係中學程度咁上下,但好多野好似有學又無學過咁,但佢咁教法得唔錯,睇灑之後對解開 “咩色最環保” 好有幫助,唔駛我放一大堆圖.書方面,我最近睇左本叫 “ 給未來總統的能源課” 用科學角度去睇環保,好客觀.最後仲有趣味教學,睇片學野,睇下鬼仔講紅外線顯影.
VIDEO
睇灑之後就算諗唔倒咩色最環保,最少都覺得綠色同環保無咩關係;因為減少 CO2 對降低全球暖化幫助有限.想植樹吸CO2,換句話說係想用棵樹做 carbon capture and storage,棵樹求遠唔死就得,學似死人唔知係咪路政處咁種棵樹喺路中心,車路又種行人路又種,虐待植物,一係慢性吸廢氣死,一係比大風大兩打死,最終去堆田或者焚化,將十幾廿年吸埋吸埋全球嘅 CO2 一次過喺香港放出黎.植樹同綠色唔係唔好,喺郊區攪啲咁野有佢自生自減先叫環保,喺市區攪只係算美化,仲要種到要驗樹同棵棵樹多個白色牌咁醜樣,真係揾野黎攪.
熱島效應地圖就咁望會覺得郊區唔熱,市區熱所以係斜惡軸心.但睇真啲個海面都唔熱,其實植物只係保濕,無做過任何野,只係水有大嘅 heat capacity 將一日嘅温差減低,或者將熱轉為濕,偉大嘅係水唔係綠色,邪惡軸心係太陽光,照得愈長時間就愈熱,所以大片平地無陰影再加埋夏天係最熱.熱島最重要嘅係地面啲人活動果離地面兩三米高嘅温度,某啲樹唔夠高無樹陰之餘,反而阻慢風速,阻住熱氣上升,吸熱兼幫空氣加濕,令附近更濕熱.最壞嘅情況就係幫啲植物灌溉,同夏天經過噴水池一樣,感覺好悶熱好難頂.反而最容易喺香港降低熱島嘅方法係保持環境乾爽先啱,減少水蒸氣造成嘅温室效應比減 CO2 容易得多.
一般講減排都無提水蒸氣,因為佢唔會累積好似重金屬喺身體入面咁,但天氣熱都唔會走去飲熱野,環保都係想人過得舒服啲.想降温揾隻最好嘅顏色好自然諗白色,反射太陽光.姐係一舊雲,雲能反光,又能吸光,造成温室效應,無話多雲啲好定少雲啲好,唔係保持乾爽咁簡單.其實所有有温度嘅野都會發熱,白色反光之外仲會發熱,本身温度決定波長同顏色,用Wiens Law,λmax = 2897 um / T(K),常温物件發出大約 10um 紅外線.組係太陽就主要用可見光熱你半日,地球所有野包括啲空就用紅外線熱你全日,所以温室氣體比太陽係更邪惡嘅熱源,反紅外線先係最緊要,low-e 玻璃就係針對依樣野.
總括黎講,太陽 5800K嘅可見光 0.5um 為主,加埋地球常温產生嘅見唔倒嘅紅外光 10um 為主,共有兩個主要熱源先啱.要唔熱唔一定要白色反可見光,更重要係反紅外光,比較容易穿得過大氣層,反到出宇宙咁地球就唔熱.另外,自己盡量唔好發光,唔發可見光一眼就睇倒,有無發其他光例如紅外光靠度温度夠唔夠低.
Like this: Like Loading...
成日聽見啲環保人士反經濟反發展反科技反核,番鄉下耕田做番原始人最環保嘅諗法,換個角度睇,係變相降低人類抵抗巨大天災能力,提高人類被天災滅絶風險,違反環保原則.高科技有災難一面,又有環保一面,例如太陽能.但太陽能唔係一般人去研發嘅野,尤其是香港係太熱,太陽能係電熱混合能唔啱用.反而香港同中國真環保意識唔强,自己唔去諗又比人教錯灑,好多低科技野可以做都無做到.我揾倒個改屋人一般會做嘅表咩都有都唔錯.
另外喺 EMSD 網頁揾倒
綠化屋頂同運用 自然光兩樣野我覺得唔啱.香港係太濕太熱,屋頂應該油白雪油反射太陽光先係最好.綠化同太陽能板會吸熱其實係暖化,另外有種講法用噴水池降低熱島效應係謬誤,水蒸氣同 CO2 都係温室氣體,用水提高大氣濕度降温只係將濕熱變成潛熱,感覺上無分別.地球主要係太熱唔係缺氧,唔駛係市區吸熱制造氧氣.同樣道理同自然光唔係慳電,但最主要係太陽光太光造成光汚染嘥電.太陽光有好多紅外線發熱之餘,太光太硬,除非用柔光布打散兼減光,如果唔係唔適合照明.EMSD 個 LED 效能係 n 年前嘅數字,依家暖色嘅 LED 120lm/w 以上都好平,大約一平方米用1W電,室內光其實唔食電.
一般人好多真環保低科技嘅事情其實可以做.睇番個表好多野都係做喺隻窗道,雙層雙銀 low-e 充氣有機玻璃低傳熱梗窗,盡量將太陽光隔開反射之餘又保持番一隻窗叫睇倒外面咁解.人眼瞳孔太光會自動收,就算隻窗係 50% 透光率以下啲黑超玻璃都只係減半,依然太光但唔覺.
想像下支幾皮野咁貴嘅大碌炮鏡頭,影室外陽光普照時同影室內差幾多級光圈就知差幾遠,另外幾靚嘅反光塗層都不如一個爛膠遮光罩咁好;所以窗其實最緊要又好多人都忽略左嘅,係外面個遮光罩要夠大伸得夠出,最好遮倒45度以上,所以個窗唔好太高身.我覺得窗最好係細細個圓型夠灑型又似望遠鏡,而且可以加兩片polarizer 做漸變減光,直頭好似鏡頭裝filter 一樣,我諗 lcd 咁大咁普遍,塊塊都有 polarizer 應該唔會好似鏡頭咁細細個都咁死貴,而且連窗帘都鏗番.
Like this: Like Loading...
我揾倒個圖講發電方式之間嘅比較,仲有個
cost of electricity 嘅表.另一方面電力消耗,香港亞熱帶氣侯 三成至四成係用喺淨冷嘅空調,人均耗電量大約 6000 kW/h,同一般歐美日先進國家先進好唔同,佢地天氣涷啲主要嘥電喺取暖.我成日覺得香港人之所以蠢啲又燥啲係因為天氣太熱,所以開冷氣啲錢唔鏗得嘅.
EMSD 度揾倒
水冷式空調系統 ,比一般風冷高效;但我就好奇怪佢份報告無提過夏季需求高峰同冬天唔駛用嘅差別問題.依家發電係計峰值,平均可能只係峰值嘅幾%咁少.發電有好多方法,其實高效儲能先難,除左用高低兩個好大個水塘之外都無咩好方法.依家嘅電費無反映需求變動,慳電費唔於環保.就算係節能同用左再生能源,但如果唔合符成本效益,其實係衰過鏗番啲錢去改善廢氣排放.所以我覺得依家好多所謂環保觀念其實又錯又相反.
歐美日發電用電啲方案唔一定適合香港,反而應該多啲睇中國有啲咩啱用.喺個發電比對表第一樣揾倒內燃機,又平又夠小型可以做分散式發電.而 diesel 其實係最好用嘅常温液態儲能媒體,有高
energy density ,所以混能車,尤其是 TDI 其實近年發展得好快,歐盟六型已經好乾淨.Turbo 本身其實係 waste heat recovery,用黎發電算係 combined cycle,因為大量生產又平又先進,同大型發電廠嘅效能差唔多,而且變速同 stop and go 係絶對優勢.
engine driven chiller 喺外國主要用天然氣直接推冷暖空調嘅壓縮機,比發電再用電更高效率,一兩部三百幾匹馬力貨櫃車引擎大約係一橦大廈嘅冷氣用電量,放喺天台唔嘈唔喺地面空氣汚染就得,自己唔發電其實發電廠都係燃煤發電仲汚槽仲低效.另外中央水冷只係用夏天,冬天得個嘥位,不如好似 prius 個 generator 咁槓桿式用行星齒直接出機械能又得,發電又得按比例分,而且可以用儲水式冷水,中午發電,夜晚發冷,平衡日均用電.發電同儲水式冷水,再加埋廢熱做儲水式熱水供應,就算只係夏天用,三者係合共加大總發電容量,而且係高效能又具彈性.
美國有天然氣管道,雖然香港都有,而且天然氣同柴油引擎其實差唔多,但中國獨有嘅
水煤漿仲平仲好用,一樣可以用管道輸送,又可以用喺柴油引擎,而且已經脫硫,有八成柴油效能,柴油更平嘅儲能媒體.我睇煤先係現時最佳嘅發電資源,依家唔用嘅話,除非將來核融合研究失敗,煤唔用黎發電同地底垃圾無分別.所以講垃圾循環再用,攪一大輪轉廢為能,又 Pyrolysis 又 Gasification ,不如平平地用煤發電然後鏗番啲錢改善空氣質素,加埋電力時大時細嘅風力發電,有多餘再做下carbon capture 仲好. Like this: Like Loading...
升降機同扶手電梯佔大廈用電量嘅 2-7%,唔多,但我覺得依個數字會不斷上升.因為除左照明可以改用 led 之外,最食電嘅空調甚至水泵,靠大功率摩打嘅設傋可以改用具能源效益嘅
交流三相變頻或者直流 PWM 馬達,尤其是電動車嘅發展對輸出功率需要變動嘅馬達嘅研發有好大幫助.
另外,扶手電梯可改善空間比升降機少,比升降機大約食電 4 倍.而低層建築用嘅油壓型升降機,例如全港最慢地鐵用果隻比牽引型嘅最少嘥幾倍電.再加上升降機有無障礙嘅完素,所以我有諗過用升降機取代扶手電梯嘅可行性,或者睇下兩者有咩優點缺點.喺
mitsubishi 揾倒份野講得唔錯.
其實升降機只係打直行嘅鉄路,一般常用嘅都唔係最快最先進,仲有一定可索性.例如地鉄月台改灑用升降機加一條樓梯,應該係慳左位先啱,理論上可以做到預計有車到站前升降機落灑去等,或者多人起上黎要分幾轉先夠裝,但其實好可能係快左,因為扶手電梯係 2km/h 無得再快,升降機只要夠高就可以不斷加速,最慢都 5km/h,而且有等候嘅元素可以放廣告版.另外因為升降機有門有鎳槽,產生嘅廢熱可以直上唔會影響空調;相反扶手電梯產生嘅廢熱其實係雙計,令樓層分隔失效,冷空氣下沈.
我為左 elevator vs escalator 依個課題,前日去左西九龍中心行番轉.果度每層有 4 條電梯同 4 部升降機,佢係用油壓式,另外啲玻璃係無防曬,行近啲冬天都覺得熱,成個商場用多層中間空了了;我覺得典型唔環保兼失敗嘅設計.另外我同大部份人一樣都唔鐘意等,走灑去搭電梯,升降機有種壓迫感,所以最好有景觀可以望下.
我諗商場係最唔適合將扶手電梯改用升降機,但我覺得多層式商場係過時設計,尤其是要同網購競爭嘅時代,敵唔過鉄路月台商場同行人通道式嘅商場.因為好多具購買力嘅人好多都係推住bb車或者購物車,一定要用升降機.如果要上上落落搭扶手電梯,變相已經唔可以叫地鋪,而係樓上舖,要靠廣告做宣傳先知有佢存在,適合大型超市或者大酒樓之類.
Like this: Like Loading...


text:
大家好,我係借細佬ACC用既絲打,下文可能有D長,但真心想請救,希望耐心睇一睇.
是咁的,我不嬲有係IG上載自家D倉鼠相,純粹係開心Share得意相冇任何商業成份.
上年尾我隻熊仔鼠生左7隻BB,因為佢地要分籠養,屋企冇咁多位,所以打算畀人領養,點知就畀我遇到騙子!
我D鼠全部係免費送畀人,仲要搭埋佢地一至兩星期既糧同零食一齊送,加埋都十幾廿蚊,但為左鼠B適應得好我唔會介意.
但其中一個領養人竟然第二日畀我發現佢用第2個ACC想賣我隻鼠出去,畀我鬧完就用第3個ACC再出PO賣鼠!
畀我斷正既全程佢都係度不斷講大話扮可憐,一時又話係試賣,一時又話代友放……咁我梗係唔理!因為有佢電話同少量個人資料,威脅佢會公佈,所以最後佢還返隻鼠畀我,而我承諾唔會公開佢電話(而家好後悔).
好不幸,隻鼠返黎4日就肚痾,CHECK左係感染梨形蟲,捱左個幾兩個月就走左.仲搞到傳染哂我一屋鼠,本來8隻鼠再死左3隻……
咁都算,我當我唔好彩,但最近我又發現佢領養左我另一鼠友既鼠BB,仲指定要女仔(斷估唔賣都係做生育機器)!然後我嬲嬲地起佢底,發現佢學校FACEBOOK PAGE係一個月前有另一個受害者留言話「該校學生竟然可以利用領養回來的動物再去販賣,用這樣的手法來賺取金錢良心過得去嗎?」
我先發現受害者可能係我想像唔到咁多!而且另一個受害者話當時已經通知左佢學校訓導,話會見家長,但話口未完佢又走去領養人地D鼠啦!
佢而家畀我地發現左,又扮委屈可憐适已經改過唔會賣…但呢個人之前係已經不斷講大話既慣犯,未中過伏既人真係好易畀佢呃!
萬能既巴絲們,我可以點做?
我真係好想阻止佢繼續做呢D缺德事!
以下一部分資料:
女
林裘謀中學中二學生,曾就讀1C
家住馬鞍山,有無數IG分身賣倉鼠野同韓星野同無聊野
有朋友/同學係共犯


text:
Wikipedia:即刻刪除嘅標準
維基百科有快速刪除啲嘢嘅標準.如果閣下見到有樣嘢符合標準,請係嗰樣嘢道掛起下面是但一塊模:{{delete}},管理員就會檢查嗰樣嘢,睇吓使唔使刪除.例如:
- {{delete|原因舉例}}
就會變成:
呢塊模嘅用法詳情,請睇Template:Delete.除咗{{delete}}之外,{{db}},{{刪}},{{db-reason}}都有相同嘅效用.呢幾塊模會將貼咗模嗰版擺落Category:即刻刪除候選.
如果你覺得維基百科上面有啲嘢好有問題,應該刪除,但係又覺得刪除嗰啲嘢可能有爭議性,咁就應該去Wikipedia:管理員留言板同管理員討論應該點算.{{delete}}淨係應該喺冇乜爭議性嘅時候用嚟提出刪除.
咩情況下可以即刻刪除?
喺某啲特定嘅狀況下,有啲文應該要被即刻删除,佢哋可能喺塗鴉,或淨喺一句冇頭冇尾的話(詳細𡁵條件請睇下面),保留佢地都冇太大嘅可能寫到任何有百科價值嘅内容.
粵語維基百科入面任何一頁(包括文章,同埋文章以外嘅其他所有嘢)如果有以下任何一個問題,就可以用{{delete}}提出即刻刪除:
- 搞搞震
- 成版都侵犯版權,例如成篇文都係由第個網站抄返嚟嘅.
- 內容冇頭冇尾,或者成版都係廢話,完全唔知佢嗡乜
- 純粹人身攻擊
- 有人試機或者做實驗唔小心整咗出嚟嘅頁面
- 刪頁純粹技術需要,例如搬完頁之後淨返個冇用嘅跳轉
任何文章(即係淨係適用於百科全書文章,其他頁例如用戶頁,計劃頁等等唔啱用)如果有以下任何一個問題,都可以用{{delete}}提出即刻刪除:
- 內容根本就唔係廣東話
- 無根據
- 搞搞震
- 唔出名
- 冇內容,例如全頁都係超連結
- 全篇都係廣告
- 內容完全冇教育意義,唔適合百科全書用途
任何文章以外嘅一頁(例如用戶頁,計劃頁等等)如果有以下任何一個情況,亦都可以用{{delete}}提出即刻刪除:
- 全頁得一個作者,而嗰個作者要求刪頁
- 冇裝嘢嘅分類
- 冇標明版權嘅檔案
如果你覺得一版嘢有啲問題,應該刪除,但係版嘢嘅問題又達唔到以上任何一個條件,噉{{delete}}就唔啱用.喺噉嘅情況下,你應該去Wikipedia:刪文討論同大家商量係咪應該刪除嗰版.


text:
絲絲講場:開元陳妙林明踩暗探
呢排新股市場旺爆,日日排住隊招股,半新股好容易畀人遺忘咗,如果個個好似開元產業投資信託(01275)老細咁,咁有個人色彩,好可能幫到投資者記住佢哋喎.已經62歲嘅開元主席陳妙林,係運動發燒友,尋日一身綵衣現身,原來啱啱用咗28日,由長春踩到嚟香港金紫荊廣場.
單車之旅全程28日
呢位掌門人三個幾月前,帶領開元成功喺香港上市.佢做生意固然好有毅力,估唔到呢個年紀都咁勁,以頑強意志創下多個壯舉.今次佢連同其餘11名來自開元單車隊嘅單車發燒友,長征五千里路,用咗28日由長春踩到嚟香港.無論係騎程里數或日數,都打破咗○八年北京,○九年台灣環島同川藏,及一一年法國咁多次騎行以來嘅紀錄.
低調視察旗下酒店
佢係今次單車之旅年紀最大嘅成員,不過陳總平日訓練有素,做開大量運動,朝朝返工前會踩單車去游早水,放工仲跑埋步,兼有連續多年嘅冬泳習慣,所以即使騎行途中遇到颱風菲特,都無礙12位壯士創壯舉.
連新加入公司嘅行政總裁張一鳴都忍唔住開口盛讚陳總,話陳總唔煙唔酒,係佢見過咁多位民企老闆之中最踏實嘅.
陳總今次亦順帶考察咗公司旗下酒店,共入住20間公司酒店,但係講明不得大肆張羅招待,好明顯係微服出巡啦.
余詩韻
贊助商:


text:
老公係個凡事落手落腳去做嘅人﹐上至拆牆補屋﹐鑽牆裝燈﹔下至砌櫃洗地氈﹗我真係好欣賞呢個人﹐我覺得超man呀﹗哈哈~ man在咩呢? 呢啲事表現到佢對家庭責任大﹐願意花心機時間去令屋企變好.而最重要嘅﹐大家都知道﹐比錢請人做自己可以印印腳咩都唔理﹐但佢永遠不辭勞苦﹐放工返黎仲走去整呢樣整果樣﹐覺得咁樣先係自己屋企.
初時我都有叫佢抖下啲野揾人整嘅﹐慢慢發覺其實呢個喺佢性格﹐咁我都唔阻佢發達喇﹐由佢鐘意點就點啦~ 呔仔細細大大下﹐可能睇得爸爸多﹐2個都好熱衷於修理呀﹐整野呀之類勞動工作﹐從此爸爸有咩project都有2個小幫手﹗
其實小朋友幫手執頭執尾又好﹐攪攪震又好﹐比佢地參與多啲﹐自然就會對件事產生興趣.我覺得唔好因為怕麻煩就唔比佢地接觸﹐只要講明一啲重要嘅規則﹐要佢地遵守﹐問題應該不大.順便可以教埋佢地響唔同嘅工作環境﹐點樣保護自己安全.
有大人做榜樣﹐慢慢佢地都會成為Handy Man﹐凡事親力親為﹐對屋企有承擔﹗
近日老公決定剷左前園塊草皮﹐之後舖磚.因為成日要剷草施肥實在難打理﹐最重要係想望落齊整啲.咁好玩嘅project﹐又點少得呔仔細細呢2個好幫手呢﹗
初初諗住比佢地攪攪震﹐點知2個真係落手落腳做呀﹗堅幫到手喎﹗
爸爸同呔仔剷起一舊舊草﹐細細負責搬去掉~


text:
富康花園
富康花園(英语:Beverly Garden)是一個位於香港西貢區將軍澳的私人機構參建居屋屋苑,其屋苑之發展商為其士發展國際有限公司全資附屬公司祥龍興業有限公司(Talent Luck Limited)發展 , 由周氏建築師事務所有限公司(周念申建築師)設計,耀榮建築有限公司承建,而管理公司為港深聯合物業管理有限公司.於1998年9月11日落成.富康花園在西貢區議會跟君傲灣一起共同組成Q11富君選區.
簡介[编辑]
富康花園屬於居者有其屋計劃第19期甲(第一期)及乙(第二期)的屋苑,位於將軍澳唐明街一號,鄰近有多個大型屋苑以及於2008年底落成的將軍澳運動場.屋苑包括有3座39層高和7座40層高的住宅樓宇,共有3966個單位.屋苑亦建有商舖,有蓋行人通道連接各座住宅大廈及其他休憩遊樂設施.區內亦有大型商場及街市.富康花園附近交通方面,只需步行數分鐘便可抵達港鐵將軍澳站.鄰近亦設有巴士站及小巴站.富康花園內亦設有月租車位,可供居民泊車.屋苑內設有幼稚園,附近亦有多間中小學校等各種社區設施.
設施[编辑]
每座亦設有斜路,方便傷殘人士出入.每座之間設有有蓋行人通道,亦設有小型商場.屋苑設有業主立案法團,經常舉辦屋苑活動給住戶參加,例如元宵晚會,中秋晚會等.


text:
對鐘意踢波或者做運動嘅人黎講,冬天真係一個令人又愛又恨既季節.
愛嘅係終於唔洗係個熱辣辣既天氣下做運動.你要明白夏天做運動真係痛苦好多,個太陽曬到正一正,著住白鞋踩落場一陣都覺得腳板底「慶」,甚至係睇到地下啲蒸氣「標」緊上黎.見到太陽好似疆屍咁會灰飛煙滅,落到場要不斷揾陰影,咁搞法真係唔想做運動架!但冬天就唔同呢,就算球場比個太陽曬住都會覺得係上天既恩賜嘅温暖,唔想個太陽走,係唔同架.而最正既係可以學啲職業足球員咁,買啲打底緊身衫呀,legging呀,窄腳褲呀,冷帽呀,手襪呀咁樣,當正係職業球員勁齊裝備,唔踢得都睇得呀.明明唔係好凍又無落雪,但一feel 到稍為有啲凍就即刻全副武裝出動.我最記得以前睇英超球員戴nike手襪,自己又好想要番對,奈何揾唔到,於是自己畫左個nike 落塊細布,再縫係對手襪到,哇塞!幾可亂真!而家諗番起都想整番對!
但講起恨就真係可以恨之入骨.冬天凍都算啦,乾燥個下先難頂.跑兩跑鼻就乾到好刺痛,feel 到入面好似龜裂想爆炸,流鼻水又唔係;流鼻血又唔係,總之呼吸勁辛苦,透唔到氣咁,仲辛苦過夏天吸入太多塵而不斷咳.但講到最大問題,始終都係離唔開凍!冬天留在被窩裡過日晨是常識吧?邊會有人願意離開被窩,仲要然後換衫落街去球場同你食風?啲手腳同啲筋都薑硬晒.唔好話踢波,真係連柯屎蚊起塊廁所板然後坐落去都凍到入心入肺,真係揾鬼同你踢波.所以冬天揾人踢波真係好似同人借錢咁:「x,揾第二個啦…」
但對於我黎講,我係中意踢冬天波多過夏天波!
6,038 total views, 3 views today


text:
姓孔的好听的名字有哪些呢?孔姓:出自他姓,以人名或祖名为姓,是当今中国姓氏排行第98位的大姓.孔氏谱系完善,被尊为“天下第一家”,“儒家第一姓”,历代孔家都有社会和经济方面的殊遇.自古有“天下孔姓一家人”之称.那么姓孔的宝宝叫什么名字最好听呢?姓名网为您分析姓孔的好听的名字.
孔鹏明 孔汝豪 孔家乐 孔晏一 孔博林 孔逸斐 孔雷震 孔美孝 孔佳举 孔雅茜
孔伊范 孔启升 孔文艺 孔嘉饶 孔传明 孔哲 孔白龙 孔承 孔滢予 孔宁
孔星含 孔云轩 孔青松 孔一尺 孔雷雨 孔栩淼 孔来仪 孔闹闹 孔芙 孔少鹏
孔亚骏 孔哲 孔旭昊 孔凡宇 孔若乾 孔天翔 孔瑜岩 孔衍 孔霁春 孔宛蓓
孔桂封 孔露驿 孔斌 孔春笑 孔蓝星 孔西湖 孔韶涵 孔粉弟 孔阿典 孔小龙
孔之杰 孔翔龙 孔紫彤 孔争辉 孔妇篷 孔富瑞 孔君越 孔丰明 孔长生 孔凤矫
孔瑞佳 孔睛 孔艺灵 孔惠隆 孔珍臻 孔弋洋 孔可 孔峰 孔明瑞 孔弘于
孔新月 孔洋阳 孔子均 孔岳霖 孔自飞 孔评瀚 孔证元 孔伟业 孔辰熙 孔建强
孔安乔 孔已斐 孔一宇 孔大炜 孔亚耿 孔瑞阳 孔曦 孔跃辉 孔奕钦 孔雨旺
孔晖帛 孔大民 孔纪云 孔赵江 孔云飞 孔映华 孔潞鹭 孔珊三 孔秋锣 孔小藿
孔红秀 孔雪娇 孔文蕙 孔诗云 孔嘉琪 孔思奕 孔新宇 孔力鹰 孔音成 孔世展
孔禹涵 孔春雨 孔依洋 孔忪 孔曲艺 孔科圣 孔乐研 孔玉山 孔祖民 孔丛笑
孔文博 孔楠虹 孔斐斐 孔鹁宁 孔屿馨 孔思甜 孔医坤 孔思新 孔扬帆 孔鹤
孔涂灿 孔永刚 孔贺年 孔润麟 孔晨宇 孔寅川 孔校羽 孔彦彦 孔若水 孔奕州
孔庆明 孔家 孔溢洵 孔涵怀 孔璐 孔一飞 孔三钱 孔小童 孔紫轩 孔姝阳
孔小满 孔波波 孔勇军 孔创团 孔诗彤 孔连哲 孔新轶 孔茂柱 孔鸣岩 孔祥毛
孔垭栋 孔彦凤 孔曦昕 孔健鑫 孔行 孔豪可 孔轩 孔倬宏 孔晓云 孔浩森
孔逸龙 孔子璇 孔笛 孔七轩 孔馨颐 孔亚鸽 孔育卉 孔芳琪 孔东 孔丽萱
孔略齐 孔逸夫 孔慧雨 孔升伟 孔佳彤 孔康强 孔统军 孔多宝 孔联春 孔豫心
孔培庄 孔新营 孔倬懿 孔瑷牟 孔志昀 孔乐芯 孔家淋 孔子恩 孔宏涛 孔艺
孔轶男 孔郅 孔翔和 孔艺梵 孔颢 孔菊 孔鲚蠼 孔一雄 孔宇蔚 孔子丰
孔志兴 孔珂清 孔夏澜 孔舒鹏 孔嘉轩 孔天禹 孔地 孔境真 孔宵宇 孔尝
孔延铭 孔政 孔景 孔漪 孔文珍 孔勤荣 孔远哲 孔春宏 孔纯 孔爱军
孔黄君 孔炎炎 孔仁明 孔昂沅 孔清 孔舒懿 孔之讯孔明吾孔智星孔嘉诚


text:
政情:煲呔曾橡皮圖章亂蓋印
對中央唯命是從嘅煲呔曾本身已經係個不折不扣嘅「橡皮圖章」,點知佢擔任名譽會長嘅旅港南海九江商會,就將圖章發揮得更加淋漓盡致.該商會擺烏龍,喺旗下創會百周年會慶特刊內,將煲呔曾個姓名印章亂咁加蓋喺兩個內地「芝麻」官員嘅簽名下.有睇完特刊嘅市民話,煲呔曾唔可以因同鄉情誼就側側膊唔處理,否則被不法分子亂蓋佢個印章招搖撞騙,咁就真係多得佢唔少喇.
該商會最近印製咗大約一千本創會百周年會慶特刊,當中有唔少名人嘅賀辭,部分特刊已經派咗出街.我哋睇過,特刊入面印有煲呔曾同前環境食物局局長任關佩英嘅題辭,煲呔曾嘅題辭係「百載駿業惠港利鄉」,下款蓋有姓名印章.不過,最奇怪係內地佛山市南海區委常委冼富蘭及南海區外事僑務局局長林平武嘅題辭簽名下面,同樣都係印咗煲呔曾個印章,忽然「升呢」變咗高級官員.
唔少睇咗特刊嘅商會會員對印刷出錯都好唔滿意,批評特刊印製咁唔認真,將煲呔曾印章「張冠李戴」,直情係嚴重出錯,亦唔尊重班內地官員喎.大家都話件事嚴重影響商會聲譽,應該有人要問責咁話.亦有人覺得至少要刊登道歉啟事,否則任何人都可以隨便複製特首印章亂印,招搖撞騙就大件事喇.
主編輯指印刷廠出錯
商會常務會董兼特刊主編輯黃定一解釋,話成件事係印刷廠出錯,但佢自己都有責任嘅,會要求印刷商修正補救,而商會亦會全面收回已派出嘅特刊,而未派出嘅就另有安排咁話.
律師黃國桐話,未經同意將他人印章蓋喺其他文件上,屬偽造文件,最高可被判監十年,政府同執法部門應該正視問題.而印章屬個人財產,未經他人批准使用,屬盜用版權,印章持有人可以提出控訴㗎.特首辦就話,煲呔曾係接受邀請幫商會題辭及蓋印章,商會已經就印鑑誤植一事向特首辦道歉,特首辦會向商會跟進.但究竟會唔會報警查究就唔知喇.
贊助商:


text:
17 DECEMBER 2009 (THU)
今日係第二次去醫生度為小小豬進行驗查,雖然都已經確定左小小豬嘅存在,不過都有啲擔心,唔知小小豬個生長情況係唔係正常.
醫生同我傾左一陣近況之後,就同我去照超聲波.上次照嘅時候因為都未確定,所以係我一個人入去,不過今次大肥豬就陪埋我一齊去睇超聲波,一齊睇住小小豬個生長情況嘛.
訓上張婦科床時,都真係好緊張...好緊張,不過當醫生同我講小小豬生長好好,依家都已經5week左右,冇宮外孕,一切完全正常,加上係個超聲波螢幕上見到由上次好似粒豆嘅小小豬大左好多,雖然都只係睇到個胎囊,不過依一刻都真係即刻安落晒.
下一次再見醫生就係兩個星期後,到時小小豬就應該7week左右,可以睇到小小豬嘅心跳,同埋確定個正式預產期,所以真係好緊張,唔知小小豬個心跳係點呢?
真係從未如此覺得時間係過得咁慢,好想快啲再見到小小豬呀!
Hello Kitty Secret Gardenredsbeauty 07/06/2014
兩日一夜澳門之旅 - Part 4B の家 27/02/2014
WeShare.hk x手郁郁 免費玩皮革製作班
另一個家- WESHAREWeShare 06/11/2013
終於都嚟到最後一日倒數啦! 今日可以算話好忙,首先同小豬媽同嘉汶表妹去左紫水晶拎埋D衫,再FIT多一次.好在冇肥冇瘦,唔洗佢地再改.....不過可能剛剛食飽野上去試,有少少緊緊地,睇嚟聽日真係唔可以食咁多野呀!(不過我相信都冇時間食得到野啦!) 之後就返屋企,一邊準備拜神野,另一邊又幫嘉汶表妹手準備
尋晚同LULU妹去左睇HOCC演唱會,一入到場就已經見到差唔多三分二人已經入左場,我地都好心急等詩詩出場.唱到第二首歌,全場都已經HIGH晒,好多人都企晒起身,嗰D捧捧個個都又舉又拍,個FEEL真係好正.當然包括我啦~我真係未試過睇演唱會係企度睇,真係好投入,有少少傻左,又叫得好大聲,真係未試過.可
之前見匯豐信用咭又有PROMOTE,新申請有相機送,所以又發揮師奶仔本色去左申請.雖然自己都有相機,不過總係有優惠唔好放過嘅心態. 今日大肥豬放假就去左幫我去拎依份迎新禮品啦! 個外型都幾好,手感都唔錯,佢個幕都OK大,FUNCTION都好似幾多,都好似都幾好咁.但就因為免費關係,冇其他顏色揀,只係
30 JANUARY 2013(WED) 之前都分享過PR姐姐送兩本《樂活.家 FAM》家庭雜誌俾我地閱讀,PR姐姐今日又送左新一期一月號嘅《樂活.家 FAM》俾我!一睇個封面,谷祖琳個囡囡好可愛呀~今期主題係講在職媽媽,有幾位在職媽媽嘅訪問,谷祖琳就係其中一位啦~今期其中一篇係講小兒咳,真係啱晒,
10 JANUARY 2012(TUE) 又過左一個月,小小豬已經踏入第17個月啦~講返依個月嘅進展先,小小豬真係一級哨街豬嚟,只要同佢講話去街街,佢就已經識得自己去拎鞋仔襪仔咁坐定定等你幫佢著,著好之後就會即刻衝去門口等出開門,一出門口就會好開心咁奸笑.不過佢一出到街就好似傻豬仔咁,要自


text:
李悅彤Liddy年中被報章踢爆與導演彭順搞婚外情,之後天戲劇性地被爆父親戚啟晴邨槍擊案吞槍自殺疑兇.重新投入工作嘅佢連同母親一起接受報章訪問,亦將與母親同行拍攝有線電視旅遊節目.
李悅彤媽媽非常支持Liddy復出仲話:「全力支持!工作行先嘛!」不過李媽媽都承認女兒同彭順嘅事情後曾一度勸女兒退出娛圈,不過篤信佛教嘅李媽媽話:「一切隨緣,佢自己有思想囉,我叫佢隨緣」.被問有冇嬲彭順,李媽媽明言:「冇,咁又唔會,我哋信佛唔可以嬲人,呢啲都係一個成展嘅階段,我哋屋企嘅細蚊仔到18歲以後,就要對自己負責任,學識自己長大,o依家社會同以前唔同,管得太多反而會反叛,o依家細蚊仔好難搞,哈哈,咁樣可以令佢早啲長大.」不過對於前夫嘅事佢就唔想再講,話「人都走咗咯,尊重佢」.Liddy亦認同媽媽話:「好與唔好嘅事都會令到人成長.」
被問會唔會同李心潔同彭順合作,Liddy就話:「總之任何機會,自己鍾意角色,我唔會理周遭一啲外在嘅原因,總之係我鍾意嘅角色,鍾意呢行,呢啲工作我會全力去做.」Liddy又謂睇得開全賴有信佛嘅媽媽:「媽咪好大功勞,因為媽咪信佛,所以呢段時間不停向我灌輸好多正確人生嘅道理,點樣睇一件事,人在世好短暫,你將任何嘢放到咁大做乜啫?其實係好小嘅一件事,係塵埃,唔需要耿耿於懷喺心入面.」
之前被傳同舊愛Simon復合,Liddy就否認戀情:「唔係,其實真係好朋友嚟,始終我同佢拍拖7年,好多時大家都唔需要講嘢,會好清楚呢個人係點,所以喺我最失落嘅時候,有佢肯扶我一把,好感謝呢啲好朋友喺身邊,呢個恩情,我會一世記住,會報答.」Liddy又補充話:「工作方面我都隨緣,何況係感情呢?感情嘅嘢更加估唔到,反而係open,隨緣,我唔會執着.」
Liddy又笑言而家見到男人會驚.仲話媽咪係佢人生入面最重要嘅人,「將爹吔媽咪一炮過將啲愛畀晒佢」,希望媽媽身體健康.


text:
「搞錯呀!想追我但睇戲食飯又問我俾返錢!」
「有時同bf出街想食好啲,但佢又嫌貴……」
「唉……拍拖成日都要使咁多錢,人工多多都唔夠俾啦!」
以上嘅對白相信好多人都唔陌生,無論係互相認識嘅階段,定係拍緊拖,約會中睇戲食飯都要用到錢,究竟邊個負責埋單,一直都係男女之間好難有共識嘅議題.究竟應該點做先好?
Case 1:大家未係男女朋友關係,但又有potential拍拖……出街邊個俾錢?
始終大家只係普通朋友關係,你亦唔應該大安旨意要人哋俾錢,先主動同佢講話計返錢俾佢(即使佢最後話唔使都好),會顯得你大方得體.
如果佢主動要求埋單請你,你可以禮貌地多謝佢,繼而提出請返佢食甜品,或者下次由你俾返,順便俾個藉口進行下次約會.
Case 2:已經係情侶關係,究竟應該男方埋單,定係AA制?
其實呢樣嘢好睇大家嘅價值觀,有部分男人覺得由佢哋埋單係天經地義嘅事,你提出要AA,佢反而覺得無面.所以應該以尊重對方意願行先,男友願意餐餐俾錢嘅話,你可以欣然接受,但亦要記得久唔久請返佢,或者主動買飛睇戲等等,令佢知道你唔係「奉旨」使佢嘅錢.
如果大家都各自有工作,男方想AA制,覺得大家應該財政獨立,你亦應該尊重佢嘅諗法(始終現今男女平等,你吓吓繑埋雙手等對方俾錢,似乎都講唔通).唔想次次都將條數除二計嚟計去,可以提出大家輪流埋單,一人俾一餐.當然,如果佢一分一毫都要計到足,可能你就要諗清楚呢個「數目咁清楚」嘅男人係咪你想要嘅另一半.
Case 3:大家人工有差距,「有錢人」成日想食貴嘢,但「窮人」就覺得負擔好大.
如果大家嘅收入好遠,賺得多嘅亦應該體諒下對方,商量一下大家都接受到嘅價錢中間位,揀餐廳時互相遷就下.偶爾想去高檔地方消費嘅話,有錢嘅一方可以輕鬆咁提出「今日單生意傾成咗,不如去XXX慶祝,我請吖!」如果係女方賺得多啲,又驚傷到男友嘅自尊心,可以加返句「嗱!記得下次睇戲你請返.」之類,等佢易啲落台.
Case 4:唔係俾唔起錢,但大家嘅價值觀唔同.例如你鍾意食得好啲,但佢覺得不如慳埋嚟去旅行仲好.
每個人價值觀都唔同,正如女生每個月都花好多錢買護膚品,但唔明男友點解要嘥咁多錢去買相機鏡頭,相反亦都一樣.既然係咁,亦都應該互相尊重.拍拖唔一定淨係行街食飯,都可以做一啲大家都enjoy嘅活動,例如睇戲,行山,打機……總之大家都鍾意又捨得俾錢就okay(想知有咩好做可以參考:好玩拍拖idea!
),有啲甚至所費無幾!至於貴價生蠔,parma ham等,都係留返同志同道合嘅朋友去食啦!


text:
呢間店係尖沙咀,係樓上店黎,店名唔知開唔開得......如果唔得你地可以私下問我
一開始係婚紗展見佢啲衫都OK,咁就JOIN左十件!
第一次上去試衫,個SALES已經不停拎佢認為靚個啲衫比我試,而我話想試個啲,講左幾次佢都唔拎比我,仲要係咁話唔靚,究竟係佢結婚定我結婚?都算喇,之後媽咪試衫,之後都有HOLD到,但返到去諗諗下又唔係咁鍾意,而且講明係有一次轉款既機會,但個SALES就話:[咁唔得架喎,佢搞左我咁耐而家一件都唔要,咁佢無得再選擇囉,我唔會再比佢試架喇!]即時呆哂......呢啲SALES已經覺得唔係好掂,點知佢地樓上三樓試衫個度啲亞姐仲勁,我約好時間上去試身,上到去個亞姐就拎條裙叫我自己入去試,我拉唔到鏈,好正常叫佢幫我,點知佢一句,我唔得閒喎,你自己搞店啦!明明一個客都無,佢忙係因為佢忙住同佢同事傾計,我聽到的!之後我自己好辛苦咁拉左一大半行出去,個亞姐就咁望一眼,就話:[得架喇,你換番出黎啦!]個刻我已經即刻著哂,咁叫度身?完全唔岩身叫我點著出去見人?我換完自己衫之後出番去我已經忍唔住鬧佢咁既態度不如唔好做啦!點知佢有佢傾電話,我有我鬧!相信個十件衫我都唔會再租!
我講出黎係唔想再有人好似我咁!因為我JOIN完佢地之後上網睇其他評論,佢地係超唔好態度!唔想好一個婚禮,比佢地影響心情!!!


text:
紙紮祭品
紙紮祭品,係用嚟燒畀已經仙遊咗嘅人去陰間用嘅紙祭品.陰間用嘅陰司紙金銀衣紙以及壽衣……等,統稱做冥鏹.
紙紮祭品通常係要用到藤枝,將佢紮成物品嘅外殼形狀,然後用唔同需要而剪裁出嚟嘅油紙,填舖喺藤枝與藤枝之間,等佢喺外觀上望落去同實際物品相似.因為藤枝可以任意扭曲,可以隨意造型,所以紙紮祭品嘅種類可謂包羅萬有,好似有可以畀先人用嘅紙紮大屋,傭人……等等;隨住時代嘅進步同埋娛樂嘅「需要」,甚至係有晒144隻紙造嘅麻雀牌,天九,唔同型號嘅手提電話,遊戲機,手提電腦……等,重可以訂造汽車,遊船,飛機,電視,音響器材呢啲大型少少嘅紙紮祭品畀先人用.香港已故著名歌影藝人梅艷芳出殯嘅時候,佢班徒弟更特登訂造咗一個紙紮嘅大舞台,足足有成張乒乓波檯咁大,等佢哋嘅師父可以喺另一世界都可以開吓演唱會,過吓表演癮.又例如馬壇名宿董驃過身,親友特登訂造一個馬場畀佢繼續策馬揚鞭.
因為唔同祭品嘅製造過程都唔同,有好多紙紮祭品重要用到好高手工去整,所以價錢亦都有所唔同;當然越係大型同複雜嘅紙紮祭品,佢嘅價錢一定會更加高.
小型嘅紙紮品可以喺一般嘅香燭用品店(俗稱紙紮舖)買到,至於一啲大型而且複雜嘅紮作祭品,就要搵識得呢門手工藝嘅師傅或者舖頭訂造.


text:
中環出更:孫公暑假有得抖孫太諗定好節目
又到高官輪流放暑假嘅時候,全港中小學因為豬流感提早抖暑,教育局局長孫明揚頓時鬆一口氣,孫公計劃八月放假抖一抖,可惜諗極都唔知去邊度玩好,反而孫太鍾小芬精靈好多,一早度好三大度假方案,長途,中途,短途計劃都有,孫公一定有得揀喎!孫明揚(左)同程介明(右)齊齊去香港會撐枱腳,睇怕都係離唔開語常會嘅工作. (何偉鴻攝)
早幾日中午卓妮路經香港會,撞見孫公同新任語常會主席程介明齊齊撐完枱腳行出嚟.孫公話近日愈忙愈肥,床邊已添置一部跑步機,打算趁暑假日日跑步瘦身,目標係減十磅.孫公暑期冇乜着落,孫太當然最有話事權.
卓妮打畀孫太同佢傾偈,佢透露最恨飛去加拿大,一來可以探望居於溫哥華嘅孫公阿叔,順便飛埋去多倫多探吓自己啲細佬妹,樂享天倫真happy.
短途迪士尼照殺
不過孫太擔心飛加國路途遠咗啲,又比較頻撲,驚孫公唔鍾意,所以佢已做好兩手準備,一係推介孫公去日本或者韓國瘋狂掃貨及食嘢,呢個屬於中途計劃;或者退而求其次,短短哋去香港迪士尼都好過冇喎.
孫太連迪士尼都殺,無計喇,原來佢一直未去過香港迪士尼,個心好恨去玩番轉.卓妮就認為,既然孫太花咁多心思氹老公開心,睇怕孫公應該識做,唔好悶喺屋企冷落嬌妻囉.
卓妮轉頭同程介明講起豬流感有否打亂學生哥嘅學習進度.程Sir話,查實幾年前發生沙士期間,教育界已諗緊發展一套校外授課系統,等學生哥毋須返學,一樣可以上堂聽書.不過沙士話咁快就過,呢個構思不了了之,依家豬流感疫情未見消退,程Sir話,相信學界好快會重新研究校外授課嘅可行性喎.
卓妮
贊助商:


text:
生殖系統
生殖系統係生物主要負責生殖嘅系統,唔同性別嘅生物嘅生殖系統會明顯唔同.生殖系統嘅器官叫生殖器官.
人嘅生殖器官[編輯]
生殖器官,準確啲講,係指喺複雜生物體上任何同有性繁殖同埋組成生殖系統有關嘅組織(嚴格意義上,唔一定都屬於器官).人類同大部分哺乳動物嘅生殖器官主要有:
另外有相關嘅性器官一詞,廣義係指會帶來性快感嘅器官.生殖腺係指產生配子嘅器官.喺人類身上係指睾丸同卵巢.
發育[編輯]
雌雄兩性嘅生殖器官係來自同一組來源.
喺受孕幾星期之後,雌雄兩性胚胎嘅生殖器官喺解剖學上都一樣(雖然性染色體唔同),基本上類似雌性嘅生殖器官,擁有一對「泌尿生殖皺摺」,中間有一細凸起物,拱起物後有尿道.另外重有一對生殖腺喺體內.
喺一般人類胚胎嘅發育過程中,(位於雄性染色體嘅)SRY基因會令生殖腺發育為睾丸,冇SRY基因生殖腺就會發育為卵巢.之後,內生殖器同外生殖器嘅發育係由某啲胚胎生殖腺分泌嘅荷爾蒙決定.如果生殖腺發育為睾丸,而細胞亦對睾脂酮有反應,外側皺摺會腫起,中線會融合以形成陰囊.隆起物會長大變直形成陰莖,皺摺內側會包住陰莖,中線會融合以形成陰莖尿道.出世後睾丸會下降入陰囊.如果生殖腺發育為卵巢,另外一套過程會形成雌性內外生殖器.
以上一般過程中出現特殊變化,就會形成程度不一嘅雌雄同體現象.
之後喺青春期,生殖器官重會有規模較小嘅發育.


text:
上一個post:
http://forum11.hkgolden.com/view.aspx?message=5734096&highlight_id=266358
呢個post就同巴打介紹下Crowfall嘅十大特色啦
一次買斷制
Crowfall暫定售價50蚊美金,買咗就可以玩一世,唔使畀月費
好處係令玩家彈性更大,可以隨時休息,玩下其他遊戲,再返嚟打仗
亦都唔使覺得冇on到就蝕咗底,嘥咗月費
遊戲內有商城,但絕對唔會販售影響遊戲平衡嘅物品
(老老SevenSeven,可能係我孤陋寡聞啦,除咗Guild Wars 1,2之外我真係未聽過一次買斷兼且唔賣神裝嘅MMO)
Eternal Heroes, Dying Worlds
MMORPG個世界應該係永久嘅,而戰略遊戲,end game之後就會開一盤新嘅,換句說話講,上一個遊戲世界消失咗,新嘅遊戲世界出現
Crowfall聲稱糅合咗MMORPG同戰略遊戲,但永久同會消失好明顯係兩個南轅北轍嘅概念嚟喎
解決方法就係Eternal Heroes, Dying Worlds
遊戲世界會分成永恆王國(Eternal Kingdoms)同戰役(Campaigns)
每個戰役都係一個獨立嘅世界,而當一個戰役完結嘅時候,嗰個世界就會消失,玩家會帶住戰利品同經驗值被傳送返去永恆王國,之後又可以再參加一場戰役,進入全新嘅世界
套用製作人嘅類比,戰役就好似一場球賽,而永恆王國則代表成個賽季
呢個設定嘅好處係唔會令某個勢力取得永久絕對優勢,可以輕易捽死任何對手,令遊戲失去可玩性
大規模戰爭
Campaigns主要做嘅嘢不外乎係攻城掠地,攻城掠地,同埋攻城掠地
一場Campaign會持續幾個月,參與人數喺測試之前都唔可以畀到絕對數字,但以依家技術嚟睇,去到千計都應該唔成問題
到時玩家將會同戰友組成軍團,置身於一場又一場嘅戰鬥,由於參與人數眾多,到時一定場面浩大,戰況空前!!
此外,Campaign入面,資源決定一切,要有金屬先可以整武器,要有石頭先可以築牆,所以陣營除咗佔地得分之外,亦都要好好守住己方嘅資源場
除咗資源場之外,地圖上仲會有一啲特別重要嘅據點(例如關隘)
因此遊戲唔會只係好單調咁一大堆人湧向城堡,要派人防守不同地方,玩家將要考量更深層次嘅戰略